സാഹിത്യവാരഫലം 1986 10 26 - Sayahna\nസാഹിത്യവാരഫലം 1986 10 26\nഡോക്ടര് കെ. എം. തരകന്റെ “അനശ്വരനായ ഉറൂബ്” എന്ന പുസ്തകം സൗജന്യമാധുര്യത്തോടെ എനിക്കുതന്ന സുഹൃത്തിനു നന്ദി. ഗ്രന്ഥം തുറന്നാലുടനെ കാണുന്നത് ഉറൂബെഴുതിയ ഒരുകത്തിന്‍റെ ഫോട്ടോസ്റ്റാറ്റാണ്. കൗതുകത്തോടെ ഞാനതു വായിച്ചുതുടങ്ങി. “അഖിലനെ എനിക്കു മുന്പേ അറിയാം” എന്ന വാക്യത്തിലെ ‘മുമ്പേ’ എന്നത് ‘മുന്‍പേ’ എന്ന ചില്ലൊടുകൂടിയ രൂപത്തിലാണുവരേണ്ടത്. എങ്കിലും നിസ്സാരമായ തെറ്റ് എന്നു വിചാരിച്ചുകൊണ്ട് അടുത്ത വാക്യത്തിലേക്കും ഞാന് കടന്നു. “അവര്‍ക്കും നിവര്‍ത്തിയില്ല” എന്നതു കണ്ടു ഞാന് അമ്പരന്നുപോയി. തുടര്‍ന്ന് ആ കത്തുവായിക്കണമെന്ന് തോന്നിയില്ല എനിക്ക്. “നിവൃത്തി” എന്ന സംസ്കൃതപദത്തിന് ‘വിരാമം’, ‘അന്തര്‍ദ്ധാനം’, ‘ഉപരതി’ എന്നൊക്കെയാണ് അര്‍ത്ഥം. മലയാളത്തില് ‘കഴിവ്’ എന്ന അര്‍ത്ഥത്തില് ആ വാക്കു പ്രയോഗിക്കാറുണ്ട്. ‘എനിക്കതിനു നിവൃത്തിയില്ല’ എന്നുപറഞ്ഞാല് ‘എനിക്കതിനു കഴിവില്ല’ എന്നാണര്‍ത്ഥം. ‘അനശ്വരനായ ഉറൂബ്’ നിവൃത്തിയെ നിവിര്‍ത്തിയാക്കിയതുകണ്ട് വലിയ സാഹിത്യകാരന്‍മാര്‍ക്കും ‘അക്ഷരമുറച്ചിട്ടില്ലേ’ എന്നു ഞാന് സംശയിച്ചുപോയി. ചങ്ങമ്പുഴ എനിക്കയച്ച ഒരു കത്തിലെ ഒരു വാക്യം എന്റെ ഓര്‍മ്മയിലെത്തി: “ആ വിഷയത്തെ സമഗ്രമായും ലളിതമായും വിവരിച്ചുകൊണ്ടുള്ള ഒരു ഗ്രന്ഥം കേരളീയര്‍ക്ക് ഒരനുഹൃഹമായിരിക്കുമെന്നു ദൃഢമായി വിശ്വസിക്കുന്ന ഒരുവനാണു ഞാന്.” അനുഗ്രഹം എന്നെഴുതുന്നതിനു പകരം കവി അനുഹൃഹം എന്നെഴുതിയിരിക്കുന്നു. അദ്ദേഹത്തിന്‍റെ കത്തിന്റെ തുടക്കം ഇങ്ങനെ: “ഞാന് ഒരാഴ്ചയായി തീരെ കിടപ്പിലാണ്. അതിനാല് നീണ്ട ഒരു കത്തെഴുതുവാന് തല്ക്കാലം എനിക്കു നിവൃത്തിയില്ല.” തല്‍കാലം എന്നു ചില്ലോടുകൂടികകാരത്തിന് ഇരട്ടിപ്പില്ലാതെ എഴുതുകയാണു വേണ്ടത്. ചങ്ങമ്പുഴ അതു തല്ക്കാലം എന്നെഴുതി. അതു ക്ഷമിക്കാം. കാരണം ‘നിവൃത്തിയില്ല’ എന്നു ശരിയായി അദ്ദേഹം എഴുതിയല്ലോ. ഇടപ്പള്ളി രാഘവന്‍പിള്ളയ്ക്കും അക്ഷരമുറച്ചിരുന്നില്ല. “ഇതെല്ലാം വാസ്ഥവമാണോ?” എന്നാണ് അദ്ദേഹം ചങ്ങമ്പുഴയോടു ചോദിച്ചത്. (ഇടപ്പള്ളി രാഘവന്‍പിള്ളയുടെ കൃതികള് (മംഗളോദയം പ്രസാധനം) വാസ്തവമെന്നു പറഞ്ഞാല് എന്തു ശക്തിയിരിക്കുന്നു? അതുകൊണ്ട് ഒന്നുറപ്പിച്ചു ‘വാസ്ഥവ’മാക്കി ഇടപ്പള്ളി രാഘവന്‍പിള്ള. “പുഴുങ്ങിയ കല്പയും പഴുത്ത മാന്‍പഴവും” എന്നു പണ്ടാരോ ശുദ്ധിയോടെ പറഞ്ഞല്ലോ. ആ വിശുദ്ധി കവിയും അംഗീകരിച്ചു.\nസര്‍ഗ്ഗശക്തിയുള്ള വലിയ സാഹിത്യകാരന്‍മാരുടെ നിസ്സാരങ്ങളായ തെറ്റുകളെ ഇങ്ങനെ പെരുപ്പിച്ചു കാണിക്കുന്നത് അവരെ ആക്ഷേപിക്കാന് മാത്രമല്ലേ എന്ന ചോദ്യത്തിനു സാംഗത്യമുണ്ട്. സാംഗത്യമുണ്ടെങ്കിലും ആ തെറ്റുകള് അവര് വരുത്താതിരുന്നെങ്കില് എന്ന എന്റെ ആഗ്രഹത്തിനും സാംഗത്യമില്ലാതില്ല. വാക്കുകള്‍ക്ക് ആധ്യാത്മികശക്തിയുണ്ട് എന്നാണ് ഭാരതീയന്റെ സങ്കല്പം. വാക്കുകള് തെറ്റുകൂടാതെ എഴുതുമ്പോള്, തെറ്റുകൂടാതെ പറയുമ്പോള്, അസുരന്‍മാരും ദേവന്‍മാരും അവയുടെ സ്വാധീനശക്തിക്കു വിധേയരായിപ്പോകുന്നു. ഇതുകണ്ടറിഞ്ഞ കവിയാണ് അരവിന്ദഘോഷ്. ഉചിതമായ വാക്ക് ഉചിതമായരീതിയില് പ്രയോഗിക്കുമ്പോള് എന്തുണ്ടാകുന്നു? അരവിന്ദഘോഷ് പറയുന്നതു കേട്ടാലും:\n[“Savitri” - page 426]\nആഹ്ളാദത്തിന്റെയും ശാന്തിയുടെയും സ്വര്‍ഗ്ഗത്തു നടക്കാന് സഹായിക്കുന്ന വാക്ക് തെറ്റായി എഴുതിക്കൂടാ; തെറ്റായി ഉച്ചരിച്ചുകൂടാ.\n1 പൈങ്കിളിയല്ല, എങ്കിലും\n2 അച്ഛനെന്ന ഹിറ്റ്‌ലര്\n3 തത്ത്വചിന്ത ശരി; പ്രായോഗികതലത്തിലോ?\n5 വൈക്കം ചന്ദ്രശേഖരന് നായര്\n6 വിക്രം സേത്ത്\nകാണുമ്പോളൊന്നു പുഞ്ചിരിതൂകിയിട്ട് വീര്‍പ്പിച്ചമുഖവുമായി പരിഞ്ഞുപോകുന്ന ആളുകളുണ്ട്. വിധി അവളെ നോക്കി ഒന്നു മന്ദഹാസം പൊഴിച്ചു. പാരുഷ്യത്തോടെ, യാത്രപറയാതെ പോകുകയും ചെയ്തു. ഇനിയും മന്ദഹാസം ലഭിക്കുമെന്ന പ്രതീക്ഷയോടുകൂടി അവള് കഴിഞ്ഞുകൂടുന്നു. ഒന്നും വ്യക്തമായില്ല അല്ലേ? സ്പഷ്ടമായിത്തന്നെ പറയാം. വനിതാ മാസികയില് ശാരദാ ബാലചന്ദ്രന് എഴുതിയ “കായ്ക്കാത്ത മരം” എന്ന ചെറുകഥ വായിക്കു. അനപത്യതയുടെ പാടുവീണ കിടക്കയില് കിടക്കുന്ന അവളെ കാണാന് അനുജത്തി മീനു വന്നു. മീനുവിനു രണ്ടു കുട്ടികളുണ്ട്. “നീ പ്രസവം നിറുത്തിയോ മീനു?” എന്നു ചേച്ചിയുടെ ചോദ്യം. “ഇല്ല ചേച്ചി ഓപ്പറേഷന് ഒന്നും ചെയ്തിട്ടില്ല. രണ്ടു കുട്ടികള് മതി എന്നു വച്ചിരിക്കുകയാണ്…” എന്ന് അനുജത്തിയുടെ മറുപടി. അവളുംഭര്‍ത്താവും ‘ആബ്സ്റ്റിനന്‍സ്’\nവാക്കുകള്‍ക്കു് ആധ്യാത്മിക ശക്തിയുണ്ട് എന്നാണു് ഭാരതീയന്റെ സങ്കല്പം. വാക്കുകള് തെറ്റുകൂടാതെ എഴുതുമ്പോള്, തെറ്റുകൂടാതെ പറയുമ്പോള് അസുരന്മാരും ദേവന്മാരും അവയുടെ സ്വാധീന ശക്തിക്കു് വിധേയരായിപ്പോകുന്നു. ഇതു കണ്ടറിഞ്ഞ കവിയാണു് അരവിന്ദഘോഷ്.\nനടത്തിയിരുന്നു എന്നര്‍ത്ഥം. അല്ലെങ്കില് തിരുവനന്തപുരത്തെ പേരൂര്‍ക്കടയിലുള്ള ഒരു സ്ഥാപനത്തിന്റെ അനുഗ്രാഹകത അയാള്‍ക്കു ലഭിച്ചിരുന്നുവെന്നും ആകാം. അനുജത്തിയുടെ മറുപടി കേട്ടു ചേച്ചി അഭ്യര്‍ത്ഥിച്ചു: “നീ എനിക്കുവേണ്ടി ഒരിക്കല്‍കൂടി പ്രസവിക്കു. എന്നിട്ടു ആ കുട്ടിയെ എനിക്കു വളര്‍ത്താന് തരൂ.” കാമം അക്ഷമയോടെ അടച്ച വാതിലിനു മുന്‍പില് നില്ക്കുകയായിരുന്നു. ചേച്ചിയുടെ വാക്കു കേട്ടയുടനെ ഭാര്യയും ഭര്‍ത്താവുംകൂടെ ഒരുമിച്ചു വാതില് തുറന്നുകൊടുത്തു. കാമം മുറിക്കുള്ളില് കടന്നു. സംയമം കാറ്റില് പറത്തി അവര്. അല്ലെങ്കില് പേരൂര്‍ക്കടയിലെ സ്ഥാപനം നിര്‍മ്മിക്കുന്ന ഉപകരണത്തോട് “പോടാ പോ’ എന്ന് മീനുവും ഭര്‍ത്താവും പറഞ്ഞിരിക്കണം. മീനു മൂന്നാമതു പ്രസവിച്ചു. കുഞ്ഞ് ചേച്ചിയുടെ മകനായി വളര്‍ന്നു. പക്ഷേ ഒരു ദിവസം അവന് മനസ്സിലാക്കി തന്റെ മാതാപിതാക്കന്‍മാര് അങ്ങകലെതാമസിക്കുന്നുവെന്ന്; തന്നെ വളര്‍ത്തുന്ന സ്ത്രീ തന്റെ അമ്മയല്ലെന്ന്. അവന് അച്ഛനമ്മമാരുടെ വീട്ടില് പോയി; തിരിച്ചുവന്നില്ല. അതുവരെ കായ്ക്കാത്ത ഒരു മരം കായ്ച്ചതു നോക്കി ചേച്ചി പ്രതീക്ഷയോടെ നില്ക്കുമ്പോള് കഥ അവസാനിക്കുന്നു.\nചിലര് നമ്മളെ സ്നേഹത്തോടെ അവരുടെ വീട്ടിലേക്കു ക്ഷണിക്കും. നമ്മള് പോകില്ല. ആവര്‍ത്തിച്ചുക്ഷണിക്കുമ്പോള് പോകും. പോയാല് ശല്യപ്പെടുത്താന് വന്നിരിക്കുന്നു എന്ന മട്ടു കാണിക്കും. എനിക്കു കിട്ടുന്ന കത്തുകളില് ചിലതു പ്രശംസയില് തുടങ്ങും. അവസാനത്തോട് അടുക്കുമ്പോള് ഇരമ്പുന്ന തെറി.അതുപോലെ വിനയം നടിച്ചു വീട്ടില് കയറിവരുന്നവരുണ്ട്. വന്നയുടനെ സാഹിത്യവാരഫലത്തെ അതര്‍ഹിക്കാത്തവിധത്തില് പുകഴ്ത്തും. എന്നിട്ടു ക്രമേണ വിമര്‍ശനത്തിലേക്കു നീങ്ങും. ‘കലാകൗമുദി’യില് വരുന്ന കഥകളെക്കുറിച്ചു നല്ലതേ പറയൂ. അല്ലേ?” എന്നു പുഞ്ചിരിപൊഴിച്ചു ചോദിക്കും. “അല്ലല്ലോ; ഞാന് നിശിതമായി വിമര്‍ശിക്കാറുണ്ടല്ലോ.” എന്നു പറഞ്ഞാലും സമ്മതിക്കില്ല. വിമര്‍ശനം നിന്ദനം വരെ എത്തിച്ചിട്ട് വന്നയാള് പോകും. ശാരദാ ബാലചന്ദ്രന്റെ കഥ ‘വനിതാ’ മാസികയുടെ സൗന്ദര്യത്തിലൂടെ നമ്മളെ ക്ഷണിക്കുന്നു. കഥ വായിച്ചുകഴിയുമ്പോള് നീരസം, നിന്ദനം. ഇക്കഥ സാക്ഷാല് പൈങ്കിളിയല്ല. എങ്കിലും പൈങ്കിളിയുടെ മറ്റൊരു രൂപമാണ്.\nമരണം സമ്മതംചോദിക്കാതെ ഓടി വീട്ടില്‍ക്കയറിയാലും രക്ഷപ്പെടാം. ചില കഥകള് ആക്രമിക്കാന് വന്നാല് ഓടിയാലും രക്ഷയില്ല.\nമകനെ അഞ്ചു വയസ്സുവരെ രാജകുമാരനെപ്പോലെയും പത്തു വയസ്സുവരെ അടിമയെപ്പോലെയും പതിനാറു വയസ്സുമുതല് സുഹൃത്തിനെപ്പോലെയും അച്ഛന് കരുതണമെന്നാണ് ഭാരതത്തിലെ അലിഖിതനിയമം. പക്ഷേ ഇതൊരു കുടുംബത്തിലും കാണാറില്ല. മിക്ക കുടുംബങ്ങളിലും അച്ഛന് ഡിക്ടേറ്ററാണ്. എന്റെ കുട്ടിക്കാലത്ത് ഞാനൊരു വീട്ടില് ബാഡ്മിന്റന് കളിക്കാന് പോകുമായിരുന്നു. അങ്ങനെ കളിച്ചുകൊണ്ടിരുക്കുമ്പോള് ആ വീട്ടിലെ പയ്യന് റോഡില് നോക്കിക്കൊണ്ടിരിക്കും. ചിലപ്പോള് അവന് വിളിക്കും: “അച്ഛന് വരുന്നു.” അതു കേട്ടതുപാതി, കേള്‍ക്കാത്തതുപാതി, ബാറ്റും ബാളും എറിഞ്ഞിട്ട് ഞങ്ങള് ഓടിയൊളിക്കും. സര്‍ക്കാരില് ഹെഡ്ട്രാന്‍സ്ലേറ്ററായിരുന്ന ആ മനുഷ്യന് ഗേറ്റ് കടക്കുന്നതിനുമുന്‍പ് നെറ്റ് അഴിച്ചുമാറ്റിയിരിക്കും. ഹിറ്റ്ലര് ആത്മഹത്യ ചെയ്തു. അച്ഛന്‍മാരായ ഹിറ്റ്ലറന്‍മാര് ഇപ്പോഴും മുറിമീശയും സ്വസ്തികയും കാണിച്ചു പിള്ളേരെ പേടിപ്പിച്ചു ഭരിച്ചുകൊൻടിരിക്കുന്നു. ആണ്‍പിള്ളേര്‍ക്കു ഒരു സിനിമ കാണണമെങ്കില് അമ്മയോടു പണം ചോദിക്കണം. മിക്കവാറും അച്ഛന് കൊടുക്കില്ല. കൊടുക്കുന്നെങ്കില് അതു മക്കളോടുള്ള സ്നേഹംകൊണ്ടല്ല. തല്‍കാലം അവരൊന്ന് ഒഴിഞ്ഞാല് സന്ധ്യക്ക് ആറുമണിതൊട്ടു അവന്‍മാര് തിരിച്ചെത്തുന്ന പത്തുമണി വരെയുള്ള സമയത്തു ഭാര്യയുമായി സല്ലപിക്കാമല്ലോ എന്നു കരുതിയാണ്. കുറ്റം ചെയ്തിട്ടു പൊലീസ് ഇന്‍സ്പെക്ടറുടെ മുന്‍പില്‍പെട്ടു പോകുമ്പോള് ഉണ്ടാകുന്ന പേടിയേക്കാള് വലിയ പേടിയാണ് കുറ്റംചെയ്യാതെ അച്ഛന്റെ മുന്‍പില് പെട്ടുപോകുന്ന മകനുണ്ടാകുന്നത്. ഇതിന്റെ റിയാക്ഷനാണ് ഇന്നു കാണുന്നത്. മകന് അച്ഛനെ ധിക്കരിക്കുന്നു. അയാള്‍ക്കു ഇഷ്ടമില്ലാത്തതെല്ലാം ചെയ്യുന്നു. പഠിക്കാതെ നടക്കുന്നു. കഞ്ചാവു വലിക്കുന്നു. കള്ളികുടിച്ചുകൊണ്ടു വീട്ടില് വന്നു ബഹളം കൂട്ടുന്നു. ചിലപ്പോള് ‘കൈവയ്ക്കുകയും’ ചെയ്യുന്നു. മകന്റെ അടികൊണ്ട അച്ഛന് കടലില്‍ച്ചാടി ചാകുന്നു (സങ്കല്പമല്ല, യാഥാര്‍ത്ഥ്യം). തകര്‍ന്ന ഈ പിതാപുത്രബന്ധത്തെ (പിതൃപുത്രബന്ധം എന്ന പ്രയോഗം തെറ്റ്) ഒരു ചെറുകഥയിലൂടെ എം.ജി. രാധാകൃഷ്ണന് ചിത്രീകരിക്കുന്നു. (ചങ്ങല - ട്രയല് വാരിക) മകന് അച്ഛനെ ചങ്ങലകൊണ്ടു ബന്ധിക്കുന്നു. അച്ഛന് മരിച്ചുകഴിഞ്ഞപ്പോള് അവന് ആ ചങ്ങല എടുത്തുകൊണ്ട് അമ്മയെ സമീപിക്കുന്നു. രാധാകൃഷ്ണന്റെ ധര്‍മ്മരോഷം കലയുടെ ചട്ടക്കൂടിലൊതുങ്ങിയാണ് പ്രകടമാകുന്നത്.\nഎന്റെ നാട്ടില് മുന്‍പ് ഇതൊന്നും ഉണ്ടായിരുന്നില്ല. അച്ഛന് ഉറങ്ങുന്നതുവരെ മകനായ ഗാന്ധി അദ്ദേഹത്തിന്റെ കാലുതിരുമ്മിക്കൊടുക്കുമായിരുന്നു. “ഓരോ രാത്രിയും ഞാന് അദ്ദേഹത്തിന്റെ കാലു തിരുമ്മിക്കൊടുക്കും. അച്ഛന് പോകാന് പറയുന്നതുവരെ, അല്ലെങ്കില് അദ്ദേഹം ഉറങ്ങുന്നതുവരെ ഞാനതു ചെയ്യും. ഈ സേവനമനുഷ്ഠിക്കാന് എനിക്കിഷ്ടമായിരുന്നു” എന്നാണ് ഗാന്ധിജി ആത്മകഥയില് പറഞ്ഞിട്ടുള്ളത്. അക്കാലത്ത് അദ്ദേഹം കൊച്ചുകുട്ടിയല്ല; വിവാഹിതനായിരുന്നു. ഗര്‍ഭിണിയായ ഭാര്യ അടുത്ത മുറിയില് കിടക്കുമ്പോഴാണ് ഗാന്ധി അച്ഛന്റെ കാലു തിരുമ്മുന്നത്.\nപ്രൊഫസര് ജി. ബാലകൃഷ്ണന് നായരുമായി ഞാന് കൊട്ടാരക്കരയ്ക്ക് അടുത്തുള്ള ഒരു സ്ഥലത്ത് മീറ്റിങ്ങിനു പോയി. ഉച്ചകഴിഞ്ഞ് രണ്ടരമണിയായി. ഊണുകഴിക്കാന് മീറ്റിങ്ങിന്റെ സംഘാടകര് കൊണ്ടുകയറ്റിയത് ഒരു വിവാഹത്തിന്റെ സദ്യ നടക്കുന്ന പന്തലിലാണ്. ഒരു പരിചയവുമില്ലാത്ത വീട്ടുകാര്. അവര് ക്ഷണിച്ചില്ല. അങ്ങനെയിരിക്കെ അവരുടെ ചോറുണ്ണുന്നതെങ്ങനെ? ഞാന് ഇലയുടെ മുന്‍പില് വെറുതെയിരുന്നതേയുള്ളു. മീറ്റിങ് അഞ്ചു മണിക്കു തുടങ്ങിയപ്പോള് ഞാന് അവശനായിക്കഴിഞ്ഞിരുന്നു. “എന്താ വല്ലാതിരിക്കുന്നത്?” എന്നു ബാലകൃഷ്ണന് നായരുടെ ചോദ്യം. “ഉണ്ണാന് കഴിയാത്തതുകൊണ്ട്” എന്ന് എന്റെ ഉത്തരം. അദ്ദേഹമുടനെ വേദാന്ത ചിന്തയിലേക്കു കയറി. “ഉണ്ടാലെന്ത്? ഉണ്ടില്ലെങ്കിലെന്ത്? ‘മാത്രാസ്പര്‍ശസ്തു കൗന്തേയ ശീതോഷ്ണ സുഖദുഃഖദാഃ ആഗമാപായിനോ നിത്യാഃ താംസ്തിതിക്ഷസ്വ ഭാരത’ [വസ്തുക്കളുമായുള്ള ഇന്ദ്രിയസ്പര്‍ശമാണ് ചൂട്, തണുപ്പ്, വേദന, ആഹ്ളാദം ഇവയുടെ അനുഭൂതി ഉളവാക്കുന്നത്. അവവരുന്നു, പോകുന്നു. അസ്ഥിരങ്ങളാണ് അവ ക്ഷമയോടുകൂടി അവയെ സഹിക്കു]” എന്നായി ബാലകൃഷ്ണന് നായര്. ഞാന് ഉടനെ മറുപടി നല്കി: “സര്, തത്ത്വചിന്താപരമായി അതുശരി. പ്രായോഗികതലത്തില് അതു ശരിയല്ല. സാറിനു മാത്രമല്ല വലിയ യോഗികള്‍ക്കും വിശക്കുമ്പോള് ആഹാരം കഴിക്കണം. തത്ത്വചിന്തയുടെ തലത്തിലും പ്രായോഗികതലത്തിലും അതു ശരിയെന്ന് ബാലകൃഷ്ണന് നായര് അറിയിച്ചു. എനിക്കു വിശ്വാസമായില്ല, ഇന്നും വിശ്വാസമില്ലാതാനും. എല്ലാം മിഥ്യ, എല്ലാം മായ എന്നുപറഞ്ഞ് മനുഷ്യനെ ജാഡ്യത്തിലേക്കു തള്ളിയിടാനേ ശങ്കരാചാര്യരുടെ മായാവാദം പ്രയോജനപ്പെട്ടിട്ടുള്ളു. ഇന്ത്യയിലെ ഏതു മിസ്റ്റിക്കും വസ്തുവിനെയും വസ്തുതയെയും അനുധ്യാനം ചെയ്ത് അവമായയാണെന്നുഗ്രഹിക്കുന്നു. അപ്പോള് അയാള്‍ക്കു നിര്‍വൃതിയുണ്ടാകുന്നു. സത്യസാക്ഷാത്കാരത്താലുള്ള നിര്‍വൃതി. എക്സിസ്റ്റെന്‍ഷ്യലിസ്റ്റുകളുടെ രീതി ഇതില്‍നിന്നു വിഭിന്നമാണ്.\nസാര്‍ത്രിന്റെ ‘ലേനോസേ’ എന്ന നോവലിലെ പ്രധാന കഥാപാത്രം ഒരു വ്യക്ഷത്തിന്റെ വേരു നോക്കി നോക്കി “ഭയജനകമായ ഹര്‍ഷോന്മാദ”ത്തില് വീഴുന്നു. വേരിന്റെ കറുത്തനിറം നിറമല്ല മുറിവാണ്, ദ്രാവകമാണ് എന്നൊക്കെ അയാള്‍ക്കു തോന്നുന്നു. ഈ തോന്നലില്‍നിന്ന് അയാള് ജീവിതത്തിന്റെ അബ്സേഡിറ്റിയിലേക്കു ചെല്ലുന്നു. “ഭയജനകമായ ആ ഹര്‍ഷോന്മാദത്തി”ല്‍നിന്നും അബ്സേഡിറ്റിയുടെ ബോധത്തില് നിന്നും രക്ഷനേടാന് ഒറ്റ മാര്‍ഗ്ഗമേയുള്ളു. അതാണ് കല. ഇതാണ് സാര്‍ത്രിന്റെ കഥാപാത്രത്തിനുള്ള വിചാരം. സത്യത്തെ മിഥ്യയാക്കുന്ന ഭാരതീയന്റെ നേര്‍ക്കുള്ള മൃദുലമായ ഉപാലംഭമാണ് രവിശങ്കറിന്റെ ഹാസ്യചിത്രം. - കലാകൌമുദി ലക്കം 578. ചെന്നായ് മിഥ്യ, ആടുകളും മിഥ്യ. പക്ഷേ ചെന്നായ് ആടുകളെ ഭക്ഷിച്ചിട്ട് എല്ലിന് കഷണങ്ങള് മാത്രം ഇട്ടിട്ടു പോകുമ്പോഴാണ് മിഥ്യയുടെ സ്വഭാവം വ്യക്തമാകുന്നത്. ചിന്താപ്രധാനമായ ഈ ഹാസ്യചിത്രം എനിക്കിഷ്ടപ്പെട്ടു.\nഇന്‍ഡൊനീഷയിലെ വലിയ കവിയാണ് റെന്‍ഡ്ര. അദ്ദേഹത്തിന്റെ Swan Song എന്ന കാവ്യംപ്രസിദ്ധമാണ്. സംഗ്രഹിക്കല് എന്ന കലാകൊലപാതകം നടത്തട്ടെ:\nവേശ്യാലയത്തിന്റെ ഉടമസ്ഥന് അവളോടു പറഞ്ഞു:\nപണം നഷ്ടപ്പെടാന് എനിക്കിഷ്ടമില്ല\nഇനി നിന്നെ ഇവിടെ താമസിപ്പിക്കാന് വയ്യ\nസ്വര്‍ഗ്ഗം സൂക്ഷിക്കുന്ന മാലാഖ\nആ മാലാഖയുടെ മുഖം പ്രകാശപൂര്\nണ്ണമാണ്; അത് പക കലര്‍ന്നതാണ്.\nമാലാഖയുടെ ജ്വലിക്കുന്ന വാള് കുറ്റപ്പെടുത്തുന്ന രീതിയില് എന്റെ നേര്‍ക്കു ചൂണ്ടിയിരിക്കുന്നു.\nമേരിയ സെയിത്തുന് എന്നാണ് എന്റെ പേര്.\nഉച്ചയ്ക്കു പന്ത്രണ്ടു മണി സമയത്ത് സൂര്യന് ആകാശത്തു ഉയര്‍ന്നു നില്ക്കുമ്പോള്, കാറ്റില്ലാത്തപ്പോള്, മേഘക്കീറുപോലുമില്ലാത്തപ്പോള് മേരിയ സെയിത്തുന് വേശ്യാലയം വിട്ടിറങ്ങി. പെട്ടിയില്ല, സ്വന്തമായി ഒന്നുമില്ല. അവളുടെ കൂട്ടുകാരികള് തലതിരിച്ചു കളഞ്ഞു. പനിയോടുകൂടി ആടിയാടി അവള് നടന്നു. സിഫിലിസ് അവളെ പൊള്ളിച്ചു. ജനനേന്ദ്രിയത്തില്, കഴുത്തില്, കക്ഷത്തില്, മുലകളില് വ്രണങ്ങള്. ചുവന്ന കണ്ണ്, ഉണങ്ങിയ ചുണ്ട്. അവൾ ഡോക്ടറുടെ അടുത്തു പോയി. അയാള് അവളെ പറഞ്ഞയച്ചു. പാതിരിയെ സമിപിച്ചു അവള്. “നിനക്കു പാതിരിയല്ല വേണ്ടത്. മനോരോഗ ചികിത്സകനെയാണ്,” എന്ന് അയാള്. അവള് നടന്നു. ഭക്ഷണശാലയിലെ വീപ്പയില്‍നിന്ന് എച്ചിലെടുത്തു വാഴയിലയില് പൊതിഞ്ഞ് നഗരത്തിനു പുറത്തേക്കു പായി. സന്ധ്യയായി. പതുക്കെ അവള് എച്ചിലു തിന്നു. വെള്ളം കുടിച്ചു നദിയില്‍നിന്ന്. ഏഴുമണിയായി. നദി പാറക്കെട്ടുകളില് ചെന്നടിക്കുന്നു. നദിയുടെ രണ്ടു കരകളിലുമുള്ള മരങ്ങളും കുറ്റിക്കാടുകളും പ്രശാന്തങ്ങള്. അവ നിലാവില് പ്രകാശിക്കുന്നു.\nനദിക്ക് അക്കരെ ഒരാള്.\n‘മേരിയ സെയിത്തുന് നീയാണോ?’\nഇതാ ഇവിടെ നമ്മള് അന്യോന്യം കാണുന്നു’\nഎന്ന് അദ്ദേഹം പറഞ്ഞു.\nഅദ്ദേഹം കുനിഞ്ഞ് അവളുടെ ചുണ്ടുകളില് ഉമ്മവച്ചു.\nകരിക്കിന് വെള്ളത്തിന്റെ സ്വാദ്.\nഅതുപോലൊരു ചുംബനം അവള് അറിഞ്ഞിരുന്നില്ല.\n“അങ്ങ് ആര്” എന്നു മേരിയ ചോദിച്ചു.\n“മണവാളന്” എന്ന് അദ്ദേഹത്തിന്റെ മറുപടി.\nആ നായകന്റെ ശരീരത്തില് മുറിവ് ഉണങ്ങിയ പാടുകള്.\nഇടതുവശത്തും രണ്ടു കൈയിലും രണ്ടു കാലിലും പാടുകള്.\n“അങ്ങ് ആരാണെന്ന് എനിക്കറിയാം.”\nസ്വര്‍ഗ്ഗത്തിലെ മാലാഖയ്ക്ക്, ജ്വലിക്കുന്ന വാള് എന്റെ നേര്‍ക്കു നീട്ടുന്ന മാലാഖയ്ക്ക്, ഒന്നും ചെയ്യാന് വയ്യ. എനിക്കിനി പേടിയില്ല. ഏകാന്തതയും കഷ്ടപ്പാടും ഇനിയില്ല. ഞാന് സ്വര്‍ഗ്ഗത്തിന്റെ വാതില് കടന്നുപോകുന്നു. മേരിയ സെയിത്തുന് എന്നാണ് എന്റെ പേര്. ഞാന് വേശ്യയാണ്, അതേസമയം മണവാട്ടിയും.\nഎന്തൊരുജ്ജ്വലമായ കാവ്യം. പള്ളിയെ നിരാകരിച്ചു യേശുദേവനെ അംഗീകരിക്കുന്ന റെന്‍ഡ്ര ഇന്നു ക്രിസ്ത്യാനിയല്ല, മുസ്ലിമാണ്.\nമിത്തിന്റെ പാറ്റേണ് പരിപാലിച്ചുകൊണ്ടു കഥ പറഞ്ഞു് നൂതന ജീവിതത്തിലേക്ക് അന്തര്‍ദൃഷ്ടി വ്യാപരിപ്പിക്കുവാന് വൈക്കം ചന്ദ്രശേഖരന് നായര്‍ക്കു വൈദഗ്ദ്ധ്യമുണ്ട്. ആ പ്രാഗല്ഭ്യത്തിനു നിദര്‍ശകമാണ് അദ്ദേഹം “മനോരാജ്യ”ത്തിലെഴുതിയ “യരൂശലേമിലേക്കു പോയ നാലാമത്തെ ജ്ഞാനി” എന്ന ചെറുകഥ. യേശു ജനിച്ചെന്ന് അറിഞ്ഞപ്പോള് മൂന്നു ജ്ഞാനികള് ആ ശിശുവിനെ കാണാന് പോയി. കണ്ടുവന്ദിച്ചു. നാലാമത്തെജ്ഞാനി അര്‍ട്ടബനായിരുന്നു. അയാള് കാഴ്ചവയ്ക്കാന് മൂന്നു വിശിഷ്ടരത്നങ്ങള് കൈയിലെടുത്തു. പക്ഷേ അയാള് ഒരിക്കലും യേശുവിനെ കണ്ടില്ല: മൂന്നു രത്നങ്ങളും ഓരോ സന്ദര്‍ഭത്തില് വിറ്റു. ആ സന്ദര്‍ഭങ്ങള് ഈശ്വരദര്‍ശനതത്തെക്കാള് വിലപ്പെട്ടതായിരുന്നു. മനുഷ്യത്വത്തോടുകൂടി ജീവിക്കുന്നതാണ് യഥാര്‍ത്ഥമായ ഈശ്വരസേവനം എന്ന് കഥാകാരന് അഭിവ്യഞ്ജിപ്പിക്കുന്നു. മിത്തിലില്ലാത്ത മാനങ്ങള് നല്കിക്കൊണ്ട് രചിക്കപ്പെട്ട ഈ കഥ ആഖ്യാനത്തിലും അന്തരീക്ഷസൃഷ്ടിയിലും ഉത്കൃഷ്ടം തന്നെ.\nവിക്രംസേത്തിന്റെ The Golden Gate എന്ന നോവല് (പദ്യരൂപത്തില് രചിക്കപ്പെട്ടത്) ഇന്ത്യയിലും പടിഞ്ഞാറന് നാടുകളിലും വലിയ ‘സെന്‍സേഷന്’ ഉണ്ടാക്കിയിരിക്കുന്നു. Great Californian novel എന്ന് നോവലിസ്റ്റ് ഗോര്‍വീഡാന് ഈ കൃതിയെ വാഴ്ത്തുകയുണ്ടായി. “അളന്നുമുറിച്ച” രീതിയില് അഭിപ്രായം പറയുന്ന നിരൂപകന് D.J. Enright ഈ നോവലിനെക്കുറിച്ചു പറഞ്ഞത് The Golden Gate isatechnical triumph, unparalleled (I would hazard) in English എന്നാണ്.\nHall Muse. Dear Reader, once upon A time, wica 1980\nThere livedaman. His name was John\nഈ ജോണ് ഒറ്റയ്ക്കാണ്. അയാള് വിചാരിക്കുകയാണ്: “If I died, who’d be sad? Who’d weep? Who’d gloat? Who would be glad? Would anybody? ജോണ് സുന്ദരനാണ്. പതുക്കെ സംസാരിക്കുന്നവന്. കുഴപ്പമില്ലാത്ത മനസ്സുണ്ട്. വാടക കണിശമായി കൊടുക്കും. സിഗററ്റ് വലിക്കില്ല. പള്ളിയും അതിമദ്യപാനവും അയാള് ഒഴിവാക്കിയിരിക്കുന്നു. ജോണിന്റെ പഴയ പ്രേമഭാജനം ജാനിറ്റ് അയാളറിയാതെ പത്രത്തില് പരസ്യംകൊടുത്ത് അയാള്‍ക്കു പ്രണയിനിയെ നല്കാന് ശ്രമിക്കുന്നു. അപേക്ഷിച്ചവര് ധാരാളം. പക്ഷേ നാടകീയമായി രംഗപ്രവേശം നടത്തിയത് ലിസ് (ഇലിസബത്ത്). കണ്ണുകളുടെ ഇന്ദ്രനീലദ്യുതിക്ക് ഊന്നല് നല്കുന്ന കടുംനീലനിറമുള്ള വസ്ത്രങ്ങള് ധരിച്ചാണ് അവള് എത്തിയത്. അവര് രണ്ടുപേരുമെങ്ങനെ?\nThey kiss, They kiss, They are\nCaught inapanic of embracing\nEnough against the chil of night\nലിസിന്റെ പൂച്ചകൂടി എത്തിയിട്ടുണ്ട് അവിടെ. അതിന്റെ അപസ്വരങ്ങള്‍ക്കിടയിലും അവരുടെ രതിലീലകള് നടന്നു.\nInto an amorous mist, let’s shift\nThat unnerves half of California\nഅങ്ങനെ കാചം പല സ്ഥലങ്ങളിലേക്കും തിരിച്ചു നോക്കുമ്പോള് നമ്മള് എന്തെല്ലാമാണു കാണുക. ഫില് എന്ന ജൂതന് ലിസിന്റെ സഹോദരന് എഡ്ഡുമായി (Ed) സ്വവര്‍ഗ്ഗാനുരാഗത്തില് മുഴുകുന്നു. നോവലിലെ പ്രധാന കഥാപാത്രമായ പൂച്ച അപസ്വരം കേള്‍പ്പിച്ചുകൊണ്ടു സഞ്ചരിക്കുന്നു. സ്വര്‍ഗ്ഗാനുരാഗം പാപമാണെന്ന് എഡ്ഡിനു തോന്നുന്നു.\nWithaman, he must surely die\nഎഡ്ഡെന്ന കാമുകന് നഷ്ടപ്പെട്ട ഫില് ലിസ്സിനെ പ്രേമിച്ചു. ജാനിറ്റ് കാറപകടത്തില് മരിച്ചു. ലിസ്സിന് ഫില്ലിലുണ്ടായ കുട്ടിക്ക് ജോണ് എന്നു പേരിട്ടു.\nജാനിറ്റ് ശില്പങ്ങള് നിര്‍മ്മിക്കുന്നവളാണ്. അവളുടെ കലാസൃഷ്ടികളുടെ പ്രദര്‍ശനം നടത്താന് തീരുമാനിച്ചു. പക്ഷേ ജാനിറ്റിനുള്ള ആഹ്ളാദം Clarion മാസികയുടെ കലാനിരൂപകന് വരുന്നതുവരെ മാത്രം. “…Jan’s proud and glad /Till the art critic of the Clarion/Flaps to the scene in search of carrion/And glares in vulturine disgust/At her live works. (page 272) വിക്രം സേത്തിനു നിരൂപകരെക്കുറിച്ചുള്ള മതം ഇതായതുകൊണ്ട് ഈനോവല് രസാത്മകമാണെങ്കിലും മഹനീയമല്ലെന്ന് പറയാന് എനിക്കു പേടിയുണ്ട്. ഞാനും പൂതിമാംസം അന്വേഷിക്കുന്ന കഴുകനായി മാറുമല്ലോ.\nവിക്രം സേത്ത് കവിയാണ്. അദ്ദേഹത്തിന്റെ ഗീതകങ്ങളില് പലതും മനോഹരങ്ങളായ കവിതകളാണ്.\nഎന്നും “…The moon is rising\nRests on the city…”\nഎന്നും അദ്ദേഹമെഴുതുമ്പോള് ഇതിവൃത്തത്തിന്റെ തമ്പാക്കില് രത്നങ്ങള് വച്ച പ്രതീതി. സ്വഭാവചിത്രീകരണത്തിന്റെ ‘സമ്പന്നത’യില്ലെങ്കിലും കാവ്യാത്മകത്വമുള്ള രചന മതി. അത് മഹനീയമല്ലെന്നു പറഞ്ഞാല് മൂക്കുന്നിമല ഹിമാലയപര്‍വ്വതംപോലെയല്ലെന്നു പറയുന്നതിനു തുല്യമാവും. [The Golden Gate - Vikram Seth (b. 1952) - Faber and Faber - Rs. 140 - Modern Books, Trivandrum]\nഗോയ്ഥേയുടെ ‘ഫൗസ്റ്റി’ല് കാമുകി കാമുകനു സ്നേഹമുണ്ടോ എന്നു പിരശോധിക്കുന്ന ഒരു രംഗമുണ്ട്. അവള് ഒരു ഡെയ്സി പുഷ്പമെടുത്ത് ഓരോ ദലമിളക്കി ‘അദ്ദേഹം എന്നെ സ്നേഹിക്കുന്നു. എന്നെ സ്നേഹിക്കുന്നില്ല’ എന്നു പറയുന്നു. അവസാനത്തെ ഇതള് അടര്‍ത്തിയെടുത്ത് ‘അദ്ദേഹം എന്നെ സ്നേഹിക്കുന്നു’ എന്നു പറഞ്ഞ് ഹര്‍ഷോന്മാദത്തില് വീഴുന്നു. ഒരു ഗണിതശാസ്ത്രജ്ഞനും കാമുകിയും പൂന്തോട്ടത്തിലൂടെ നടക്കുകയായിരുന്നു. അവൾ ഡെയ്സി പുഷ്പമെടുത്ത് ഓരോ ദലമിളക്കി “അദ്ദേഹം എന്നെ സ്നേഹിക്കുന്നു” എന്നു പറയാന് തുടങ്ങി. അതുകണ്ടു ഗണിതശാസ്ത്രജ്ഞന് അറിയിച്ചു: “നീ ഇത്ര പ്രയാസപ്പെടേണ്ട. ദലങ്ങള് ആകെ എണ്ണിനോക്കിയാല് മതി ഇരട്ട അക്കമാണു വരുന്നതെങ്കില് ഞാന് നിന്നെ സ്നേഹിക്കുന്നില്ല; ഒറ്റയക്കമാണെങ്കില് സ്നേഹിക്കുന്നു. കണക്കു പഠിച്ചതിന്റെ കാര്‍ക്കശ്യമാണിത്. ഞാനൊരു സംസ്കൃത പണ്ഡിതനോടു ചോദിച്ചു: “സാര്, എന്. ഗോപാലപിള്ള മഹാപണ്ഡിതനാണോ?” മറുപടി: “അതേ, ശോധിതശേമുഷികനായ പ്രകൃഷ്ടപണ്ഡിതന്.” സംസ്കൃതം പഠിച്ചതിന്റെ തകരാറ് ആ സംസ്കൃതക്കാരന് കാണിച്ചു. സാര്‍ത്രിന്റെ ഏതെങ്കിലും പുസ്തകത്തിന്റെ ഒരു മൂല നോക്കിക്കൊണ്ട് അസ്തിത്വദുഃഖമാണ് പുനംനമ്പൂതിരിക്ക് എന്നു പറയുന്നു നവീന നിരൂപകന്.\nRetrieved from "http://ml.sayahna.org/index.php?title=സാഹിത്യവാരഫലം_1986_10_26&oldid=14386"


കുസൃതി കാണിച്ച് സുരാജ്, കയ്യോടെ പിടിച്ച് സൗബിൻ; ആൻഡ്രോയിഡ് കുഞ്ഞപ്പനിലെ ആദ്യ ഗാനം|android kunjappan film new video song\nകുസൃതി കാണിച്ച് സുരാജ്, കയ്യോടെ പിടിച്ച് സൗബിൻ; ആൻഡ്രോയിഡ് കുഞ്ഞപ്പനിലെ ആദ്യ ഗാനം\nമനോരമ ലേഖകൻ November 04, 2019 05:51 PM IST\nസുരാജ് വെഞ്ഞാറമൂടും സൗബിൻ സാഹിറും മുഖ്യ കഥാപാാത്രങ്ങളെ അവതരിപ്പിക്കുന്ന ആൻഡ്രോയിഡ് കുഞ്ഞപ്പൻ വേർഷൻ 5.25 ലെ ആദ്യഗാനം റിലീസ് ചെയ്തു. ‘കയറില്ല കെട്ടിൽ പെട്ട് കുടുങ്ങി...’ എന്ന് തുടങ്ങുന്ന ഗാനമാണ് അണിയറക്കാർ പുറത്തുവിട്ടത്. ബി.കെ ഹരിനാരായണന്റെ വരികൾക്ക് ബിജിബാൽ സംഗീതം പകർന്നിരിക്കുന്നു. മിഥുൻ ജയരാജ് ആണ് ഗാനം ആലപിച്ചിരിക്കുന്നത്. വരികളും ആലാപനശൈലിയും ഏറെ വ്യത്യസ്തത പുലർത്തുന്നു എന്നാണ് ശ്രോതാക്കളുടെ പക്ഷം.\nസുരാജും സൗബിനും അച്ഛനും മകനുമായിട്ടാണ് ചിത്രത്തിൽ വേഷമിടുന്നത്. ഇരുവരും തമ്മിലുള്ള പിണക്കങ്ങളും ഇണക്കങ്ങളും അവരുടെ നിത്യ ജീവിതത്തിലെ കാഴ്ചകളും കൂട്ടിയിണക്കിയാണ് ചിത്രം ഒരുക്കുന്നത്. ബി.കെ ഹരിനാരായണനെ കൂടാതെ എ.സി ശ്രീഹരിയും ചേർന്നാണ് ഗാനരചന നിർവഹിച്ചിരിക്കുന്നത്. നവാഗതനായ രതീഷ് ബാലകൃഷ്ണൻ പൊതുവാൾ രചനയും സംവിധാനവും നിർവഹിക്കുന്ന ചിത്രമാണ് ആൻഡ്രോയിഡ് കുഞ്ഞപ്പൻ വേർഷൻ 5.25. സൈജു കുറുപ്പ്, മാല പാർവതി, മേഘ മാത്യു തുടങ്ങിയവരാണ് ചിത്രത്തിലെ മറ്റ് താരങ്ങൾ.\nമൂണ്‍ഷോട്ട് എന്റർടൈൻമെന്റ്സിന്റെ ബാനറിൽ സന്തോഷ് ടി.കുരുവിളയാണ് ചിത്രം നിർമിക്കുന്നത്. റഷ്യയിലെ സെന്റ് പീറ്റേഴ്സ്ബർഗിലും കേരളത്തിലെ പയ്യന്നൂരിലുമായി ചിത്രീകരിച്ച സിനിമ ഈ മാസം തിയറ്ററുകളിലെത്തും. ബോളിവുഡ് സിനിമയിൽ സജീവമായിരുന്ന രതീഷിന്റെ മലയാളത്തിലെ ആദ്യത്തെ സിനിമയാണ് ആൻഡ്രോയിഡ് കുഞ്ഞപ്പൻ വേർഷൻ 5.25.


കാരറ്റിന്റെ വിത്തുകള് മുളപ്പിച്ചെടുക്കാം. — വികാസ്പീഡിയ\nഹോം പേജ് / കൃഷി / സുസ്ഥിര കാര്‍ഷിക ഇടപെടലുകള് / സമഗ്ര കാര്‍ഷിക രീതികള് / കാർഷിക വിവരങ്ങൾ / കൂടുതല് കൃഷി വിവരങ്ങള് / കാരറ്റിന്റെ വിത്തുകള് മുളപ്പിച്ചെടുക്കാം.\nകണ്ണിനും പല്ലിനും മാത്രമല്ല മൊത്തം ശരീരത്തിന് ആരോഗ്യപ്രധാനമായ പച്ചക്കറിയിനമെന്ന നിലയിലും ശീതകാല പച്ചക്കറിയെന്ന നിലയിലും കാരറ്റ് മലയാളിയുടെ ആഹാരത്തില് ഇടം പിടിച്ചിട്ട് നാളേറെയായി. എന്നാല്, വിപണിയില് നിന്നു വാങ്ങുന്നതിനെ എത്രത്തോളം വിശ്വസിക്കാം എന്നതാണ് മലയാളിയെ അടുത്തിടെയായി വിഷമത്തിലാക്കുന്നത്. മാര്‍ക്കറ്റില് നിന്ന് വാങ്ങുന്നവയില് വിഷാംശം ഉള്‍പ്പെടുന്നതിനാലും വിളവ് ലാഭകരമാക്കാന് വിപണി ലക്ഷ്യമാക്കി ഒട്ടേറെ കര്‍ഷകര് അമിത രാസവളത്തില് കാരറ്റ് കൃഷിചെയ്യുന്നതും ഒരു ആപത് ശങ്കയായി വളര്‍ന്നിരിക്കുന്നു. ഒരു ശീതകാലവിളയായതുകൊണ്ടുതന്നെ എല്ലാ കാലത്തും കേരളത്തില് ഇത് കൃഷി ചെയ്യുകയെന്നത് അതിമോഹമാണ് എന്നാല്, തണുപ്പ് നിലനില്‍ക്കുന്ന കാലങ്ങളില് സ്വന്തം കൃഷിത്തോട്ടത്തിലും മട്ടുപ്പാവിലും കാരറ്റ് കൃഷിചെയ്യാം.\nശീതകാല പച്ചക്കറികളുടെ വിത്തുകള് മുളപ്പിച്ചെടുക്കുകയെന്നതാണ് നമ്മുടെ മുന്നിലുള്ള ഒരു വെല്ലുവിളി. തീരെ ചെറിയ കടുകുമണി പോലുള്ള വിത്തുകളായതിനാല് വിത്തുപരിചരണത്തിലും പാകി മുളപ്പിക്കാന് മണ്ണൊരുക്കുന്നതിലും നന്നായി ശ്രദ്ധിക്കണം. നന്നേ പൊടിയായ മണ്ണ് ഉണങ്ങിയ ചാണകപ്പൊടി കൂടി കൂട്ടി തരിച്ചെടുത്ത് അത് പ്രോട്രേയിലോ തവാരണയിലോ നിരത്തിയാണ് വിത്തുകള് പാകേണ്ടത്. വിത്തിനു മുകളില് അല്പം മണ്ണു തരിച്ച് ഒരു നേര്‍ത്ത ആവരണം തീര്‍ക്കണം. തടം നനച്ച ശേഷം വിത്ത് വിതയ്ക്കുന്നത് നന്നായി മുളയ്ക്കാന് സഹായിക്കും. ദിവസത്തില് ഒരിക്കല് ചെറുതായി നനച്ചുകൊടുക്കണം. നല്ല വെയില് നേരിട്ട് ഏല്‍ക്കരുത്.\nതടത്തിന് മുകളില് ചെറിയ ചെടിയുടെ കനം കുറഞ്ഞ ഇലകള്(പുളിയില) നിരത്തിയിട്ടോ ഓലച്ചീന്ത് ഉയര്‍ത്തിവെച്ചോ തണല് നല്‍കാം. സൂപ്പര് കുറോഡ, ഷിന് കുറോഡ, പൂസാ കേസര്, പൂസാ മേഘാളി തുടങ്ങി ധാരാളം ഉത്തരേന്ത്യന് ഇനങ്ങള് നമ്മുടെ കാലാവസ്ഥയിലും നന്നായി വളരുമെന്ന് കണ്ടിട്ടുണ്ട്. വിത്തുകള് കാര്‍ഷിക സര്‍വകലാശാലയുടെ ഔട്ട് ലെറ്റുകളിലും വിത്തുവിപണിലും ലഭിക്കും.\nനല്ല ജൈവപുഷ്ടിയും ഇളക്കവുമുള്ള മണ്ണാണ് കാരറ്റ് കൃഷിക്ക് ഉത്തമം. നടുന്ന മണ്ണ് നല്ല നീര്‍വാര്‍ച്ചയുള്ളതും നല്ല വായു സഞ്ചാരം നിലനില്‍ക്കുന്നതും സൂര്യപ്രകാശം ലഭിക്കുന്നതുമായിരിക്കണം. മാത്രമല്ല മണ്ണിന്റെ അമ്ല-ക്ഷാര നിലവാരം ആറിനും ഏഴിനുമിടയിലായാല് കാരറ്റിന് ഗുണം കൂടും. അമ്ലഗുണം കൂടിയ മണ്ണില് ഡോളമൈറ്റോ കുമ്മായമോ വിതറി അത് കുറയ്ക്കാം. നടുന്നതിനുമുമ്പ് കൃഷിയിടം നന്നായി ഉഴുത് മറിക്കണം. അതിനുശേഷം അതില് സെന്റൊന്നിന് 30-40 കിലോ തോതില് കാലിവളമോ കമ്പോസ്‌റ്റോ ചേര്‍ത്തിളക്കി നിരപ്പാക്കണം. അങ്ങനെ വളംചേര്‍ത്ത് നിരപ്പാക്കിയ നിലത്ത് ഒരടിയുയരത്തില് തടം കോരിയെടുക്കാം.\nനീളത്തിലോ കുറുകെയോ ചാലെടുത്താണ് തൈകള് നടേണ്ടത്. തൈകള് തമ്മില് കുറഞ്ഞത് 10 സെ.മീ. അകലം അത്യാവശ്യമാണ്. വരിയും നിരയുമായാണ് തടങ്ങളെടുക്കേണ്ടത്. തടങ്ങള് തമ്മില് കുറഞ്ഞത് കാല്‍മീറ്റര് അകലവും തടത്തിന്റെ ഉയര്‍ച്ച കുറഞ്ഞത് കാല് മീറ്ററെങ്കിലും ഉണ്ടായിരിക്കണം. ചരിഞ്ഞസ്ഥലങ്ങളിലാണ് കൃഷിയിറക്കുന്നതെങ്കില് 30 സെ.മീ. അകലത്തില് തടമെടുക്കാം. മറ്റു പച്ചക്കറി വിളകളെപ്പോലെ, കാരറ്റിനും തടത്തില് അല്‍പ്പമെങ്കിലും ഈര്‍പ്പം തങ്ങിനില്‍ക്കുംവിധം നന ഒഴിവാകാതെ നോക്കണം.\nഎന്നാല്, നന കൂടിയാല് ചെടി കൂടുതല് വളര്‍ന്ന് വിളവ് കുറയുന്നതിനിടയാകും. ഇടയ്ക്കിടെയാണ് ഈര്‍പ്പം കിട്ടുന്നതെങ്കില് കാരറ്റിന്റെ കിഴങ്ങുകള് വിണ്ടുപൊട്ടി പോയേക്കാം. കൃഷിയില് രാസവളം ഒഴിവാക്കുമ്പോള് വേണ്ടത്ര ജൈവവളവും മറ്റു വളര്‍ച്ചാ ത്വരകങ്ങളും നല്‍കിയിരിക്കണം. ഗ്രോബാഗിലോ ചട്ടിയിലോ നടുമ്പോള് മണ്ണ്, ചാണകപ്പൊടി, മണല് അല്ലെങ്കില് ചകിരിച്ചോറ് എന്നിവ 3:3:3 എന്ന അനുപാതത്തില് ചേര്‍ത്തൊരുക്കിയ പോട്ടിങ് മിശ്രിതം നിറച്ചതിലാണ് തൈകള് നട്ടുപിടിപ്പിക്കേണ്ടത്. ഓരോ ബാഗിനും 50 ഗ്രാം വീതം ഡോളമെറ്റ്, വേപ്പിന് പിണ്ണാക്ക്, പൊട്ടാഷ് എന്നിവയും ഉപയോഗിക്കാം.\nസാധാരണ കിഴങ്ങുവര്‍ഗ വിളകള്‍ക്കു വരുന്ന രോഗങ്ങളും കീടങ്ങളും തന്നെയാണ് കാരറ്റിനെയെയും ബാധിച്ചുകാണുന്നത്. കാരറ്റ് തുരന്ന് തിന്നു നശിപ്പിക്കുന്ന ചെല്ലിയാണ് പ്രധാന കീടം. നേരിയ തോതില്‍പ്പോലും ഇതിന്റെ ആക്രമണം കാരറ്റിനെ കയ്പുള്ളതാക്കുകയും ഉപയോഗശൂന്യമാക്കുകയും ചെയ്യുന്നു. കീടാക്രമണം ചെറുക്കാന് മുന് വിളയുടെ അവശിഷ്ടങ്ങള് പൂര്‍ണമായും നശിപ്പിക്കുക. കൃഷിയിടമൊരുക്കുന്നതിന് മുമ്പ് കുമ്മായമോ ഡോളമെറ്റോ ചേര്‍ക്കുക. വേപ്പിന്‍പിണ്ണാക്ക് അടിവളമായി ചേര്‍ക്കുക. വേപ്പധിഷ്ഠിത കീടനാശിനികള് ഉപയോഗിക്കുക എന്നതാണ്.\nകരോട്ടിന് അംശംകൊണ്ട് പോഷകപ്രധാനമായ ഈ പച്ചക്കറി അധികം പാചകം ചെയ്യാതെ കഴിക്കുവാനാണ് എല്ലാവരും ആഗ്രഹിക്കുന്നത്. ഹല്‍വയും ജ്യൂസും പലഹാരങ്ങളുമടക്കം ഒട്ടേറെ വിഭവങ്ങളുണ്ടാക്കാവുന്നതോടൊപ്പം വിവിധ ഔഷധഗുണങ്ങളുള്ള നിയന്ത്രണ ഭക്ഷണങ്ങളും കാരറ്റിന്റെ മേന്മകളാണ്. കേരളത്തില് ഹൈറേഞ്ച് മേഖലയില് മാത്രമല്ല സമതലങ്ങളിലും അടുക്കളത്തോട്ടങ്ങളിലും ഗ്രോബാഗുകളില്‍പ്പോലും ഇത് നന്നായി നട്ടുണ്ടാക്കാമെന്ന് ഇന്ന് തെളിയിക്കപ്പെട്ടു കഴിഞ്ഞു. നമുക്ക് രണ്ടു ഗ്രോ ബാഗില് കാരറ്റ് നട്ടു നോക്കിയാലോ.\nഗൾഫ് നാടുകളിലെ ഈന്തപ്പഴവും ഇനി കേരളത്തിലും നന്നായി വിളയും


Baclesta in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Baclesta upayogangal, dossge, parswafalangal, prayojanangal, prathipravarthanangal, munnariyippu\nBaclesta വിലയും പാക്ക് സൈസും - Baclesta Price and Pack Size in Malayalam - Baclesta vilayum pack saisum\nBaclesta നേട്ടങ്ങളും ഉപയോഗങ്ങളും- Baclesta Benefits & Uses in Malayalam- Baclesta nettangalum upayogangalum\nBaclesta ഡോസേജും കഴിക്കേണ്ട വിധവും- Baclesta Dosage & How to Take in Malayalam - Baclesta dosagum kazhikkenda vidavum\nBaclesta പാർശ്വഫലങ്ങൾ- Baclesta Side Effects in Malayalam- Baclesta paarswafalangal\nBaclesta ബന്ധപ്പെട്ട മുന്നറിയിപ്പുകൾ- Baclesta Related Warnings in Malayalam- Baclesta bandhappeṭṭa munnaṟiyippukaḷ\nBaclesta-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Baclesta with Other Drugs in Malayalam- Baclesta-nu marunnukaḷumāyulla theevra pravarthanam\nBaclesta വൈരുദ്ധ്യങ്ങൾ- Baclesta Contraindications in Malayalam- Baclesta vairudyangal\nBaclesta സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Baclesta in Malayalam- Baclesta sambandhichu pothuveyulla chodyangal\nBaclesta ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Baclesta Interactions with Food and Alcohol in Malayalam- Baclesta bhakshnavum madyavumaayulla prathipravarthanangal\nBaclesta നേട്ടങ്ങളും ഉപയോഗങ്ങളും - Baclesta Benefits & Uses in Malayalam - Baclesta nettangalum upayogangalum\nBaclesta പിൻവരുന്നവ ചികിത്സിക്കാൻ ഉപയോഗിക്കുന്നു\nBaclesta ഡോസേജും കഴിക്കേണ്ട വിധവും - Baclesta Dosage & How to Take in Malayalam - Baclesta dosagum kazhikkenda vidavum\nBaclesta-ന്റെ ചേരുവകൾ - Baclesta Active Ingredients in Malayalam - Baclesta-nte cheruvakal\nBaclesta പാർശ്വഫലങ്ങൾ - Baclesta Side Effects in Malayalam - Baclesta paarswafalangal\nBaclesta ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nBaclesta ബന്ധപ്പെട്ട മുന്നറിയിപ്പുകൾ - Baclesta Related Warnings in Malayalam - Baclesta bandhappeṭṭa munnaṟiyippukaḷ\nBaclesta-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭാവസ്ഥയിൽ Baclesta-നുള്ള പാർശ്വഫലങ്ങൾ അറിവായിട്ടില്ല, കാരണം ഈ വിഷയത്തെ കുറിച്ച് ശാസ്ത്രീയ ഗവേഷണം നടന്നിട്ടില്ല.\nBaclesta-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Baclesta കഴിച്ചശേഷം സാരമായ ഫലങ്ങൾ ഉണ്ടായേക്കാം. അത് കഴിക്കരുത്, ഡോക്ടറുടെ നിരീക്ഷണത്തിൽ മാത്രമേ ആകാവൂ.\nBaclesta വൃക്കകളെ എങ്ങനെയാണ് ബാധിക്കുന്നത്?\nBaclesta വൃക്ക-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nBaclesta കരളിനെ എങ്ങനെ ബാധിക്കുന്നു?\nBaclesta കഴിച്ചശേഷം കരൾ-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nBaclesta ഹൃദയത്തെ എങ്ങനെ ബാധിക്കുന്നു?\nBaclesta ഹൃദയം-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nBaclesta-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Baclesta with Other Drugs in Malayalam - Baclesta-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Baclesta പിൻവരുന്ന മരുന്നുകളോടൊപ്പം ഉപയോഗിക്കരുത് -\nBaclesta വൈരുദ്ധ്യങ്ങൾ - Baclesta Contraindications in Malayalam - Baclesta vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Baclesta കഴിക്കരുത് -നിങ്ങളോട്\nBaclesta സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Baclesta in Malayalam - Baclesta sambandhichu pothuveyulla chodyangal\nBaclesta ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Baclesta-നോട് ആസക്തി ഉണ്ടാകുന്നില്ല.\nഇല്ല, Baclesta കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Baclesta കഴിക്കുന്നതിനു മുമ്പ് ഡോക്ടറുടെ അഭിപ്രായം തേടുന്നത് പ്രധാനമാണ്.\nBaclesta കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nBaclesta ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Baclesta Interactions with Food and Alcohol in Malayalam - Baclesta bhakshnavum madyavumaayulla prathipravarthanangal\nആഹാരവും Baclesta-ഉം തമ്മിലുള്ള പ്രതിപ്രവർത്തനം\nഭക്ഷണവും Baclesta-ഉം എങ്ങനെ പ്രതിപ്രവർത്തിക്കും എന്നു പറയുക ബുദ്ധിമുട്ടാണ്, കാരണം ഇതിൽ ഗവേഷണമൊന്നും നടന്നിട്ടില്ല.\nമദ്യവും Baclesta-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Baclesta കഴിക്കുന്നതിന്റെ ഫലം അറിവായിട്ടില്ല.\nBaclesta ന് പകരമുള്ള മറ്റു മരുന്നുകൾ എല്ലാം കാണുക - Substitutes for Baclesta in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Baclesta കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Baclesta കഴിച്ചുവോ ?\nനിങ്ങൾ എത്രമാത്രം Baclesta ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Baclesta കഴിച്ചത്?\nനിങ്ങൾ എപ്പോഴാണ് Baclesta ഉപയോഗിക്കുന്നത് ?


Home BEAUTY & FASHION ആഘോഷങ്ങള്‍ക്ക് ഇനി ബ്യൂട്ടിപാർലറിൽ പോകേണ്ട; മുഖം മിനുക്കാം നിമിഷ നേരംകൊണ്ട്\nസൗന്ദര്യത്തിന്റെ കാര്യത്തില് വളരെയധികം ശ്രദ്ധിക്കുന്നവരാണ് ഭൂരിഭാഗം സ്ത്രീകളും. അതുകൊണ്ടു തന്നെ വിവാഹത്തിനും മറ്റും ആഘോഷങ്ങള്‍ക്കും പോകുമ്പോള് മുഖം മിനുക്കാനായി ഫേഷ്യല് ,ബ്ലീച്ചിങ്ങ് തുടങ്ങിയവക്കായി ബ്യൂട്ടി പാര്‍ലറില് പോകുന്നവരാണ് മിക്ക ആളുകളും. എന്നാല് എല്ലായ്‌പ്പോഴും നമുക്ക് അതിനുള്ള സമയം കിട്ടിയെന്നു വരില്ല. പെട്ടന്നുള്ള ആഘോഷ പരിപാടികള്, വിവാഹ ചടങ്ങുകള് എന്നിവയില് പങ്കെടുക്കുന്നതിനായി പോകുമ്പോള് ബ്യൂട്ടി പാര്‍ലറില് പോകാതെ തന്നെ നമ്മുടെ മുഖത്തിന്റെ തിളക്കം കൂട്ടാം. ഇതിനായി എളുപ്പം വീട്ടില് ചെയ്യാവുന്ന ഒരു ഫേഷ്യലുണ്ട്.\nഅതിനു വേണ്ടി കുറഞ്ഞ സാധനങ്ങളും കുറഞ്ഞ സമയം മാത്രം മതി. ഇതു തയ്യാറാക്കുന്നതിനായി ഒരു കപ്പ് ഓട്‌സ് പൊടിച്ചത്, ഒരു ചെറു നാരങ്ങയുടെ നീര്, കാല്‍കപ്പ് പാല്, ഒരു തക്കാളിയുടെ പകുതി എന്നീ നാലു സാധനങ്ങള് മാത്രം മതി. ഇതിനായി ഓട്‌സ് പൊടിച്ചതും പാലും ചെറുനാരങ്ങയുടെ നീരും ചേര്‍ത്ത് നന്നായി യോജിപ്പിക്കുക. ശേഷം ഇവ മുഖത്തും കഴുത്തിലും നന്നായി പുരട്ടുക. അഞ്ചു മിനിറ്റോളം ഇത് മുഖത്തും കഴുത്തിലുമായി സ്‌ക്രബ് ചെയ്യണം. നന്നായി സ്‌ക്രബ് ചെയ്ത ശേഷം പത്തു മിനിറ്റ് ഉണങ്ങാന് വെയ്ക്കണം.\nAlso Read : പി ജയരാജന് സീറ്റ് നിഷേധിച്ചതില് പ്രതിഷേധിച്ച് സ്പോര്‍ട്സ് കൗണ്‍സില് കണ്ണൂര് ജില്ലാ വൈസ് പ്രസിഡന്റ് രാജിവച്ചു\nNext articleകണ്ണൂര് ജില്ലയില് 114 പേര്‍ക്ക് കൂടി കൊവിഡ്: 95 പേര്‍ക്ക് സമ്പര്‍ക്കത്തിലൂടെ\nഭൂമിയിലെ ഓക്‌സിജന്റെ അളവ് അതിവേഗം കുറയുന്നു; ജീവിക്കണമെങ്കില് ഇനി ഒാക്‌സിജനു പകരം മറ്റെന്തെങ്കിലും കണ്ടെത്തേണ്ടി...\nഭൂമിയിലെ ഓക്‌സിജന്റെ അളവ് അതിവേഗം കുറയുന്നു. നേച്ചർ ജിയോ സയൻസ് എന്ന ജേണലിൽ പ്രസിദ്ധീകരിച്ച ‘ഭൂമിയുടെ അന്തരീക്ഷ ഓക്‌സിജന്റെ ഭാവി’ എന്ന പഠന റിപ്പോർട്ടിലാണ് ഇക്കാര്യം വിശദമാക്കുന്നത്. ഭൂമിയുടെ അന്തരീക്ഷത്തിലുള്ള ഓക്‌സിജന് അടുത്ത 100...\nതുടര്‍ച്ചയായി ജയിച്ചവര്‍ക്കും സീറ്റുണ്ടാവും; ഹൈക്കമാന്‍ഡിനെ തള്ളി കെ.പി.സി.സി\nമന്ത്രിക്ക് കോവിഡ് വാക്സിൻ കുത്തിവയ്പ്പ് വീട്ടിൽ; വിശദീകരണം തേടി കേന്ദ്രം\nപല തവണ സിനിമ ഉപേക്ഷിച്ചു; ജീവിതത്തില് ചിലതൊക്കെ കൊണ്ടുകൊണ്ടു പഠിച്ചതാണ്: ലെന പറയുന്നു\nപത്തു കോടി രൂപയില് താഴെ നിക്ഷേപമുള്ള സംരംഭങ്ങള്‍ക്ക് ഇനി ലൈസന്‍സില്ലാതെ വ്യവസായം തുടങ്ങാം\nക്ഷേത്രത്തിൽ പുഷ്പാഞ്ജലി ചെയ്യുന്നതിനു പിന്നിലെ രഹസ്യം ഇതാണ്\nമന്ത്രി എംഎം മണിയുടെ മകൾ സതി കുഞ്ഞുമോന് പഞ്ചായത്ത് തെരഞ്ഞെടുപ്പിൽ ഹാട്രിക് ജയം


Emalayalee.com - സ്വിറ്റ്‌സര്‍ലന്‍ഡില് വിനോദയാത്രാ സംഘത്തിന്റെ ബസ് ടണലില് ഇടിച്ച് 28 പേര് മരിച്ചു\nസ്വിറ്റ്‌സര്‍ലന്‍ഡില് വിനോദയാത്രാ സംഘത്തിന്റെ ബസ് ടണലില് ഇടിച്ച് 28 പേര് മരിച്ചു\nസൂറിച്ച്: സ്വിറ്റ്‌സര്‍ലന്‍ഡില് വിനോദത്രാസംഘത്തിന്റെ ബസ് ടണലില് ഇടിച്ച് 22 സ്‌കൂള് വിദ്യാര്‍ഥികളും നാല് അധ്യാപകരും രണ്ട് ഡ്രൈവര്‍മാരും ഉള്‍പ്പടെ 28 പേര് മരണമടഞ്ഞു. 24 വിദ്യാര്‍ഥികള്‍ക്ക് പരിക്കേറ്റു. ബല്‍ജിയത്തില് നിന്നുമെത്തിയ വിനോദയാത്രാ സംഘമാണ് അപകടത്തില് പെട്ടത്. പരിക്കേറ്റവരെ ഹെലികോപ്‌റ്ററുകളിലും ആംബുലന്‍സുകളിലുമായി വിവിധ ആശുപത്രികളില് പ്രവേശിപ്പിച്ചു.\nടണലിന്റെ ഇരുവശങ്ങളും അടച്ചതിനു ശേഷമാണ് രക്ഷാപ്രവര്‍ത്തനം നടത്തിയതെന്ന് പോലീസ് വക്താവ് വാര്‍ത്താക്കുറിപ്പില് വ്യക്തമാക്കി. ഈ മഹാദുരന്തം ബെല്‍ജിയത്തിന്റെ ദു:ഖത്തിന്റെ ദിവസമാണെന്ന് ബെല്‍ജിയം പ്രധാനമന്ത്രി ഇലിലോഡിറുവോ പറഞ്ഞു. അദ്ദേഹം സംഭവ സ്ഥലം സന്ദര്‍ശിക്കും.\nബെല്‍ജിയത്തിലെ സ്വിറ്റ്‌സര്‍ലന്‍ഡ് അംബാസിഡര് ജാന്‍ലൂക്കോസ് സംഭവ സ്ഥലത്തു എത്തിച്ചേര്‍ന്ന് രക്ഷാപ്രവര്‍ത്തനങ്ങള്‍ക്ക് നേതൃത്വം നല്‌കി.


താരങ്ങളുടെ കൂറ് മാറ്റത്തില് പ്രതിഷേധം; അവൾക്കൊപ്പം എന്ന ഹാഷ് ടാഗുമായി ഡബ്ല്യുസിസി - ദി ഗൾഫ് ഇന്ത്യൻസ്\nതാരങ്ങളുടെ കൂറ് മാറ്റത്തില് പ്രതിഷേധം; അവൾക്കൊപ്പം എന്ന ഹാഷ് ടാഗുമായി ഡബ്ല്യുസിസി\nBreaking News, Entertainment, Kerala\nനടിയെ ആക്രമിച്ച കേസിൽ താരങ്ങളുടെ കൂറ് മാറ്റത്തിന് പിന്നാലെ അവൾക്കൊപ്പം എന്ന ഹാഷ് ടാഗുമായി ഡബ്ല്യുസിസി. പ്രോസിക്യൂഷന് നൽകിയ മൊഴി ഭാമയും സിദ്ദിഖും തിരുത്തിയെന്ന വാർത്തകൾ പുറത്ത് വന്നതിന് പിന്നാലെ രേവതിയും റിമ കല്ലിങ്കലും രമ്യ നമ്പീശനും വിമർ‍ശനവുമായി രംഗത്ത് എത്തിയിരുന്നു.\nAlso read: ക്വാറന്‍റീന് കേന്ദ്രത്തിൽ നിന്ന് പ്രതികൾ ചാടിപ്പോയി\nസഹപ്രവർത്തകരെപ്പോലും വിശ്വസിക്കാൻ കഴിയില്ല എന്നത് വേദനാജനകമാണെന്നും രേവതിയും ഫേസ്‍ബുക്കില് കുറിച്ചു. അതിജീവിച്ചവൾക്ക് ഒപ്പം നിൽക്കേണ്ടവർ കൂറ് മാറിയത് സത്യമാണെങ്കിൽ അതിൽ ലജ്ജ തോന്നുന്നുവെന്നായിരുന്നു റിമ കല്ലിങ്കലിന്‍റെ കുറിപ്പ്. ഭാമേ നിനക്കെങ്ങിനെ കഴിഞ്ഞു എന്നാണ് രേവതി ചോദിച്ചത് .\nAlso read: ഇടുക്കിയില് മഴ ശക്തം: മണ്ണിടിച്ചില് ഭിഷണി; കുടുംബങ്ങളെ മാറ്റി പാര്‍പ്പിച്ചു\nകൂറുമാറ്റത്തിലൂടെ ഇരുവരും കുറ്റകൃത്യത്തെ അനുകൂലിക്കുകയാണ് എന്ന് ആഷിഖ് അബുവും കുറ്റപ്പെടുത്തി. ഇതിനുപിന്നാലെ അവൾക്കൊപ്പം ക്യാമ്പയിന് സാമൂഹിക മാധ്യമങ്ങളിൽ വീണ്ടും സജീവമായിരിക്കുകയാണ്.\n"with her"Protest over change of actorsWCC with the hashtag\nപ്രതിക്ഷേധ ഭയം; കാര്‍ഷിക ബില്ലുകള് ഇന്ന് രാജ്യസഭയില് അവതരിപ്പിച്ചേക്കില്ല\nഎന്റെ ദുഃഖം എന്റെ സ്വകാര്യത, മറ്റുള്ളവരില് അടിച്ചേല്‍പ്പിക്കേണ്ടതില്ല; പ്രതിസന്ധികളെ തരണം ചെയ്ത ചിത്ര\nAlso read: അപ്പാര്‍ട്ട്‌മെന്റില് ചൂതാട്ടം; നടന് ഷാം ഉള്‍പ്പെടെ 12 പേര് അറസ്റ്റില്\nAlso read: പ്രഥമ കെ.എം ബഷീര് സ്മാരക മാധ്യമ പുരസ്‌കാരം അനു എബ്രഹാമിന്\nAlso read: നിരീക്ഷണത്തിലിരുന്ന യുവതിയെ പീഡിപ്പിച്ചു; ഹെല്‍ത്ത് ഇന്‍സ്‌പെക്ടര് അറസ്റ്റില്


എസ്എസ്എല്‍സി മൂല്യനിര്‍ണയം ഏപ്രില്2മുതല് • ഇ വാർത്ത | evartha\nഎസ്എസ്എല്‍സി മൂല്യനിര്‍ണയം ഏപ്രില്2മുതല്\nവലിയ പരാതികള്‍ക്കു വകനല്‍കാതെ എസ്എസ്എല്‍സ് പരീക്ഷ സമാപിച്ചു. പിറവം തെരഞ്ഞെടുപ്പിനെതുടര്‍ന്നു മാറ്റിവച്ച ഫിസിക്‌സ് പരീക്ഷയാണ് ഇന്നലെ നടന്നത്. 2758 കേന്ദ്രങ്ങളിലായി 4.70 ലക്ഷം വിദ്യാര്‍ഥികളാണ് ഇത്തവണ പത്താംക്ലാസിലെ പരീക്ഷയെഴുതിയത്. കഴിഞ്ഞ 12 നാണ്് എസ്എസ്എല്‍സി, ഹയര് സെക്കന്‍ഡറി പരീക്ഷകള് തുടങ്ങിയത്. എസ്എസ്എല്‍സി വിദ്യാര്‍ഥികളുടെ ഉത്തരക്കടലാസുകളുടെ മൂല്യനിര്‍ണയ ക്യാമ്പുകള് ഏപ്രില് രണ്ടിനാരംഭിക്കും.\nരണ്ടു ഘട്ടങ്ങളിലായാണ് മൂല്യനിര്‍ണയക്യാമ്പുകള് നടക്കുന്നത്. ആദ്യ ഘട്ടം രണ്ടു മുതല് നാലുവരെയും രണ്ടാം ഘട്ടം ഒമ്പതുമുതല് 20 വരെയുമാണ്. പെസഹാ വ്യാഴം, ദുഃഖവെള്ളി, വലിയശനി, ഈസ്റ്റര് എന്നിവ പ്രമാണിച്ചാണ്് മൂല്യനിര്‍ണയത്തിനു ഇടവേള നല്‍കിയിരിക്കുന്നത്. വിഷു, അംബേദ്കര് ജയന്തി എന്നിവ പ്രമാണിച്ചു 14നും 15 നും ക്യാമ്പുകള് പ്രവര്‍ത്തിക്കില്ല. 54 കേന്ദ്രങ്ങളിലായാണ് ഉത്തരക്കടലാസുകളുടെ പരിശോധന നടക്കുന്നത്.\n13,000 അധ്യാപകരെയാണ് മൂല്യനിര്‍ണയത്തിനു നിയോഗിച്ചിരിക്കുന്നത്. അധ്യാപകര് എത്തേണ്ട മൂല്യനിര്‍ണയക്യാമ്പുകള് അറിയിക്കുന്നതിനു ഓണ്‍ലൈന് സംവിധാനം വിദ്യാഭ്യാസ വകുപ്പ് ഏര്‍പ്പെടുത്തിയിട്ടുണ്ട്. മേയ് ആദ്യവാരം എസ്എസ്എല്‍സി ഫലം പ്രസിദ്ധീകരിക്കാന് കഴിയുമെന്നാണ് വിദ്യാഭ്യാസ വകുപ്പ്് പ്രതീക്ഷിക്കുന്നത്. ഹയര് സെക്കന്‍ഡറി പരീക്ഷയും ഇന്നവസാനിക്കും.


അതിരാവിലെ വെറും വയറ്റില് ഗോമൂത്രം വെള്ളത്തില് ചേര്‍ത്ത് കുടിക്കൂ, കൊവിഡിനെ പ്രതിരോധിക്കാം; അവകാശവാദവുമായി ബിജെപി എംഎല്‍എ - BIGNEWSLIVE | Latest Malayalam News\nഅതിരാവിലെ വെറും വയറ്റില് ഗോമൂത്രം വെള്ളത്തില് ചേര്‍ത്ത് കുടിക്കൂ, കൊവിഡിനെ പ്രതിരോധിക്കാം; അവകാശവാദവുമായി ബിജെപി എംഎല്‍എ\nലഖ്നൗ: രാജ്യത്ത് കൊവിഡ് വ്യാപനം രൂക്ഷമായിരിക്കെ പുതിയ അവകാശ വാദവുമായി ബിജെപി എംഎല്‍എ. ഗോമൂത്രം കുടിച്ചാല് കൊവിഡിനെ തടയാമെന്നാണ് പുതിയ വാദം. ഉത്തര്‍പ്രദേശിലെ എംഎല്‍എയായ സുരേന്ദ്ര സിങാണ് പുതിയ വാദവുമായി രംഗത്തെത്തിയിരിക്കുന്നത്. കോവിഡിനെ പ്രതിരോധിക്കാന് ഗോമൂത്രം കുടിക്കാനാണ് ബിജെപി എംഎല്‍എ സാമൂഹ്യമാധ്യമങ്ങളില് പോസ്റ്റ് ചെയ്ത വീഡിയോ ഇപ്പോള് വൈറലാവുകയാണ്.\nഉത്തര്‍പ്രദേശിലെ ബല്ലിയ ജില്ലയിലെ ബയിരിയ മണ്ഡലത്തില് നിന്നുള്ള എംഎല്‍എയാണ് സുരേന്ദ്ര സിങ്. ഇദ്ദേഹം സോഷ്യല് മീഡിയയില് പോസ്റ്റ് ചെയ്ത വീഡിയോയില് ഇദ്ദേഹം ഗോമൂത്രം കുടിക്കുന്നതും മറ്റുള്ളവരോട് കുടിക്കാന് നിര്‍ദേശിക്കുന്നതും കാണാം. ശരീരത്തിന്റെ ആരോഗ്യത്തിന് ഗോമൂത്രം മികച്ച ഔഷധമാണെന്നാണ് സുരേന്ദ്ര സിങ്ങിന്റെ അഭിപ്രായം. പൊതുപ്രവര്‍ത്തകന് എന്ന നിലയില് ദിവസം 18 മണിക്കൂര് ജോലി ചെയ്തിട്ടും താന് ഊര്‍ജസ്വലനായിരിക്കുന്നതിനു പിന്നില് ഗോമൂത്രമാണെന്നാണ് എംഎല്‍എ അവകാശപ്പെടുന്നു.\nഅതിരാവിലെ വെറും വയറ്റില് ഗോമൂത്രം വെള്ളത്തില് ചേര്‍ത്ത് കുടിക്കണമെന്നും അര മണിക്കൂര് മറ്റൊന്നും കഴിക്കരുതെന്നും എംഎല്‍എ വീഡിയോയില് പറയുന്നുണ്ട്. കൊവിഡിനെതിരെ മാത്രമല്ല, ഹൃദ്രോഗമുള്‍പ്പെടെ മറ്റ് പല രോഗങ്ങള്‍ക്കും ഈ പാനീയം വളരെ ഫലപ്രദമാണെന്നും സുരേന്ദ്ര സിങ് കൂട്ടിച്ചേര്‍ത്തു. തന്റെ ഈ സന്ദേശം ലോകം മുഴുവന് പ്രചരിപ്പിക്കണമെന്നും അങ്ങനെ എല്ലാവരും കോവിഡില് നിന്ന് രക്ഷപ്പെടണണെന്നും സുരേന്ദ്ര സിങ് വീഡിയോയില് പറയുന്നുണ്ട്.\nTags: bjp mlademonstrates on cameradrinking cow urinerecommendsstop Covid spread\nകളിക്കുന്നതിനിടെ കാറില് കുടുങ്ങി : നാല് കുട്ടികള്‍ക്ക് ദാരുണാന്ത്യം\nവാഴത്തോട്ടത്തില് കയറി കാട്ടാനക്കൂട്ടത്തിന്റെ വിളയാട്ടം; സര്‍വ്വതും നശിപ്പിച്ചു, പറക്കാന് കഴിയാത്ത കിളിക്കുഞ്ഞുങ്ങളുള്ള ഒരു വാഴ മാത്രം ഒഴിച്ചു നിര്‍ത്തി, തരംഗമായി വീഡിയോ


മലമ്പനിക്കെതിരെ ജനിതകസാങ്കേതിക വിദ്യ Genetic engineering – Malaria – LUCA\nമലമ്പനിയെ ചെറുക്കാന് ജനിതക സാങ്കേതികവിദ്യ\nജീവലോകം പുതിയവ വൈദ്യശാസ്ത്രം\nJuly 26, 2019 July 26, 2019 1 min read\n[author title=”പ്രൊഫ.കെ.ആര്.ജനാര്‍ദനന്” image=”https://luca.co.in/wp-content/uploads/2019/07/KRJ.jpg”]ശാസ്ത്ര ലേഖകൻ[/author]\nആര്‍ട്ടിമിസിയ അന്നുവ (Artemisia annua) എന്ന ഒരു ചൈനീസ് ഔഷധസസ്യത്തില് നിന്നാണ് മലേറിയ ചികിത്സക്കാവശ്യമായ ആര്‍ട്ടിമിസിനിന് ഉത്പാദിപ്പിക്കുന്നത്. ജനിതകസാങ്കേതിക വിദ്യയിലൂടെ ഈ സസ്യത്തിന്റെ ആര്‍ട്ടിമിസിനിന് ഉത്പാദനശേഷി വര്‍ധിപ്പിക്കുന്നതിനുള്ള ശ്രമങ്ങള് വിജയം കണ്ടിരിക്കുകയാണ്.\nഅനോഫിലസ് കൊതുക് (Anopheles) | കടപ്പാട് : വിക്കിപീഡിയ\n[dropcap]ച[/dropcap]രിത്രപരമായി നാലായിരം വര്‍ഷം മുമ്പേ തിരിച്ചറിഞ്ഞിട്ടുള്ള ഒരു രോഗമാണ് മലമ്പനി അഥവാ മലേറിയ (Malaria).. പ്ലാസ്‌മോഡിയം(Plasmodium) എന്ന ഏകകോശജീവിയാണ് ഈ അസുഖമുണ്ടാക്കുന്നത്. ഇത് പരത്തുന്നതാകട്ടെ, അനോഫിലസ് (Anopheles) വിഭാഗത്തില്‍പെടുന്ന പെണ്‍കൊതുകുകളും. കൊതുകിലും മനുഷ്യരിലുമായാണ് പ്ലാസ്‌മോഡിയം അതിന്റെ ജീവിതചക്രം പൂര്‍ത്തിയാക്കുന്നത്. പ്ലാസ്‌മോഡിയത്തിന്റെ മൂന്നു ഗണങ്ങള് ഇന്ത്യയില് കാണുന്നുണ്ട്. വൈവാക്‌സ് (Vivax),ഫാള്‍സിപാരം(Falciparum), മലേറിയ (Malariae) എന്നിവയാണത്. ആഗോളതലത്തില്, ഏറ്റവും കൂടുതല് മരണങ്ങള്‍ക്ക് കാരണമായിത്തീരുന്നത് പ്ലാസ്‌മോഡിയം ഫാള്‍സിപാരമാകുന്നു.\nപ്ലാസ്മോഡിയത്തിന്റെ ജീവചക്രം |കടപ്പാട് : വിക്കിപി‍ഡിയ\nകൊതുകുകള് പെരുകുന്നത് തടയാന് കീടനാശിനികളുടെ പ്രയോഗവും മറ്റു പ്രതിരോധമാര്‍ഗങ്ങളും വ്യാപകമായിട്ട് ഉപയോഗിച്ചിട്ടുപോലും മലമ്പനി ഒരു ആഗോള ആരോഗ്യപ്രശ്‌നമായി തുടരുന്നു. ലോകാരോഗ്യസംഘടനയുടെ മതിപ്പ് പ്രകാരം 2016-ല് മാത്രം, 91 രാജ്യങ്ങളിലായി 216 ദശലക്ഷം ജനങ്ങളെ മലേറിയ ബാധിച്ചു. അവരില് 4,45,000 പേര് മരണമടയുകയും ചെയ്തു. ആര്‍ട്ടിമിസിനിന് (Artemisinin) എന്ന രാസയൗഗികമാണ് മലമ്പനിരോഗ ചികിത്സക്ക് ഉപയോഗിക്കപ്പെടുന്ന ഏറ്റവും ഫലപ്രദമായ ഔഷധം. മധുരകാഞ്ഞിരം (Sweet workwood) എന്ന് സാധാരണയായി വിളിക്കപ്പെടുന്ന ആര്‍ട്ടിമിസിയ അന്നുവ (Artemisia annua) എന്ന ശാസ്ത്രീയനാമമുള്ള ഒരു ചൈനീസ് ഔഷധസസ്യത്തിലാണ് ആര്‍ട്ടിമിസിനിന് നിര്‍മിക്കപ്പെടുന്നത്. പ്ലാസ്‌മോഡിയം ഫാള്‍സിപാരം വഴി ഉണ്ടാകുന്ന മലമ്പനിക്ക് ഇന്ന് ലഭ്യമായിട്ടുള്ള ഏറ്റവും നല്ല ചികിത്സാവിധി ആര്‍ട്ടിമിസിനിന് അടിസ്ഥാനമാക്കിയുള്ള ഒരു സമ്മിശ്ര ചികിത്സ(Artemisinin–Combination Therapies, ACTs ആക്റ്റ്) ആണെന്ന് ലോകാരോഗ്യസംഘടന അഭിപ്രായപ്പെടുന്നു.\nആര്‍ട്ടിമിസിയ അന്നുവ (Artemisia annua) | കടപ്പാട് : വിക്കിപിഡിയ\nആക്റ്റ്(ACT) എന്ന ചികിത്സാ ക്രമത്തിന് വേണ്ടിവരുന്ന ആര്‍ട്ടിമിസിനിന് ഇന്ന് കാര്‍ഷികോല്‍പാദനം വഴിയാണ് ലഭ്യമാകുന്നത്. ഔഷധസസ്യത്തിന്റെ ഇലകളാണ് മുഖ്യസ്രോതസ്സ്. എന്നാല് സസ്യത്തില്‍നിന്ന് വളരെ കുറഞ്ഞ അളവില് മാത്രമേ ആര്‍ട്ടിമിസിനിന് സംസ്‌കരിച്ചെടുക്കാന് കഴിയുന്നുള്ളൂ (ഉണങ്ങിയ ഇലയുടെ ഭാരത്തിന്റെ 0.1 ശതമാനം മുതല് 1.0 ശതമാനംവരെ). ഇത് ഔഷധത്തിന്റെ ആഗോള ഡിമാന്‍ഡിനെ നേരിടാന് പര്യാപ്തമല്ല. സ്വാഭാവികമായി, ആര്‍ട്ടിമിസിനിന്റെ നിര്‍മാണത്തിന് ബദല് മാര്‍ഗങ്ങള് തേടേണ്ടതുണ്ട്. കണ്ടെത്തിയ ഒരു മാര്‍ഗം ഒരു അര്‍ധസംശ്ലേഷണപ്രക്രിയ (Semi Synthetic Process) ആണ്. യീസ്റ്റ് കുമിളുകളെ പ്രചോദിപ്പിച്ച് ആന്‍ട്ടിമിസിനിന്റെ പൂര്‍വഗാമി (Precursor) ആയ ആര്‍ട്ടിമിസിനിക് അമ്ലം (Artemisinic acid)സംശ്ലേഷണം ചെയ്യിക്കുന്നു. പിന്നീട് അതിനെ ആര്‍ട്ടിമിസിനിന് ആക്കി മാറ്റുന്നു. ഇത് വളരെ ചെലവേറിയ ഒരു പ്രക്രിയ ആയതിനാല് കാര്‍ഷികോല്‍പാദനത്തെ വിസ്ഥാപിക്കാനായി ഉപയോഗിക്കാന് കഴിയുന്നില്ല. ആ സാഹചര്യത്തിലാണ് ആര്‍ട്ടിമിസിയ അന്നുവ സസ്യത്തെ കൂടുതല് ആര്‍ട്ടിമിസിനിന് നിര്‍മിക്കാന് തക്കവണ്ണം മാറ്റിയെടുക്കാനാകുമോയെന്ന ചിന്ത ശാസ്ത്രജ്ഞരില് ഉണ്ടായത്.\n[box type=”info” align=”” class=”” width=””] ജനിതക സാങ്കേതിക വിദ്യ\nജീവജാലങ്ങളിൽ ജനിതകപരിഷ്കരണം വരുത്തി, പുതിയ ഉപയോഗങ്ങൾക്ക് അവയെ സജ്ജമാക്കുന്ന പ്രക്രിയയാണ് ജനിതകസാങ്കേതികവിദ്യ അഥവാ ജനിതക എൻജിനീയറിങ്ങ്. ജീവജാലങ്ങളുടെ വളർച്ചയും വികാസവും തീരുമാനിക്കുനത് അതിന്റെ ജനിതക വസ്തുവിൽ (ഡി. എൻ. എ) അടങ്ങിയിട്ടുള്ള നിർദ്ദേശങ്ങൾ ആണ്. ഡി.എൻ.എ. യെ ആവശ്യമായ സ്ഥലത്തു വെച്ച് മുറിക്കുകയും അഭിലഷണീയക്രോമസോമുകളിൽ കൂട്ടിച്ചേർക്കുകയും ചെയ്യുന്ന ഈ സാങ്കേതികവിദ്യ വികസിപ്പിച്ചത് ദാനിയേൽ നാഥാൻസ്, ഹാമിൽട്ടൺ സ്മിത്ത് എന്നീ ശാസ്ത്രജ്ഞർ ചേർന്നാണ് [/box]\nഷാങ്ഗായ് ഷിയാവോ യൂണിവേഴ്‌സിറ്റിയിലെ കെക്സ്ഥാന് ടാങ് (Kexuan Tang) എന്ന സസ്യശാസ്ത്രജ്ഞനും സഹപ്രവര്‍ത്തകരും ചേര്‍ന്ന് ആര്‍ട്ടിമിസിയ അന്നുവ സസ്യത്തില് ജനിതകപരിഷ്‌കാരം വരുത്തി, അതിനെ ഉയര്‍ന്ന തോതില് ആര്‍ട്ടിമിസിനിന് സ്വാഭാവികമായി തന്നെ ഉല്പാദിപ്പിക്കാന് പ്രേരിപ്പിക്കുന്നതില് വിജയം കണ്ടെത്തി. സസ്യത്തിന്റെ ക്രോമസോമുകളില് അടങ്ങിയിരിക്കുന്ന മൊത്തം ജീനുകളുടെ അനുക്രമം (sequence) നിര്‍ണയിക്കാന് ഗവേഷകര്‍ക്ക് കഴിഞ്ഞു. അവയില്, പ്രോട്ടിന് കോഡ് ചെയ്യുന്ന 63,226 ജീനുകള് ഉണ്ടെന്ന് കണ്ടെത്തി. കുറേ വര്‍ഷങ്ങള് നീണ്ടുനിന്ന ശ്രമങ്ങളുടെ ഫലമായിട്ടാണ് ഈ ജീന് അനുക്രമ പ്രക്രിയ പൂര്‍ത്തിയാക്കാന് കഴിഞ്ഞത്. പിന്നീട് അന്‍പതിനായിരത്തിലധികം വരുന്ന ജീന് സഞ്ചയത്തില് നിന്ന് ആര്‍ട്ടിമിസിനിന് ഉല്പാദനത്തില് നിര്‍ണായക പങ്കു വഹിക്കുന്ന മൂന്ന് ജീനുകളെ തിരിച്ചറിഞ്ഞു. ഈ മൂന്നു ജീനുകളെ കേന്ദ്രീകരിച്ച് ജനിതകപരിഷ്‌കാരം വരുത്തി, അവയുടെ സക്രിയത വര്‍ധിപ്പിച്ച്, സസ്യത്തിന്റെ ഇലകളില് ആര്‍ട്ടിമിസിനിന്റെ അളവ് ഉയര്‍ത്തി. അങ്ങനെ, ഉണങ്ങിയ ഇലയുടെ ഭാരത്തിന്റെ 0.1 – 1.0 ശതമാനം ആയിരുന്ന ആര്‍ട്ടിമിസിനിന്റെ ഉല്പാദനം 3.2 ശതമാനം ആയി വര്‍ധിച്ചു. പരീക്ഷണശാലയില്‍നിന്ന് ലഭിച്ച ഈ വിവരങ്ങള് 2018 ഏപ്രില്‍മാസത്തെ ‘മോളിക്കുലാര് പ്ലാന്റ്’ എന്ന ജേര്‍ണലില് പ്രസിദ്ധീകരിക്കപ്പെട്ടു.\nകെക്സ്ഥാന് ടാങ് (Kexuan Tang) | Copyrighted Picture : synergy.sg\nഎന്നാല് പരീക്ഷണശാലാതലത്തില് ലഭിച്ച ഫലങ്ങള്, വാണിജ്യാടിസ്ഥാനത്തില് വലിയ കൃഷിക്കളങ്ങളിലേക്ക് എത്തിക്കാന് ഇനിയും ഒട്ടേറെ ഫീല്‍ഡ് ട്രയലുകള് ആവശ്യമാണ്. പരീക്ഷണശാലയിലെ സാഹചര്യങ്ങള് പാടത്ത് ഒരുക്കിയെടുക്കാന് നല്ല അധ്വാനം വേണ്ടിവരും. കൂടാതെ ജനിതകമാറ്റം വരുത്തിയ സസ്യങ്ങളുടെ വാണിജ്യാടിസ്ഥാനത്തിലുള്ള കൃഷിക്ക് ബന്ധപ്പെട്ട അധികാരസ്ഥാപനങ്ങളില് നിന്ന് അംഗീകാരവും അനുമതിയും ലഭിക്കണം. ഈ തടസ്സങ്ങളെല്ലാം താമസംവിനാ നീക്കിയെടുക്കാന് കഴിയുമെന്നാണ് പ്രതീക്ഷിക്കപ്പെടുന്നത്.\nMolecular-plant – Journal -2018 April\nGene, Genetic engineering, Malaria, Medicine, modern medicine, ജനിതക സാങ്കേതികവിദ്യ, ജനിറ്റിക് എഞ്ചിനിയറിംഗ്, മലേറിയ\nതുമ്പിക്കണ്ണിലൂടെ മാനത്തെക്കൊരു കിളിവാതില്


anil akkara | നീതു മോൾ സൈബർ സഖാക്കളുടെ സൃഷ്ടി തന്ന; നീതു മോളെ കാണാൻ ആലത്തൂർ എംപിക്കൊപ്പം കാത്തിരുന്ന അനിൽ അക്കര നിരാശനായി! ഭാര്യയുടെ കുടുംബ വിഹിതവും അഞ്ച് സെന്റ് സ്ഥലത്ത് ലോണെടുത്ത് വീട് പണിത് നൽകാമെന്നും പരസ്യമായി പറഞ്ഞിട്ടും നീതു ജോൺസൺ മങ്കരയെന്ന പെൺകുട്ടി മാത്രം വന്നില്ല; ഈ കുട്ടിയെ അറിയാവുന്നവരും ആരുമില്ല; ലൈഫ് മിഷനിലെ ആ തൂറന്ന് കത്തിൽ നിറയുന്നത് വ്യാജം തന്നെ; രാഷ്ട്രീയ കുപ്രചരണത്തെ തകർത്ത് താരമായി അനിൽ അക്കര - MarunadanMalayalee.com\nSeptember 29, 202012:49 PM IST Permalink\nതൃശ്ശൂർ: സമൂഹ മാധ്യമങ്ങളിൽ വൈറലായ നീതു ജോൺസൺ മങ്കര എന്ന പെൺകുട്ടിയെ കാത്തിരുന്ന് വ്യാജ പ്രചാരണങ്ങളെ തകർത്ത് അനിൽ അക്കര എംഎൽഎ. വിവാദമായ വടക്കാഞ്ചേരി ലൈഫ് പദ്ധതിയിൽ ഉൾപ്പെട്ട ആളാണ് താനെന്നും രാഷ്ട്രീയം കളിച്ച് നഗരസഭാ പുറമ്പോക്കിൽ കഴിയുന്ന തങ്ങളുടെ സ്വപ്നങ്ങൾ തകർക്കരുതെന്നും വിവരിച്ച് അനിൽ അക്കരയ്ക്ക് എഴുതിയ കത്ത് സമൂഹമാധ്യമങ്ങളിൽ വൈറലായി മാറിയിരുന്നു. സിപിഎം സൈബർ ഇടങ്ങളിൽകൂടിയാണ് ഈ കത്ത് പ്രചരിച്ചത്. ഈ കത്ത് വ്യാജം ആണെന്ന് തന്നെയാണ് ഇപ്പോൾ തെളിയുന്നതും.\nതനിക്കെതിരായ ആരോപണം വ്യാജമാണെന്ന് തെളിയിക്കുകയാണ് അനിൽ അക്കര എംഎൽഎ, കത്തിൽ പെൺകുട്ടി താമസിക്കുന്ന സ്ഥലത്തെ കൗൺസിലർ സൈറാബാനു തുടങ്ങിയവർ രാവിലെ ഒമ്പതു മുതൽ 11 വരെ കാത്തിരുപ്പ് സമരം നടത്തിയത്. 'നീതു മോളെ കാണാൻ ഈ ചേച്ചിയും' എന്ന് പ്രഖ്യാപിച്ച് ആലത്തൂർ എംപി രമ്യ ഹരിദാസും അനിൽ അക്കരയ്ക്കും കൗൺസിലർക്കും ഒപ്പം കാത്തിരിപ്പിനെത്തിയിരുന്നു. നീതുവിനും നീതുവിനെ അറിയുന്ന ആർക്കും ഈ വിഷയത്തിൽ തന്നെ സമീപിക്കാമെന്നും അദ്ദേഹം അറിയിച്ചിരുന്നു. പക്ഷേ ആരും വന്നില്ല. ഇതോടെ പ്രചരണം വ്യാജമാണെന്ന് തെളിയുകയാണ്.\nനീതുവിനെ കാത്തിരിക്കുമെന്നറിയിച്ച വടക്കാഞ്ചേരി മങ്കരയിലെ റോഡരികിൽ വെച്ച് ഇദ്ദേഹം ഫെയ്സബുക്ക് ലൈവിലെത്തി പെൺകുട്ടി വരികയാണെങ്കിൽ ഭാര്യയ്ക്ക് കുടുംബ വിഹിതമായി ലഭിച്ച അഞ്ച് സെന്റ് സ്ഥലത്ത് വീട് നിർമ്മിച്ച് നൽകാൻ തയ്യാറാണെന്നും അറിയിച്ചിരുന്നു. എന്നിട്ടും ആരും എത്തിയില്ല. ഇതോടെ പ്രചരണം പൊള്ളയാണെന്ന് എല്ലാ അർത്ഥത്തിലും തെളിയുകാണ്. ലൈഫ് മിഷനിൽ അഴിമതിയുണ്ടെന്ന് കണ്ടെത്തിയതും അത് സിബിഐയുടെ ശ്രദ്ധയിൽ പെടുത്തിയതും അനിൽ അക്കരയാണ്. ഇതോടെയാണ് ലൈഫ് മിഷനെ തകർക്കാൻ അനിൽ അക്കര ശ്രമിക്കുന്നുവെന്ന ആരോപണം സജീവമായത്.\nലൈഫ് മിഷനിൽ രാഷ്ട്രീയം കളിച്ച് വീട് നഷ്ടപ്പെട്ടെന്ന് കത്തെഴുതിയ നീതു ജോൺസൺ എന്ന പെൺകുട്ടിക്ക് ഭാര്യയുടെ അഞ്ച് സെന്റ് ഭൂമിയിൽ വീട് വച്ച് നൽകുമെന്ന് അനിൽ അക്കര എംഎൽഎ പറഞ്ഞിരുന്നു. അദ്ദേഹത്തിന്റെ ഭാര്യ തന്നെയാണ് ഈ വിവരം തന്നെ അറിയിച്ചതെന്നും ബി.എസ്.എൻ.എൽ ജീവനക്കാരിയായ ഭാര്യ ലോണെടുത്ത് വീട് വച്ചു നൽകാൻ സന്നദ്ധത അറിയിച്ചെന്നും അദ്ദേഹം ലൈവിലെത്തി പറഞ്ഞു. എംഎൽഎയെ കാണണം എന്ന പരാതി പറഞ്ഞ പെൺകുട്ടിയെ ഒരുപാട് തിരഞ്ഞതിന് ഒടുവിലാണ് അനിൽ അക്കരയും കൗൺസിലറായ സൈറബാനു ടീച്ചറിന്റേയും നേതൃത്വത്തിൽ പെൺകുട്ടിയെ കാത്തിരിക്കുന്നത്.\nനീതുവിന് വീട് വച്ചുനൽകാൻ സന്നദ്ധത അറിയിച്ച് ഐ.എൻ.ടിയു.സി നേതാവ് ചന്ദ്രശേഖരനും രംഗത്തെത്തിയ വിവരം അദ്ദേഹം അറിയിച്ചു. രാവിലെ ഒൻപത് മണിമുതലാണ് അദ്ദേഹം മങ്കരയിലെ നീതുവിനേ കാത്ത് ഇരിക്കുന്നത്. രമ്യാ ഹരിദാസ് എംപിയും നീതുവിനെ കാണാനായി എത്തി. മുൻപ് പെൺകുട്ടി പഠിച്ച സ്‌ക്ൂളിൽ പോയിരുന്നതായും അവിടുത്തെ കൗൺസിലർ സിന്ധു സുബ്രഹമ്ണ്യത്തെ ബന്ധപ്പെട്ടിരുന്നതായും അദ്ദേഹം പറഞ്ഞു. എന്നാൽ ആ കുട്ടിയ കെണ്ടുകിട്ടാൻ കഴിഞ്ഞില്ല. മൂന്ന് സെന്റ് വീട് നിർമ്മിച്ചു നൽകാൻ ഐ.എൻ.ടി.യുസി നേതാവിന്റെ വാഗ്ദാനം. ഭാര്യയ്ക്ക് സ്രീധനം ലഭിച്ച അഞ്ച് സെന്റ് അമ്പലകാവ് പ്രദേശത്ത് ലോണെടുത്ത് വീട് വച്ച് നൽകുംമെന്ന് അദ്ദേഹം പറഞ്ഞു.\nഅവശേഷിക്കുന്ന കമ്യൂണിസം ഏതെങ്കിലും സി.പിഎമ്മുകാരന്റെ മനസിലുണ്ടെങ്കിൽ ആരോപണം ഉന്നയിച്ചവർക്ക് രംഗത്ത് വരാം എന്നും അദ്ദേഹം പറയുന്നു. ലൈഫ് മിഷൻ പദ്ധതിയിൽ സിബിഐ അന്വേഷണം എത്തിയത് അനിൽ അക്കര എംഎൽഎയുടെ പരാതിയുടെ അടിസ്ഥആനത്തിലാണ്. ഇതിന് പിന്നാലെയാണ് അനിൽ അക്കരക്കെതിരെ ആരോപണം ഉന്നയിച്ചിരുന്നത്. എന്നാൽ ഇത് വെല്ലുവിളിയായി ഏറ്റെടുത്തുകൊണ്ടാണ് അനിൽ അക്കരെ പെൺകുട്ടിയെ കാത്തിരിക്കുന്നത്. ലൈഫിൽ വീട് കാത്തിരിക്കുന്ന നീതു ഇതുവരെ എംഎൽഎയുടെ അടുത്ത് നേരിട്ടെത്തിയില്ല എന്നതും കത്തിനെ സംശയത്തിലാക്കിയിരുന്നു. തുണിക്കടയിൽ ജോലി ചെയ്യുന്ന അമ്മ സാറിനാണ് വോട്ടുചെയ്തതെന്നും ഞങ്ങൾക്ക് അടച്ചുറപ്പുള്ള വീടിലെന്നും കത്തിൽ പറഞ്ഞിരുന്നു. ഒടുവിൽ ലൈഫ് മിഷനിൽ വീടിനായി പേരുവന്ന സമയത്ത് രാഷ്ട്രീയം കളിച്ച് തകരർക്കരുത് എന്നായിരുന്നു നീതു ജോൺസൻ എന്ന പേരിൽ പ്രചരിച്ച കത്തിലെ ഉള്ളടക്കം. എന്നാൽ ഈ പെൺകുട്ടിയെ കണ്ടെത്താൻ ഇതുവരെ സ്ഥലം എംഎൽഎയ്‌ക്കോ കൗൺസിലർക്കോ സാധിച്ചില്ല.\nതനിക്കെതിരെ വ്യാജ കത്ത് പ്രചരിപ്പിച്ചവർക്കെതിരെ നിയമ നടപടിക്ക് അനിൽ അക്കരെ തയ്യാറെടുക്കുകയാണ്. ലൈഫ് മിഷനിൽ എംഎൽഎ വിമർശിക്കുന്ന തരത്തിലുള്ള ഇടപെടൽ കത്താണ് വ്യാജമെന്ന് എംഎൽ എ പറയുന്നത്. അനിൽ അക്കരക്കുള്ള പ്ലസ് ടു വിദ്യാർത്ഥിനിയുടെ കത്ത് വൈറൽ ആകുന്നു എന്ന തരത്തിൽ കത്ത് പ്രചരിച്ചിരുന്നു. നീതു ജോൺസൺ, മങ്കര, വടക്കാഞ്ചേരി എന്ന വിലാസത്തിൽ നിന്നുള്ള കത്ത്. ഇതിനുള്ള മറുപടിയും വൈറലായി.\nഞങ്ങൾ ഇപ്പോൾ താമസിക്കുന്നത്, നഗരസഭാ പുറമ്പോക്കിൽ വെച്ചുകെട്ടിയ ഒരു ഒറ്റമുറി വീട്ടിലാണ്. ടെക്‌സ്‌റ്റൈൽ ഷോപ്പിലെ അമ്മയുടെ ജോലിയാണു ഞങ്ങൾക്ക് ആകെയുള്ള വരുമാനം. അതിൽ നിന്നാണു ഞങ്ങളുടെ നിത്യജീവിതവും എന്റെയും അനിയത്തിയുടെയും പഠനച്ചിലവും നടന്നു പോകുന്നത്. രണ്ട് പെണ്മക്കളുമായി അടച്ചുറപ്പില്ലാത്ത വീട്ടിൽ കഴിയേണ്ടി വരുന്നതിൽ അമ്മ ഒത്തിരി പ്രയാസപ്പെടുന്നുണ്ട്. പക്ഷേ ഇങ്ങനെ ജീവിക്കുന്ന ഞങ്ങൾക്ക് അടച്ചുറപ്പുള്ള ഒരു വീട് സ്വന്തമാക്കുക എന്നത് എത്രത്തോളം സാധിക്കുന്ന കാര്യമാണെന്ന് സാറിനും അറിയാമല്ലോ.\nഇങ്ങനെയുള്ളപ്പോളാണു, ഞങ്ങളുടെ കാര്യങ്ങളെല്ലാം അറിയാവുന്ന ഞങ്ങളുടെ കൗൺസിലർ സൈറാബാനുത്ത ഇടപെട്ട് ലൈഫ് മിഷനിൽ നിർമ്മിക്കുന്ന ഫ്‌ളാറ്റിൽ ഞങ്ങളെയും ഗുണഭോക്താക്കളുടെ പട്ടികയിൽ ഉൾപ്പെടുത്തി തന്നത്. അങ്ങനെ ഞങ്ങൾക്കും അടച്ചുറപ്പുള്ള ഒരു വീട്ടിൽ കിടക്കാമെന്ന് സ്വപ്നം കണ്ടു തുടങ്ങിയിരുന്നു.\nഎത്രയും വേഗം അങ്ങോട്ടേക്ക് മാറാൻ സാധിക്കുമെന്ന് പ്രതീക്ഷിച്ചിരിക്കുന്ന ഞങ്ങൾക്ക്, പക്ഷേ, ഇപ്പോൾ വരുന്ന വാർത്തകൾ വലിയ നിരാശയാണു സമ്മാനിക്കുന്നത്. സാർ അടക്കമുള്ള ആളുകൾ ആ ഫ്‌ളാറ്റിനെതിരെ സമരം ചെയ്യുകയും അങ്ങനെ അതിന്റെ പണി നിന്നു പോവുകയും ചെയ്യുമെന്നാണു ഇപ്പോൾ എല്ലവരും പറയുന്നത്.\nഞങ്ങളെപ്പോലെ വീടില്ലാത്ത നിരവധി വിദ്യാർത്ഥികളുടെ, വീട്ടമ്മമാരുടെ, പാവപ്പെട്ട കുടുംബങ്ങളുടെ സ്വപ്നമാണു സർ, ഇപ്പോൾ അവിടെ ആ ഫ്‌ളാറ്റ് പണി നടക്കുമ്പോൾ പൂവണിഞ്ഞുകൊണ്ടിരിക്കുന്നത്. ഇപ്പോൾ വരുന്ന വാർത്തകളിൽ വലിയ ആശങ്കയുണ്ട് സർ. ഞങ്ങൾക്ക് ഒരു അഭ്യർത്ഥനയുണ്ട്, സർ എന്തു രാഷ്ട്രീയം വേണമെങ്കിലും കളിച്ചുകൊള്ളൂ, പക്ഷേ അത് ഞങ്ങളെ പോലുള്ള പാവങ്ങളുടെ വീടെന്ന സ്വപ്നം ചവിട്ടിയരച്ചുകൊണ്ടാകരുത്. ഞങ്ങളെ പോലുള്ള പാവങ്ങളുടെ നിസഹായതയും ഒരു വീടിനോടുള്ള അതിയായ ആഗ്രഹവും മനസിലാക്കി സർ, ആ ഫ്‌ളാറ്റ് പണി മുടക്കുന്നതിൽനിന്നും പിന്മാറുമെന്ന പ്രതീക്ഷയോടെ


അര്‍മേനിയന് വംശഹത്യയെ ഫ്രാന്‍സിസ് പാപ്പ അപലപിച്ചു - Hrudayavayal\nഅര്‍മേനിയന് വംശഹത്യയെ ഫ്രാന്‍സിസ് പാപ്പ അപലപിച്ചു\nBy administrator on June 25, 2016, 5:10 am Comments Off on അര്‍മേനിയന് വംശഹത്യയെ ഫ്രാന്‍സിസ് പാപ്പ അപലപിച്ചു\nയെറീവാന്: അര്‍മേനിയന് സന്ദര്‍നവേളയില് ഫ്രാന്‍സിസ് മാര്‍പാപ്പ അര്‍മേനിയന് കൂട്ടക്കൊലയെ അപലപിച്ചു. വംശഹത്യയായിട്ടാണ് പാപ്പ ഈ കൂട്ടക്കുരുതിയെ വിശേഷിപ്പിച്ചത്. മുന്‍കൂട്ടി തയ്യാറാക്കിയ പ്രസംഗത്തില് രാഷ്ട്രീയസംബന്ധിയായ ഒരു വാക്കു പോലും ഉള്‍പ്പെടുത്തിയിരുന്നില്ല. വലിയൊരു പാതകമായിട്ടാണ് കൂട്ടക്കുരുതിയെ പാപ്പ വിശേഷിപ്പിച്ചത്.\nയെറീവാനിലെ പ്രസിഡന്റ് പാലസില് വച്ചായിരുന്നു പാപ്പയുടെ പ്രസംഗം. പ്രിസിഡന്റ് സെര്‍ഷ് സാര്‍ഗെസയാന് ഉള്‍പ്പെടെ രാജ്യത്തിലെ പ്രമുഖരായ ഭരണാധികാരികളും ഉദ്യോഗസ്ഥരും ചടങ്ങില് സംബന്ധിച്ചു.1.5മില്യന് അര്‍മേനിയക്കാരാണ് ഓട്ടോമന് തുര്‍ക്കികള് നടത്തിയ കൂട്ടക്കുരുതിയില് മരണമടഞ്ഞത്.\nഇതിന് മുമ്പ് 2015 ഏപ്രിലിലാണ് ഫ്രാന്‍സിസ് മാര്‍പാപ്പ അര്‍മേനിയന് കൂട്ടക്കുരുതിയെ വംശഹത്യയെന്ന് വിശേഷിപ്പിച്ച് അപലപിച്ചത്. പാപ്പയുടെ ഈ വിശേഷണത്തോട് തുര്‍ക്കി ഉടനടി പ്രതികരിക്കുകയും അംബാസിഡറെ തിരികെ വിളിക്കുകയും തുടര്‍ന്ന് പത്തുമാസത്തേക്ക് പ്രതിനിധിയെ മടക്കി അയ്ക്കാതിരിക്കുകയും ചെയ്തിരുന്നു. അര്‍മേനിയായ്ക്ക് തുര്‍ക്കിയുമായി നയതന്ത്രബന്ധമില്ല.\nഅര്‍മേനിയന് വംശഹത്യയെ ഫ്രാന്‍സിസ് പാപ്പ അപലപിച്ചു added by administrator on June 25, 2016, Time: 5:10 am


ലൈംഗികശേഷിയില്ലെന്നു പറഞ്ഞു കളിയാക്കി ; സഹോദരന്‍മാര് ചേര്‍ന്ന് അഭിഭാഷകനെ കൊലപ്പെടുത്തി – Kerala News Hunt\nലഖ്‌നൗ: ലക്‌നൗവില് അഭിഭാഷകനെ സഹോദരന്‍മാര് കൊലപ്പെടുത്തി. ലൈംഗിക ശേഷിയില്ലാത്തവരെന്ന് പരിഹസിച്ചതിന്റെ പേരിലാണ് കൊലപാതകം. നിതിന് തിവാരിയെന്ന അഭിഭാഷകനാണ് കൊല്ലപ്പെട്ടത്.\nനിതിനെ കാണാനില്ലെന്ന സഹോദരന്റെ പരാതിയില് നടന്ന അന്വേഷണത്തിലാണ് കൊലപാതകതിന്റെ ചുരുളഴിഞ്ഞത്. നിതിന്റെ മുന് അയല്‍വാസികളായിരുന്ന പ്രവീണ് കുമാര് അഗര്‍വാള്,വിപിന് കുമാര് അഗര്‍വാള് എന്നിവരാണ് കൊലപാതകം നടത്തിയത്.\nമൂന്നുവര്‍ഷമായി തങ്ങളെ പരിഹസിക്കുന്നതുകൊണ്ടും കുടുംബത്തിലെ സ്ത്രീകളെ പറ്റി അസഭ്യം പറയുന്നതുകൊണ്ടുമാണ് അഭിഭാഷകനെ കൊലപ്പെടുത്തിയത് എന്നാണ് സഹോദരങ്ങള് പൊലീസിന് നല്‍കിയ മൊഴി.\nഅന്വേഷണത്തില് ഉന്നാവോയില് നിന്ന് ഒരു മൃതദേഹം കണ്ടെത്തി. മൃതദേഹത്തിന്റെ ചിത്രങ്ങള് പൊലീസ് സാമൂഹ്യ മാധ്യമങ്ങളില് പോസ്റ്റ് ചെയ്തിരുന്നു. ഇതില് നിന്നാണ് മരിച്ച നിതിന്റെ മൃതദേഹമാണ് അതെന്നു തിരിച്ചറിഞ്ഞത്.\nകാസര്‍ഗോഡ്: പെരിയ ഇരട്ടക്കൊല കേസില് റിമാന്റ് പ്രതികളുടെ ചോദ്യം ചെയ്യല് ഇന്നും തുടരും. രണ്ടു ദിവസം കൊണ്ട് പതിനൊന്ന് പ്രതികളുടെയും പ്രാഥമിക ചോദ്യം ചെയ്യല് സിബിഐ സംഘം പൂര്‍ത്തിയാക്കിയിട്ടുണ്ട്. കണ്ണൂര് സെന്‍ട്രല് ജയിലില് വച്ച് അന്വേഷണ ഉദ്യോഗസ്ഥനായ ഡിവൈഎസ്പി അനന്തകൃഷ്ണന്റെ നേതൃത്വത്തിലാണ് പ്രതികളെ ചോദ്യം ചെയ്യുന്നത്. പ്രതികളുടെ മൊഴികളെ വിശദമായി വിലയിരുത്തിയുള്ള ചോദ്യം ചെയ്യലാകും മൂന്നാം ദിവസം നടക്കുക.


ബുറെവി ചുഴലിക്കാറ്റ് ഉച്ചതിരിഞ്ഞ് ഇന്ത്യന്‍തീരം തൊടും, കാറ്റും മഴയും ആരംഭിച്ചു | Kerala|burevi cyclone\nതിരുവനന്തപുരം : ബുറെവി ചുഴലിക്കാറ്റ് ഉച്ചതിരിഞ്ഞ് ഇന്ത്യന്‍തീരം തൊടും. ഇതേ തുടര്‍ന്ന് തെക്കന് തമിഴ്‌നാട്ടില് കാറ്റും മഴയും ആരംഭിച്ചു. കേരളത്തിലേക്കെത്തുമ്പോള് ചുഴലിക്കാറ്റ് ന്യൂനമര്‍ദമായി മാറുമെന്നാണ് കാലാവസ്ഥാ വകുപ്പ് അറിയിക്കുന്നത്. നാളെ പുലര്‍ച്ചയോടെ തിരുവനന്തപുരം, കൊല്ലം ജില്ലകള്‍ക്കിടയിലൂടെ അറബിക്കടലിലേക്ക് നീങ്ങാനാണ് സാധ്യത\nRead Also : ചോദ്യങ്ങൾക്കെല്ലാം കള്ളത്തരം; ഭാര്യ ഡോക്ടറായ ആശുപത്രിയില് പ്രവേശിച്ചതും നാടകം: ശിവശങ്കറിനെതിരെ കസ്റ്റംസ്\nതെക്കന് തമിഴ്‌നാട്ടിലാകെ മഴയും കാറ്റും സൃഷ്ടിച്ചുകൊണ്ടാണ് ബുറെവി ചുഴലിക്കാറ്റ് ഇന്ത്യന്‍തീരത്തേയ്ക്ക് എത്തുന്നത്. തൂത്തുക്കുടി, തിരുനല്‍വേലി പ്രദേശങ്ങളിലൂടെ ചുഴലിക്കാറ്റ് കേരളത്തിലേക്ക് നീങ്ങുമെന്ന് കാലാവസ്ഥാ വകുപ്പ് അറിയിച്ചു. കേരളത്തിലേക്കെത്തുമ്പോള് ചുഴലിക്കാറ്റിന്റെ ശക്തികുറഞ്ഞ് തീവ്രന്യൂനമര്‍ദമാകാനാണ് സാധ്യത. മണിക്കൂറില് 75 കിലോമീറ്റര് വേഗതയുള്ള കാറ്റിനും വ്യാപകമായ മഴയ്ക്കും സാധ്യതയുണ്ട്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളില് റെഡ് അലര്‍ട്ടും എറണാകുളം കോട്ടയം ജില്ലകളില് ഓറഞ്ച് അലര്‍ട്ടും പ്രഖ്യാപിച്ചു. തൃശൂര്, പാലക്കാട് ജില്ലകളില് യെല്ലോ അലര്‍ട്ടും നിലവിലുണ്ട്.\nകൊല്ലം, തിരുവനന്തപുരം ജില്ലകള്‍ക്കിടയിലൂടെ അറബിക്കടലിലേക്ക് കടക്കുമ്പോള് ന്യൂനമര്‍ദത്തിന് വീണ്ടും ശക്തി കൈവരാം. സംസ്ഥാനത്തെ ദുരന്തനിവാരണ സംവിധാനങ്ങളെല്ലാം അതീവ ജാഗ്രതയിലാണ്. ദേശീയ ദുരന്തനിവാരണ സേനയും അഗ്‌നിശമന സേനയും സജ്ജമാണ്. ജില്ലാതലത്തില് കലക്ടര്‍മാരും താലൂക്കുകളില് തഹസീല്‍ദാര്‍മാരുമാണ് പ്രവര്‍ത്തനങ്ങള് ഏകോപിപ്പിക്കുന്നത്. അപകടകരമായ സ്ഥലങ്ങളില് നിന്ന് താമസക്കാരെ സുരക്ഷിത സ്ഥാനത്തേക്ക് മാറ്റാനും ദുരിതാശ്വാസക്യാമ്പുകള് തുറക്കാനും സര്‍ക്കാര് നിര്‍ദേശിച്ചിട്ടുണ്ട്. തീരപ്രദേശത്തും കനത്തജാഗ്രത തുടരുകയാണ്.\nസോളാർ ലൈംഗിക പീഡന കേസ്; പരാതിക്കാരി കോടതിയിൽ ഹാജരായി\n'ബോലോ തക്ബീര്'; ഇ ഡിക്കെതിരെ പ്രതിഷേധിച്ച് മതമൗലിക വാദികള്


വിഷചികിത്സയും പ്രതിരോധവും, പ്രണയ വൈകല്യത്തിനും | True Copy Webzine dr ak jayasree writes about love and murder packet 57\nആണ്‍കുട്ടികളെ കരുതലും ശുശ്രൂഷയും പഠിപ്പിക്കുന്നതിലൂടെ ആണത്തത്തെ അപനിര്‍മിക്കാനും അമിതമായ വികാരങ്ങളെ നിയന്ത്രിക്കാനുമുള്ള പ്രാപ്തി ഉണ്ടാക്കാം. ജെന്‍ഡര് പരിശീലനം ഇപ്പോഴത്തെ സാഹചര്യത്തില് പുരുഷന്‍മാര്‍ക്കാണ് കൂടുതല് ആവശ്യം.\nകൃഷ്ണപ്രിയ കൊല്ലപ്പെട്ട കോഴിക്കോട് ജില്ലയിലെ തിക്കോടി പഞ്ചായത്ത് ഓഫീസ് പരിസരം, കൃഷ്ണപ്രിയ\nപ്രണയത്തിന്റെ പേരില് പൊള്ളലേല്‍പ്പിച്ച് കൊലപ്പെടുത്തിയ തിക്കോടിയിലെ യുവതിയെപ്പറ്റി കേള്‍ക്കുമ്പോള് അല്‍പമെങ്കിലും അതിന്റെ നീറ്റല് അനുഭവിക്കാത്ത ആരും ഉണ്ടാകില്ല. നമ്മുടെ കുട്ടികളെ ഓര്‍ത്തെങ്കിലും അല്‍പനേരം ഒരു അരക്ഷിതബോധം ഉള്ളില് പിടയും. കഴിഞ്ഞ ഏതാനും വര്‍ഷങ്ങളായി കേരളത്തില് ഇത്തരം സംഭവങ്ങള് ആവര്‍ത്തിച്ചുകൊണ്ടിരിക്കുന്നു. നേരത്തേ ആസിഡ് അറ്റാക്കുകളായി കണ്ടിരുന്നവ ഇപ്പോള് തത്സമയ കൊലപാതകങ്ങളിലേക്ക് എത്തിയിരിക്കുന്നു. ഈ പ്രവണത കുറേശ്ശ കൂടിവരുന്നതായും കാണാം. കൂടിവരുന്നതിനനുസരിച്ച് ഇതിനോട് നമ്മള് നിര്‍വികാരപ്പെട്ടുപോകാനും സാധ്യതയുണ്ട്. അത് അപകടകരമാണ്.\nഇതിനോട് പലവിധ പ്രതികരണങ്ങള് കാണുന്നുണ്ട്. ഒരു ട്രോളില് കണ്ടത് ഇങ്ങനെ: ‘‘ഒരു ബസിന് കൈ കാണിച്ചിട്ട് അത് നിര്‍ത്തിയില്ലെങ്കില് പോകട്ടെ. അടുത്ത വണ്ടിക്ക് കൈ കാണിക്കാം, എന്നെടുത്താല് പോരേ'' എന്ന്. ഇത് കാണുമ്പോള് കരയണോ ചിരിക്കണോ എന്നറിയില്ല. അരാഷ്ട്രീയവും അനുചിതവുമായ ഇത്തരം തമാശകള് രാഷ്ട്രീയബോധമുള്ളവരെ, പ്രത്യേകിച്ച് സ്ത്രീപക്ഷത്തുള്ളവരെ ദേഷ്യം പിടിപ്പിക്കുന്നതും കണ്ടു. സ്ത്രീയെ വീണ്ടും വസ്തുവല്‍ക്കരിക്കുന്നു എന്നതാണ് ദേഷ്യം പിടിപ്പിക്കുന്നത്. എന്നാല്, സാധാരണക്കാരുടെ ഒരു പൊതുബോധത്തില് നിന്നുകൊണ്ട് ‘തീവ്രപ്രണയികള് കൊലയ്ക്കൊന്നും പോകേണ്ടതില്ല’ എന്ന ഒരു ആഹ്വാനവും അതിലുണ്ടല്ലോ. പൊതുബോധത്തില് വളരെ പതുക്കെയാണെങ്കിലും ചില മാറ്റങ്ങള് കാണുന്നുണ്ട്. വര്‍ഷങ്ങള്‍ക്ക് മുമ്പായിരുന്നെങ്കില് സ്ത്രീയുടെ സദാചാരത്തെ പഴിച്ച്, ‘‘കാമുകി ചതിയില്‍പെട്ട കാമുകന്റെ കൊലക്കിരയായി'' എന്ന തരത്തിലൊക്കെ പ്രധാന റിപ്പോര്‍ട്ടുകള് വന്നേനെ. ഇപ്പോഴും, ഇത്തരം സംസാരങ്ങളുണ്ടെങ്കിലും അവയൊക്കെ മൂലകളിലേക്ക് ഒതുക്കപ്പെട്ടിട്ടുണ്ട്.\nഏതു വയലന്‍സിന്റെ പിന്നിലും ചിലപ്പോള് തീവ്രമായ വികാരം ഉണ്ടായിരിക്കാം. ആദര്‍ശങ്ങളുടെ പേരിലുണ്ടാകുന്ന മതസ്പര്‍ധയിലും രാഷ്ട്രീയ പകപോക്കലിലും എല്ലാം ഇതുണ്ടാവും. കൊല്ലുന്നതില് രസം കണ്ടെത്തുന്നവരുടെ മനോനില മറ്റുതരത്തിലായിരിക്കും.\nഗൗരവമുള്ള ചര്‍ച്ചകള് പ്രധാനമായും രണ്ട് സമീപനങ്ങളിലാണ് ഊന്നി കാണുന്നത്. ഒന്ന്, പുരുഷമേധാവിത്വ സമൂഹത്തിന്റെ പ്രയോഗമെന്ന രീതിയില് കാണുന്ന സാമൂഹ്യശാസ്ത്രപരമായ വിശകലനം. രണ്ട്, വികലമായ മനസ്സിനെ അപഗ്രഥിക്കുന്ന മനഃശാസ്ത്ര സമീപനം. ജനിതകം പോലെ ജീവശാസ്ത്രപരമായ നിര്‍ണയനങ്ങളും ഇതോട് ചേര്‍ന്നുകാണുന്നുണ്ട്. ഇവയിലെല്ലാം, പ്രസക്തമായ കാര്യങ്ങളുണ്ടുതാനും. വ്യക്തിപരമായും സാമൂഹ്യവുമായ ഈ ദുരന്തങ്ങള് ഒഴിവാക്കണമെന്നതും എല്ലാവരും ചിന്തിക്കുന്ന കാര്യമാണ്. ഇതിന്, കാഴ്ചപ്പാടുകളുടെ അതിരുകള് ഭേദിച്ചുകൊണ്ടുള്ള പുതിയ കാഴ്ചകള് വേണ്ടിവരും. ഇവയെല്ലാം പരസ്പരം ബന്ധപ്പെട്ടിരിക്കുന്നതുമാണ്.\nവൈകാരികമായ അരക്ഷിതാവസ്ഥയാണ് പ്രണയിക്കുകയോ ഒരുമിച്ച് ജീവിക്കുകയോ ചെയ്യുന്ന ആളിന്റെ നേര്‍ക്ക് അക്രമമോ കൊലപാതകമോ നടത്താനുള്ള പ്രേരണയായി തീരുന്നതെന്നു കാണാം. / Photo: Pixabay\nപലതരം അക്രമങ്ങളും നമ്മുടെ നാട്ടില് വര്‍ധിച്ചുവരികയാണ്. ഇവയ്ക്കെല്ലാം മാനസികമായ ഒരു വശമുണ്ടെങ്കിലും അടുത്ത ബന്ധങ്ങളിലുണ്ടാകുന്ന വയലന്‍സിന്റെ മാനസികതലം കൂടുതല് സങ്കീര്‍ണമാണ്. ഏതു വയലന്‍സിന്റെ പിന്നിലും ചിലപ്പോള് തീവ്രമായ വികാരം ഉണ്ടായിരിക്കാം. ആദര്‍ശങ്ങളുടെ പേരിലുണ്ടാകുന്ന മതസ്പര്‍ധയിലും രാഷ്ട്രീയ പകപോക്കലിലും എല്ലാം ഇതുണ്ടാവും. കൊല്ലുന്നതില് രസം കണ്ടെത്തുന്നവരുടെ മനോനില മറ്റുതരത്തിലായിരിക്കും. പ്രണയം കാംക്ഷിക്കുകയും ബന്ധങ്ങളില് ഏര്‍പ്പെടുകയും ചെയ്യുന്നവരുടെ വൈകാരികപരിസരത്തിന് അതിന്റേതായ പ്രത്യേക സ്വഭാവങ്ങളുണ്ട്. വൈകാരികമായ അരക്ഷിതാവസ്ഥയാണ് പ്രണയിക്കുകയോ ഒരുമിച്ച് ജീവിക്കുകയോ ചെയ്യുന്ന ആളിന്റെ നേര്‍ക്ക് അക്രമമോ കൊലപാതകമോ നടത്താനുള്ള പ്രേരണയായി തീരുന്നതെന്നു കാണാം. ഇത് ചെയ്യുന്ന വ്യക്തികള് മാനസികമായി ആരോഗ്യമുള്ളവരാണെന്ന് പറയാന് കഴിയില്ല. കൊലപാതകങ്ങള്, മുങ്ങിക്കിടക്കുന്ന മഞ്ഞുമലയുടെ കൂര്‍ത്ത അറ്റം മാത്രമാണ്. അതിനുതാഴെ മറഞ്ഞിരിക്കുന്നത് ബന്ധങ്ങളിലെ അനാരോഗ്യപ്രവണതകളുടെ ഏറ്റക്കുറച്ചിലോടെയുള്ള പല നിലകളാണ്.\nതിക്കോടിയിലെ കൃഷ്ണപ്രിയയെ ആക്രമിച്ച വ്യക്തിയെ പോലെ തന്നെ അക്രമികളും സ്വയം നാശത്തിലേക്ക് അടുത്തുകൊണ്ടാണിരിക്കുന്നത്. ഏറ്റവും അടുത്തുകഴിയേണ്ടവര് എന്ന നിലയ്ക്ക്, ബന്ധങ്ങള് വിഷലിപ്തസ്വഭാവം കാണിക്കുമ്പോഴും, വിധേയര്‍ക്ക് അത് തിരിച്ചറിയാന് കഴിയാതെ പോവുകയും അതില്‍നിന്ന് പുറത്തുകടക്കാനാവാതിരിക്കുകയും ചെയ്യുന്നു. വിവാഹത്തിലേയ്ക്ക് കടക്കുന്നതിനുമുമ്പുണ്ടായ കൊലപാതകങ്ങളും ആത്മഹത്യകളുമാണ് കേരളത്തില് അടുത്തിടെയായി ശ്രദ്ധിക്കപ്പെട്ടത്. എങ്കിലും വിവാഹത്തിനകത്തും ഇതേ അക്രമം കൂടിയ തോതില് തന്നെ നിലനില്‍ക്കുന്നുണ്ട്. പാട്രിയാര്‍ക്കല് കുടുംബവ്യവസ്ഥ കേമമാണെന്ന തരത്തില് നിലനിര്‍ത്തിയിരിക്കുന്നതുകൊണ്ട് അകത്തുള്ള പ്രശ്‌നങ്ങള് പുറത്തുകൊണ്ടുവരിക വളരെ പ്രയാസമാണ്. കൊലപാതകങ്ങളുടെ കാര്യത്തില് പങ്കാളിയുടെ അക്രമം പുറത്തുവരുമെങ്കിലും, ആത്മഹത്യയും മറ്റു പീഡനങ്ങളും കൂടുതലും മറഞ്ഞുതന്നെ കിടക്കും. വിവാഹത്തിന് മുന്‍പുള്ള പരിചയത്തിലും പ്രണയത്തിലും കടുത്ത വയലന്‍സ് സംഭവിക്കുന്ന അടുത്ത കാലത്തെ പ്രവണത പ്രത്യേകം വിലയിരുത്തപ്പെടേണ്ടതുണ്ടെന്നു തോന്നുന്നു. ഇതിലെല്ലാം മാനസിക തകരാറ് കാണാന് കഴിയുമെങ്കിലും, പുരുഷാധികാരത്തില് നിന്ന് മാറ്റി വിശകലനം ചെയ്യാനും കഴിയില്ല.\nആണിന്റെ നിയന്ത്രണവും ആധിപത്യവും പെണ്ണിന് ആവശ്യമാണെന്ന ധാരണയാണ് സമൂഹം നിലനിര്‍ത്തി പോന്നത്. ഏറ്റവും അടുത്ത്, 2018-ല് നടത്തിയ ദേശീയ സര്‍വേയില് പോലും കേരളത്തില് 52 ശതമാനം സ്ത്രീകള് ഭര്‍ത്താവ് തല്ലുന്നതിനെ ന്യായീകരിച്ചുകണ്ടു.\nആണത്തത്തിന്റെയും പെണ്ണത്തത്തിന്റെയും സാമൂഹ്യനിര്‍മിതിയും അതിലൂടെ ഏല്‍പ്പിക്കുന്ന ജെന്‍ഡര് റോളുകളും സ്ത്രീകള് എതിര്‍പ്പില്ലാതെ അനുസരിച്ച് പോന്നിട്ടുണ്ട്. എന്നാല്, അതിന് മാറ്റം സംഭവിച്ചുകൊണ്ടിരിക്കുന്നു. യുവതികള് പഴയതുപോലെ വിവാഹത്തിനുമുമ്പുതന്നെ അവരുടെമേല് ആധിപത്യമുറപ്പിക്കാന് നിന്നുകൊടുക്കാത്തത് ആണത്തത്തിന് പൊരുത്തപ്പെടാന് ബുദ്ധിമുട്ടാകുന്നുണ്ടാകാം. ഒരാണുമായി കൂട്ടിച്ചേര്‍ത്ത് പേരെഴുതി മതിലില് വച്ചാല് പോലും പെണ്ണിന്റെ ഉടമസ്ഥാവകാശം സ്വന്തമാക്കാമെന്ന് ആണുങ്ങള് കരുതിപ്പോന്നിരുന്നു. ഒരു പ്രണയത്തില് പെട്ടാല് പിന്നെ മറ്റൊരു വിവാഹത്തെപ്പറ്റി പെണ്ണിനോ പെണ്ണിന്റെ വീട്ടുകാര്‍ക്കോ ചിന്തിക്കാന് കഴിയുമായിരുന്നില്ല. സിനിമകളിലും പ്രണയങ്ങള് വിവാഹത്തില് എത്തിക്കുക വഴി, കുടുംബചിത്രങ്ങള് എന്നുപറഞ്ഞ് കൈയടി നേടി. പ്രണയിക്കുന്ന സമയത്തുതന്നെ തല്ലുകയോ മാനസികമായി തരംതാഴ്ത്തുകയോ ഒക്കെ ചെയ്യുന്നത് യുവതികള് സഹിച്ചുപോന്നു. ഇപ്പോഴത്തെ യുവതികള് അത്രയും വഴങ്ങിക്കൊടുക്കാത്തത് ആണത്തത്തിന് വലിയ വെല്ലുവിളിയായിത്തീരുന്നുണ്ടാകാം.\nഒരു വ്യക്തിയുടെ സ്വത്വരൂപീകരണത്തില് ലൈംഗികത്വം വലിയ പങ്കുവഹിക്കുന്നുണ്ട്. ആണിന്റെ നിയന്ത്രണവും ആധിപത്യവും പെണ്ണിന് ആവശ്യമാണെന്ന ധാരണയാണ് സമൂഹം നിലനിര്‍ത്തി പോന്നത്. ഏറ്റവും അടുത്ത്, 2018-ല് നടത്തിയ ദേശീയ സര്‍വേയില് പോലും കേരളത്തില് 52 ശതമാനം സ്ത്രീകള് ഭര്‍ത്താവ് തല്ലുന്നതിനെ ന്യായീകരിച്ചുകണ്ടു. മറ്റു പല സംസ്ഥാനങ്ങളിലും ഇത് 70 ശതമാനത്തിലധികമാണ്. പെണ്ണുങ്ങള് തന്നെ ഇങ്ങനെ ചിന്തിക്കുമ്പോള്, ഈയൊരു ബോധത്തില് നിന്ന് പുറത്തുകടക്കാന് ആണുങ്ങള്‍ക്ക് വളരെ പ്രയാസമായിരിക്കും. അവര്‍ക്ക് ആണത്തം തെളിയിച്ചുകൊണ്ടേയിരിക്കണം. ഇത് ഏറ്റവും തീവ്രമായി ടെസ്റ്റ് ചെയ്യപ്പെടുന്നതും ചലഞ്ച് ചെയ്യപ്പെടുന്നതും സ്ത്രീകളുമായുള്ള ഗാഢബന്ധങ്ങളിലാണ്. പുരുഷന്മാര് ചെയ്യുന്നതെന്തും സ്ത്രീകളില് മതിപ്പുണ്ടാക്കിയെടുക്കാനാണോ എന്നുപോലും തോന്നിപ്പോകാറുണ്ട്. ഇതില് മിക്കപ്പോഴും അവര് പരാജയപ്പെടുകയോ പരാജയപ്പെട്ടു എന്ന തോന്നലുണ്ടാവുകയോ ഒക്കെ ചെയ്യുന്നുണ്ടാവും. ഇതൊക്കെ പരിഹരിക്കാന് ശ്രമിക്കുന്നത് സ്വന്തമാക്കപ്പെട്ടു എന്നുകരുതുന്ന സ്ത്രീകളിലൂടെയാവും. പ്രതീക്ഷിക്കുന്ന തരത്തില് അവര് പെരുമാറുന്നില്ലെങ്കില് അത് മര്‍ദനമുപയോഗിച്ച് ചെയ്യാമെന്നാണ് ചിലര് കരുതുന്നത്. ഇതിന് സമൂഹം അനുമതി നല്‍കുന്നതിലൂടെയാണ് ആണ്‍സ്വഭാവങ്ങളും പെണ്‍സ്വഭാവങ്ങളും രൂപപ്പെടുന്നത്.\nസ്ത്രീകള് എന്തും സഹിച്ചിരിക്കുകയല്ല. അവരുടെ പ്രതീക്ഷകള് നടക്കാതെ വരുമ്പോള് അത് ആന്തരികമായി രോഗങ്ങളായോ, കഴിയാവുന്ന തരത്തില് വയലന്‍സായോ ഒക്കെ പ്രത്യക്ഷപ്പെടും. / Photo: Maxpixel\nപുരുഷന്മാര് സ്ത്രീകളെ നിയന്ത്രിക്കട്ടെ എന്ന മാമൂല് പറയുന്ന സ്ത്രീകള് തന്നെ സ്വയം അനുഭവിക്കുന്ന പ്രശ്‌നങ്ങള് പറയാന് തുടങ്ങിയാല് സങ്കടം അണപൊട്ടിയൊഴുകാന് തുടങ്ങും. സാമൂഹ്യമായ സ്ത്രീനിര്‍മിതിയില് സ്ത്രീ ആഗ്രഹിക്കുന്ന കാര്യങ്ങളും പെടും. പുരുഷന്റെ സംരക്ഷണം, കരുതല്, ‘പരസ്ത്രീ'ബന്ധം ഇല്ലാതിരിക്കല്, ഒരുമിച്ചുള്ള സഞ്ചാരം, സിനിമ കാണല്, പ്രശംസ എന്നിവയൊക്കെ ആഗ്രഹിച്ച് വീട്ടുകാര്യങ്ങള് നോക്കി ഒതുങ്ങി കഴിയുന്നതാണ് സ്ത്രീത്വം എന്നാണ് പഠിപ്പിക്കപ്പെട്ടിട്ടുള്ളത്. സ്ത്രീകള് എന്തും സഹിച്ചിരിക്കുകയല്ല. അവരുടെ പ്രതീക്ഷകള് നടക്കാതെ വരുമ്പോള് അത് ആന്തരികമായി രോഗങ്ങളായോ, കഴിയാവുന്ന തരത്തില് വയലന്‍സായോ ഒക്കെ പ്രത്യക്ഷപ്പെടും. ചിലപ്പോള് ആത്മഹത്യയിലേയ്ക്കും അപൂര്‍വമായെങ്കിലും കൊലപാതകത്തിലേയ്ക്കും എത്താം. എന്നാല്, സ്ത്രീകള്‍ക്ക്, പുറമേയുള്ള വയലന്‍സിന് സാമൂഹ്യാനുമതി ഇല്ലാത്തതിനാല് അവര് കൂടുതലും ഇപ്പോഴത്തെ സമൂഹത്തില് വിധേയരാവുന്നതാണ് കാണുന്നത്. ഇതൊക്കെ പറഞ്ഞത് പ്രശ്‌നങ്ങളെ നിസ്സാരവല്‍കരിക്കാനോ, വിഷലിപ്തമാകുന്ന ബന്ധങ്ങളും മറ്റു ബന്ധങ്ങളും ഒരുപോലെയാണെന്ന് സ്ഥാപിക്കാനോ അല്ല. മറിച്ച്, സാമൂഹ്യവും മാനസികവും ചരിത്രപരവുമായ പ്രക്രിയയിലൂടെ സ്‌നേഹബന്ധങ്ങള് വിഷമകരവും വിഷമയവുമാകാനുള്ള സാധ്യതകളെ പരിശോധിക്കുക മാത്രമാണ്.\nമനഃശാസ്ത്രപരമായി നോക്കിയാല് വികാരങ്ങളെ നിയന്ത്രിക്കാന് കഴിവില്ലാതെ വരുന്നവരാണ് തീവ്രതരമായ അക്രമത്തിന് മുതിരുന്നത്. ചെറുപ്പത്തിലെ വളര്‍ച്ചാസമയത്ത് തന്നെ ഈ വൈകല്യം രൂപപ്പെട്ടുതുടങ്ങിയിരിക്കും. എപ്പോഴും അങ്ങനെയാകണമെന്നില്ല. അതിനുള്ള പ്രവണത ഉണ്ടായേക്കാം. ചെറുപ്പകാലത്ത് തന്നെ അക്രമം കാണിച്ചുതുടങ്ങുന്നവരില് അധികവും ആണ്‍കുട്ടികളാണ്. അറ്റന്‍ഷന് ഡെഫിസിറ്റ് ഹൈപ്പര് ആക്ടിവിറ്റി ഡിസോര്‍ഡര് (ADHD) ഒക്കെ പെണ്‍കുട്ടികളിലും ഉണ്ടാകുമെങ്കിലും കൂടുതലും ആണ്‍കുട്ടികളിലാണ് അക്രമവാസന ചേര്‍ന്നുകാണുന്നത്. വളര്‍ച്ചാസമയത്തുതന്നെ പലതരം വ്യക്തിത്വവൈകല്യങ്ങള് കണ്ടെത്താനാകും. ജനിതകവും ഏറെക്കുറെ ഇതില് പങ്കുവഹിക്കുന്നുണ്ട്. സ്ത്രീപക്ഷ രാഷ്ട്രീയത്തിന്റെ വശത്തുനിന്ന് നോക്കുമ്പോള്, കുറ്റകൃത്യങ്ങള്‍ക്ക് ജീവശാസ്ത്രനിര്‍ണയനത്തിന്റെ ആനുകൂല്യങ്ങള് നല്‍കാന് പാടില്ലെന്ന വാദമുണ്ട്. ജീനുകളും പ്രവര്‍ത്തനക്ഷമമാവുന്നത് പറ്റിയ സാഹചര്യങ്ങളില് മാത്രമാണ്. വളര്‍ച്ചാസമയത്ത് കുട്ടികള്‍ക്ക് ലഭിക്കേണ്ട കരുതലും മനസിന്റെ ഭദ്രമായ വളര്‍ച്ചയ്ക്ക് ആവശ്യമാണ്.\nആണത്തം മഹത്തായ ഒന്നായി, പഴയ സമ്പ്രദായത്തിന്റെ തുടര്‍ച്ചയായി പലരും ആവര്‍ത്തിക്കുന്നു എങ്കിലും ജീവിതത്തില് അത് ഉള്‍ക്കൊള്ളാന് പിന്തള്ളപ്പെട്ട ലിംഗവിഭാഗങ്ങള് ഇനിമേല് തയാറാകണമെന്നില്ല. അപ്പോള് സംഘര്‍ഷങ്ങള് അധികമായേക്കും.\nപുരുഷാധിപത്യ സംസ്‌കാരമാണ്, സ്ത്രീകളുടെ നേര്‍ക്കുള്ള വയലന്‍സിലേക്ക് നയിക്കുന്നതെന്ന് കാണാമെങ്കിലും, വളര്‍ച്ചയുടെ ഓരോ ഘട്ടത്തിലും അത് പുരുഷ ശരീരത്തിലും മനസ്സിലുമുണ്ടാക്കുന്ന മുദ്രണങ്ങളെ തിരിച്ചറിഞ്ഞ് അനുകൂലമാക്കി എടുക്കണമെങ്കില് അതതു തലങ്ങളില് ശ്രദ്ധകൊടുക്കേണ്ടതുണ്ട്. പലപ്പോഴും ആണ്‍കുട്ടികളില് കാണുന്ന അക്രമവും വികൃതിയും, സ്വാഭാവികമായി കരുതുകയും പെണ്‍കുട്ടികളെ അതിനനുസരിച്ച് പൊരുത്തപ്പെടുത്തി എടുക്കാന് ശ്രമിക്കുകയുമാണ് ചെയ്യുന്നത്. ചെറുപ്പത്തില് തന്നെ വികാരനിയന്ത്രണത്തില് ഒക്കെയുള്ള വൈകല്യങ്ങള് തിരുത്തിയെടുക്കാവുന്നതാണ്. അതിന് തെറാപ്പിസ്റ്റുകളുടെ സഹായം തേടാം. ഏതൊരാളും മറ്റൊരാളുടെ സ്‌നേഹവും പ്രശംസയും കൊതിക്കുന്നവരാണ്. അതുണ്ടാകുന്നതിനുള്ള ഏറ്റവും നല്ല വഴി മറ്റുള്ളവര്‍ക്ക് അത് നല്‍കുക എന്നതാണ്. എന്നാല്, നിര്‍ബന്ധിതമായി ഒരു ജെന്‍ഡറില് പെടുന്നവര് അത് സ്വീകരിക്കാനുള്ളവരും മറ്റു വിഭാഗങ്ങളില് പെടുന്നവര് അത് നല്കാനുള്ളവരും ആണെന്ന സങ്കല്‍പം നമ്മുടെ സാമൂഹ്യജീവിതത്തില് കടന്നുകൂടി. പക്ഷേ, അത് എല്ലാ കാലത്തും നിലനില്‍ക്കുന്നതല്ല. ലിംഗത്തിന്റെ അടിസ്ഥാനത്തില് രൂപപ്പെടുത്തിയ കര്‍ത്തവ്യങ്ങള്‍ക്ക് വരുംകാലങ്ങളില് വലിയ പ്രസക്തി ഉണ്ടാവില്ല. എല്ലാവര്‍ക്കും എല്ലാ തൊഴിലിലും ഏര്‍പ്പെടാന് കഴിയുന്നതരത്തില് മനുഷ്യരുടെ ചുറ്റുപാടുകള് വികസിച്ചു. സ്വതന്ത്രമായും അന്തസ്സോടെയുമുള്ള നിലനില്‍പ്പ് എല്ലാവരും ആഗ്രഹിക്കുന്നു.\nആണത്തം മഹത്തായ ഒന്നായി, പഴയ സമ്പ്രദായത്തിന്റെ തുടര്‍ച്ചയായി പലരും ആവര്‍ത്തിക്കുന്നു എങ്കിലും ജീവിതത്തില് അത് ഉള്‍ക്കൊള്ളാന് പിന്തള്ളപ്പെട്ട ലിംഗവിഭാഗങ്ങള് ഇനിമേല് തയാറാകണമെന്നില്ല. അപ്പോള് സംഘര്‍ഷങ്ങള് അധികമായേക്കും. സ്വന്തം നിലനില്പിനായെങ്കിലും സ്വയം കരുതലും നിയന്ത്രണവും ആണ്‍കുട്ടികളെ പരിശീലിപ്പിക്കേണ്ടിയിരിക്കുന്നു. ആണത്തത്തെ ഉടച്ചുവാര്‍ക്കേണ്ടത് അത്യാവശ്യമായിരിക്കുന്നു. അടിച്ചമര്‍ത്തലില്ലാതെ വരുന്നിടത്ത് സ്ത്രീകളും അക്രമങ്ങള് പ്രകടിപ്പിച്ചേക്കും. എന്നാല്, അവര് സ്വയം നിയന്ത്രണം സാംസ്‌കാരികമായി ശീലിച്ചുവന്നിട്ടുള്ളതുകൊണ്ട് അക്രമസ്വഭാവങ്ങള് നിയന്ത്രിച്ചുനിര്‍ത്താന് എളുപ്പമാണ്. സൂക്ഷ്മതലത്തില് ഇപ്പോഴും സ്ത്രീകളും വയലന്‍സ് പ്രയോഗിക്കാറുണ്ടെന്നുള്ളത് മറന്നുകൂടാ. അത് മിക്കവാറും പെണ്ണത്ത നിര്‍മിതിയുടെ ഭാഗമായിരിക്കും. എപ്പോഴും ഡിമാന്റുകള് വച്ചുകൊണ്ടിരിക്കുക, പങ്കാളിക്ക് സ്വസ്ഥത നല്‍കാതെ പിറകേ നടക്കുക, കരഞ്ഞുകൊണ്ടിരിക്കുക, ആത്മഹത്യക്ക് ശ്രമിക്കുക എന്നിവയെല്ലാം സ്ത്രീകള് പ്രകടിപ്പിക്കുന്നതരം അക്രമങ്ങളാണ്. അത് സമൂഹം അനുവദിച്ചുകൊടുക്കുകയും ചെയ്യും. ആണത്തവും പെണ്ണത്തവും പരസ്പരം ചേര്‍ന്നാണ് പലപ്പോഴും ഈ നിര്‍മിതികള് നിലനിര്‍ത്തിക്കൊണ്ടുപോകുന്നത്. ട്രാന്‍സ്ജെന്‍ഡര് ആളുകളും സമൂഹത്തില് നിന്ന് ഇത്തരം റോളുകള് സ്വീകരിക്കുകയും പ്രയോഗിക്കുകയും ചെയ്യുന്നതുകാണാം. എന്നാല്, ഈ നിര്‍മിതികള് ഉടച്ചുവാര്‍ക്കാന് എളുപ്പം സ്ത്രീകള്‍ക്കും പുരുഷേതര വിഭാഗങ്ങള്‍ക്കുമായിരിക്കും. അവര് അന്തസ്സുകെട്ട ജീവിതം തള്ളിക്കളഞ്ഞ് സ്വാഭിമാനത്തോടെ മുന്നോട്ടുവരികയാണ്.\nആണായതുകൊണ്ട് എപ്പോഴും തങ്ങളുടെ വികാരങ്ങളെ തഴുകിക്കൊണ്ടിരിക്കാന് ഒരു സ്ത്രീ ഉണ്ടായിരിക്കുമെന്ന ചിന്ത ആണുങ്ങള് മാറ്റിയെടുക്കേണ്ടതുണ്ട്. / Photo: Pixabay\nപുരുഷന്മാര്‍ക്ക് ലഭിച്ചുകൊണ്ടിരുന്ന ആനുകൂല്യങ്ങള് നഷ്ടപ്പെടുന്നതിനാല്, മാറ്റം ദുസ്സഹമായി അനുഭവപ്പെട്ടേക്കാം. എന്നാല്, മാറാതെ വേറെ വഴിയില്ല. അതിനിടയില് കൂടുതല് ദുരന്തങ്ങളുണ്ടാകാനും സാധ്യതയുണ്ട്. അത് പരമാവധി കുറയ്ക്കേണ്ടത് സാമൂഹ്യമായ ഉത്തരവാദിത്വമാണ്. ഇത് തിരിച്ചറിഞ്ഞവരും പൗരുഷത്തെ മെരുക്കിയെടുത്ത് കാലത്തിനനുകൂലമായി ലിംഗനിരപേക്ഷതയോടെ ജീവിക്കുന്നവരുമായ പുരുഷന്മാരുടെ, പ്രത്യേകിച്ച് യുവാക്കളുടെ നിര ഉണ്ടായിക്കൊണ്ടിരിക്കുന്നുമുണ്ട്. ആണ്‍കുട്ടികളെ ആത്മവിശ്വാസവും മറ്റുള്ളവരോട് കരുതലും ഉള്ളവരായി വളര്‍ത്തിയെടുക്കാന്, നമ്മള് കഠിനശ്രമം നടത്തേണ്ടിയിരിക്കുന്നു. അതിന്, തിരിച്ചറിവുണ്ടായ പുരുഷന്മാര്‍ക്ക് മുന്‍കൈയെടുക്കാവുന്നതാണ്.\nആണായതുകൊണ്ട് എപ്പോഴും തങ്ങളുടെ വികാരങ്ങളെ തഴുകിക്കൊണ്ടിരിക്കാന് ഒരു സ്ത്രീ ഉണ്ടായിരിക്കുമെന്ന ചിന്ത ആണുങ്ങള് മാറ്റിയെടുക്കേണ്ടതുണ്ട്. സ്വന്തമായി തന്നെ അവയെ നേരിടാന് മാനസികമായി പ്രാപ്തി ഉണ്ടാകണം. കുട്ടിക്കാലം മുതല് ആണ്‍കുട്ടികള് അതിനായി പരിശീലിപ്പിക്കപ്പെടട്ടെ. മറ്റൊരാളെ സ്‌നേഹപൂര്‍വം തലോടുകയും അവരെ മാനിക്കുകയും ചെയ്യുമ്പോഴാണ് അവ തിരിച്ചുകിട്ടുന്നത്. അപ്പോള് മാത്രമാണ് വികാരങ്ങള്‍ക്ക് ശമനമുണ്ടാകുന്നത്. സ്വയം പരിപാലിക്കുന്നത്, മറ്റുള്ളവര്‍ക്ക് പരിപാലനം നല്‍കുന്നത് വഴിയാണെന്നും അത് ലിംഗനിരപേക്ഷമാണെന്നുമുള്ള ബോധം ഉറപ്പിച്ചെടുക്കണം. സൗഹൃദം കൊണ്ടും സഹജീവിതം കൊണ്ടും പ്രണയം കൊണ്ടും ഉദ്ദേശിക്കപ്പെടുന്നത് ഇതാണ്. അടിച്ചമര്‍ത്തുന്നത് സ്‌നേഹമാണെന്ന തെറ്റിദ്ധാരണയാണ് വയലന്‍സിന് ന്യായീകരണമാകുന്നത്.\nസ്ത്രീകള്‍ക്ക് സ്വതന്ത്രമായ ഒരു നിലനില്‍പ്പുണ്ടെന്ന് മനസ്സിലാക്കി കൊണ്ടുള്ള സാമൂഹ്യമായ പിന്തുണയുടെ അഭാവമാണ് അവരെ അപകടത്തില് എത്തിക്കുന്നത്. വിവാഹത്തിന് ശേഷമുണ്ടാകുന്ന ഏത് പ്രശ്‌നവും ഒത്തുതീര്‍പ്പിലൂടെ പരിഹരിക്കാനാണ് എല്ലാ സാമൂഹ്യസംവിധാനങ്ങളും ശ്രമിച്ചുകൊണ്ടിരിക്കുന്നത്.\nമറുവശത്ത്, പെണ്ണത്തം വളര്‍ത്തിയെടുക്കുന്ന രീതി അവരെ ദുര്‍ബലരും, അതിജീവനത്തിനായി തന്ത്രങ്ങള് മെനയുന്നവരും, അപകടത്തില്‍പെടാന് സാധ്യതയുള്ളവരുമാക്കി നിലനിര്‍ത്തുന്നു. ജീവിച്ചുപോരുന്ന അപകടകരമായ അന്തരീക്ഷം സ്വാഭാവികമാണെന്നും, എപ്പോഴെങ്കിലും അത് മാറി, പ്രതീക്ഷിക്കുന്നതുപോലെ സമാധാനപരമായ ഒരു ഭാവി ഉണ്ടാകുമെന്നും അവര് കരുതുന്നു. പ്രശ്‌നമുണ്ടാകുമ്പോഴും അത് സ്വന്തം കുഴപ്പമായി മറ്റുള്ളവര് കാണുമോ എന്ന ഭയത്തിന് സ്ത്രീകള് അടിപ്പെടും. സ്ത്രീകള്‍ക്ക് സ്വതന്ത്രമായ ഒരു നിലനില്‍പ്പുണ്ടെന്ന് മനസ്സിലാക്കിക്കൊണ്ടുള്ള സാമൂഹ്യമായ പിന്തുണയുടെ അഭാവമാണ് അവരെ അപകടത്തില് എത്തിക്കുന്നത്. വിവാഹത്തിന് ശേഷമുണ്ടാകുന്ന ഏത് പ്രശ്‌നവും ഒത്തുതീര്‍പ്പിലൂടെ പരിഹരിക്കാനാണ് എല്ലാ സാമൂഹ്യസംവിധാനങ്ങളും ശ്രമിച്ചുകൊണ്ടിരിക്കുന്നത്. ഗാര്‍ഹികപീഡന പരാതി നല്‍കിയതിനുശേഷം കുടുംബകോടതികള് ഒത്തുതീര്‍പ്പാക്കുകയും, നിവൃത്തിയില്ലാതെ വീണ്ടും പീഡകരോടൊപ്പം പോയി ആത്മഹത്യയിലെത്തിയതുമായ നിരവധി സ്ത്രീകളുണ്ട്.\nവിവാഹത്തിനുമുമ്പ് പ്രണയമോ പരിചയപ്പെടലോ അനാവശ്യമായി കാണുന്ന സമൂഹമാണ് നമ്മുടേത്. വിവാഹപൂര്‍വ വ്യവഹാരങ്ങള്, അവ ഏതു തരത്തിലുള്ളതാണെങ്കിലും പങ്കാളികള്‍ക്കിടയില് സ്വാഭാവികമായി കാണുന്ന സമൂഹത്തിലേ അവര്‍ക്ക് പിന്തുണ സംവിധാനങ്ങളുമുണ്ടാകൂ. പതിയെ വളര്‍ന്നുവരുന്ന പരിചയപ്പെടലിനും സൗഹൃദത്തിനും ഇടയില് സ്ത്രീകള്‍ക്ക് അത് ടോക്‌സിക് ആകുന്നു എന്ന് തോന്നിയാല് അതില് നിന്ന് രക്ഷപ്പെടാന് ആര് സഹായിക്കും? പെണ്‍കുട്ടികള്‍ക്ക് ഒരു ബന്ധവുമില്ല എന്ന് സ്ഥാപിച്ചെടുക്കാന് പരിശ്രമിക്കേണ്ട അവസ്ഥയാണ് വീട്ടുകാര്‍ക്കുള്ളത്. പ്രണയിക്കുന്ന അല്ലെങ്കില് ഡേറ്റിങ് ചെയ്യുന്ന യുവാക്കള്‍ക്ക് സുരക്ഷിതമായി ഒത്തുകൂടാന് ഇടങ്ങള് ഉള്ളിടത്ത് മാത്രമേ കൂട്ടുകാരുടെ സഹായം കിട്ടുകയുള്ളൂ. പ്രണയവും ഡേറ്റിങ്ങുമൊക്കെ അപകടകരമെന്ന് കാണുകയും യുവാക്കളെ യഥാര്‍ഥ അപകടങ്ങളിലേക്ക് തള്ളിയിടുകയും ചെയ്യുന്ന വിരോധാഭാസമാണ് നമ്മുടെ നാട്ടില് കാണുന്നത്.\nഅടുത്തുനടന്ന കൊലപാതകങ്ങളില് സ്ത്രീകളുടെ മൊബൈല് ഫോണുകള് പ്രണയാഭ്യര്‍ഥന നടത്തുന്നവര് കൈവശപ്പെടുത്തിയതായി കാണുന്നു. അവര് തമ്മില് പരിചയപ്പെട്ടിരുന്നു എന്നത് അതില് നിന്ന് വ്യക്തമാണ്. എന്നാല്, അതില് പ്രശ്‌നമുണ്ടാകുന്ന സമയത്ത്, ഇടപെടാനുള്ള ഒരു സംവിധാനവുമുണ്ടാകുന്നില്ല. എത്രമാത്രം സമയവും വിഭവങ്ങളും വിവാഹ ചടങ്ങുകള്‍ക്കായി സമൂഹം ചെലവഴിക്കുന്നു. എന്നാല്, ഒരുമിച്ച് ചേരുന്നവരുടെ സുഗമമായ ജീവിതത്തിനുവേണ്ടി സമയമോ വിഭവങ്ങളോ മാറ്റിവെക്കാന് തയാറാകുന്നുമില്ല. മനുഷ്യരുടെ ജീവിതത്തിന് ആവശ്യമുള്ള കാര്യങ്ങള് ചെയ്യുന്നതാവണം സാമൂഹികത. മറ്റൊരാളുടെ ഫോണ് കൈവശപ്പെടുത്തിവെക്കുക എന്നത് സ്‌നേഹത്തിന്റെ അടയാളമായി കാണാന് കഴിയുമോ? അഞ്ച് മിനിറ്റ് നേരത്തേക്കായാല് പോലും അത് സ്വകാര്യതയിലേയ്ക്കുള്ള കടന്നുകയറ്റമല്ലേ? ആ ഒരു കാര്യം കൊണ്ടുതന്നെ അയാള് പങ്കാളിത്തത്തിന് അയോഗ്യനാകുന്നു. സ്ത്രീകളുടെ സ്വകാര്യതയില് കടന്നുകയറുന്നതിന്, രക്ഷാധികാരിയായി മാറേണ്ട പുരുഷന് സാമൂഹ്യമായി കിട്ടുന്ന അനുവാദമാണ് ഇത്തരം സ്വഭാവങ്ങളുണ്ടാക്കുന്നത്. ഇവിടെ സ്ത്രീകള് നിസ്സഹായരായി പോകും.\nസ്ത്രീകള് സമൂഹമാധ്യമങ്ങള് ഉപയോഗിക്കുന്നതാണ് ഏറ്റവും വലിയ കുഴപ്പമെന്ന് സംസാരിച്ചുകൊണ്ടിരിക്കുന്ന ഒരു സമൂഹം കൂടിയാണ് നമ്മുടേത്. ലൈംഗിക കുറ്റകൃത്യങ്ങള് ചെയ്യുന്ന പുരുഷന്മാരെ വിചാരണ ചെയ്യുമ്പോള്, പരാതി നല്‍കിയ സ്ത്രീകള്, സമൂഹമാധ്യമങ്ങളില് ഫോട്ടോ പങ്കുവെച്ചു എന്നും അവര്‍ക്ക് കാമുകന്മാരുണ്ടെന്നുമൊക്കെ, തങ്ങള് ചെയ്ത കുറ്റം ന്യായീകരിക്കാനായി, യാതൊരു ഉളുപ്പുമില്ലാതെ കുറ്റവാളികള് ഇപ്പോഴും പറഞ്ഞുകൊണ്ടിരിക്കുന്നു. വിധേയരാക്കപ്പെടുന്ന സ്ത്രീകള്‍ക്ക് എന്ത് പിന്തുണയാണ് ഈ സമൂഹത്തില് നിന്ന് പ്രതീക്ഷിക്കാനാവുന്നത്? സ്ത്രീകളെ നിശ്ശബ്ദരാക്കി കൊലയ്ക്ക് കൊടുക്കുന്നതില് സമൂഹത്തിനുള്ള പങ്ക് കൂടി നമ്മള് കാണേണ്ടിവരും.\nസ്ത്രീകള് സമൂഹ മാധ്യമങ്ങള് ഉപയോഗിക്കുന്നതാണ് ഏറ്റവും വലിയ കുഴപ്പമെന്ന് സംസാരിച്ചു കൊണ്ടിരിക്കുന്ന ഒരു സമൂഹം കൂടിയാണ് നമ്മുടേത്. Photo: Pixabay\nബന്ധങ്ങള് ടോക്‌സിക് ആകുമ്പോഴും സ്ത്രീകള്‍ക്ക് അതില്‍നിന്ന് പുറത്തുവരാന് കഴിയാത്തതിനെപ്പറ്റി ധാരാളം തുറന്നെഴുത്തുകള് ഉണ്ടായിട്ടുണ്ട്. ലെസ്ലി മോര്‍ഗന് സ്റ്റീനര് (Leslie Morgan Steiner) അവരുടെ ക്രേസി ലവ് (Crazy Love) എന്ന പുസ്തകത്തിലും റ്റെഡ് ടാക്കി (TED Talk) ലുമെല്ലാം അനുഭവങ്ങള് വിവരിക്കുന്നുണ്ട്. ഉയര്‍ന്ന നിലവാരത്തില് ജീവിക്കാന് കഴിയുന്ന സ്ത്രീയായിട്ടുപോലും ദീര്‍ഘകാലം അവര്‍ക്ക് ഭയത്തിന്റെയും പീഡനത്തിന്റെയും ഇരയായി കഴിയേണ്ടിവന്നു. സാധാരണ എല്ലാ സ്ത്രീകളും നേരിടുന്ന ചോദ്യം, എന്തിന് ഈ പീഡനങ്ങള് സഹിച്ച് ദീര്‍ഘകാലം കഴിഞ്ഞു എന്നതാണ് അവരും നേരിട്ടത്. നീണ്ട കാലത്തിനുശേഷം മുമ്പുണ്ടായിട്ടുള്ള ലൈംഗിക അതിക്രമങ്ങള് തുറന്നുപറയുന്ന സ്ത്രീകളും ഇതേ ചോദ്യമാണ് നേരിടേണ്ടിവരുന്നത്. ഇത്രയും കാലം എന്തുകൊണ്ട് പറഞ്ഞില്ല, എന്ന്. രണ്ടാമത്തേതില്, പീഡനമാണെന്ന് തിരിച്ചറിയാനെടുക്കുന്ന സമയത്തിനും, ഭയവും അപമാനവും ഏല്‍പ്പിക്കുന്ന മരവിപ്പിനും പുറമെ, സമൂഹവും സ്ഥാപനങ്ങളും അതെങ്ങനെ സ്വീകരിക്കുമെന്ന വലിയ അന്ധാളിപ്പും കാരണമാകുന്നു. തത്സമയത്തുള്ള തുറന്നുപറച്ചിലിനെ അപമാനിച്ചും കുറ്റപ്പെടുത്തിയും അടക്കിവപ്പിക്കുന്ന സമൂഹം തന്നെയാണ് പിന്നീട് എന്തുകൊണ്ട് ഇതുവരെ പറഞ്ഞില്ല എന്ന് വിധേയയ്ക്കുനേരെ വിരല്‍ചൂണ്ടുന്നത്.\nസ്‌നേഹബന്ധങ്ങളില് പെടുന്നവരുടെ കാര്യം കുറേക്കൂടി സങ്കീര്‍ണമാണ്. ബന്ധങ്ങളില് പെടുന്നവര് പ്രണയമായാലും വിവാഹമായാലും, ആദര്‍ശാത്മകവും മൂല്യവത്തുമായ ഒരു അപരബിംബത്തെ സ്വന്തമാക്കി ഉള്ളില് പ്രതിഷ്ഠിക്കുകയാണ്. പ്രണയത്തിന് കണ്ണില്ല എന്നുപറയുന്നത് ശരിയാണെന്ന് തോന്നുമാറ് അവരിലെ നല്ലതുമാത്രം കാണാന് ബന്ധത്തില് പെടുന്നവര് സന്നദ്ധരാകുന്നു. ആത്മബോധത്തിന്റെ കാമ്പില് സ്ഥിതിചെയ്യുന്ന ഈ മൂല്യം തന്നെയാണ് ബന്ധത്തില് പ്രതിബദ്ധത ഉണ്ടാക്കുന്നത്. ഈ പ്രതിബദ്ധത ബന്ധം നിലനില്‍ക്കുന്നതിന് ആവശ്യവുമാണ്. എന്നാല്, ബന്ധം രണ്ടുപേര്‍ക്കും നല്ലതല്ല എന്നത് തിരിച്ചറിയാനും അതില് നിന്ന് വിടുതല് നേടാനും കഴിയാത്തത് സമൂഹം അതിന് ഇടനല്‍കുന്നില്ല എന്നതുകൊണ്ടുകൂടിയാണ്. അവിടെ ലിംഗപരമായ അസമത്വവും കടമകളും കൂടുതല് ബാധ്യതയുണ്ടാക്കുന്നു. പുരുഷന്മാര് കാണിക്കുന്ന ആധിപത്യം സ്‌നേഹമാണെന്ന് തെറ്റിദ്ധരിക്കപ്പെടാന് ഇടയാക്കുന്ന മൂല്യങ്ങളിലൂടെയാണ് സ്ത്രീകള് വളര്‍ത്തപ്പെടുന്നത്. സ്റ്റീനറെ പോലെയുള്ള ഒരാള് പോലും ദീര്‍ഘകാലം പീഡനം സ്‌നേഹമായി തെറ്റിദ്ധരിച്ചു. അതിന്റെ കെണിയില് അകപ്പെട്ടതായും കൂടുതല് പേര് അതിലേക്ക് നിരന്തരം വീണുകൊണ്ടിരിക്കുകയാണെന്നും അവര് പിന്നീട് തിരിച്ചറിയുന്നു. പ്രണയം ഭ്രാന്തമായി പോകുന്ന അവസ്ഥ അവര്‍ക്ക് പിന്നീട് ബോധ്യപ്പെടുന്നു.\nഒരുതരം നിസ്സഹായത ഈ വ്യക്തികള് വിധേയരാകുന്നവരില് ഉണ്ടാക്കിയെടുക്കാറുമുണ്ട്. നിങ്ങള് പല കുറവുകളുമുള്ള വ്യക്തിയാണെന്ന് ബോധ്യപ്പെടുത്തുകയും നിങ്ങള് തന്നെ അത് വിശ്വസിക്കുകയും ചെയ്യും. നിരന്തരം ആവര്‍ത്തിച്ചുകേള്‍ക്കുന്നതിനാല് കുഴപ്പമുണ്ടെന്ന് വിധേയരും സ്വയം കരുതും.\nനിങ്ങള്‍ക്ക് മാനസികപ്രശ്‌നമുണ്ടെന്ന് അവര് നിങ്ങളെയും മറ്റുള്ളവരെയും വിശ്വസിപ്പിക്കും. അതിന് ചിലപ്പോള് മാനിപ്പുലേഷനി (കൗശലം) ലൂടെ തെളിവുകളും നിരത്തും. ഈ പ്രയോഗത്തിന് സൈക്കോളജിയില് ‘ഗ്യാസ് ലൈറ്റിങ്’ എന്നു പറയുന്നു. യാഥാര്‍ഥ്യങ്ങള് മായികവിഭ്രാന്തിയാണെന്ന് വിധേയരെ തെളിവ് സഹിതം ബോധ്യപ്പെടുത്തും. ഉദാഹരണത്തിന്, വീടിന്റെ താക്കോലോ മറ്റു അവശ്യവസ്തുക്കളോ ഒളിപ്പിച്ചുവച്ചിട്ട് അത് നിങ്ങളുടെ ശ്രദ്ധക്കുറവോ ഓര്‍മക്കുറവോ ആണെന്ന് സ്ഥാപിക്കും. സ്വകാര്യതയ്ക്കുവേണ്ടിയാണെന്ന നാട്യത്തില് മറ്റുള്ളവരില് നിന്ന് പരമാവധി നിങ്ങളെ അകറ്റുകയും അത് പീഡനത്തിനുള്ള സാഹചര്യമാക്കിയെടുക്കുകയും ചെയ്യും. സത്യമെന്താണെന്ന് വേര്‍തിരിച്ചറിയാന് കഴിയാത്ത അവസ്ഥയായിരിക്കും വിധേയപ്പെടുന്നവര്‍ക്ക് ഉണ്ടാകുന്നത്. ഇതേക്കുറിച്ച് വിവരിക്കുന്ന ധാരാളം പുസ്തകങ്ങള് ഇപ്പോള് ലഭ്യമാണ്. നിങ്ങള് എങ്ങനെയൊക്കെ പങ്കാളിയുടെ മാനിപ്പുലേഷന് വശംവദരായി പോകുന്നു എന്ന് തിരിച്ചറിയുക എന്നത് രക്ഷപെടാനുള്ള ആദ്യത്തെ പടിയാണെന്ന്, ഗ്യാസ് ലൈറ്റ് ഇഫക്ട് എന്ന പുസ്തകത്തില് റോബിന് സ്റ്റെര്‍ണ് (Robin Stern) വിവരിക്കുന്നു. ഇതിനാവശ്യമായ വിഭവങ്ങളും ആശയങ്ങളും അവര്‍ക്ക് ലഭിക്കുന്നത് പുരുഷമേധാവിത്വമൂല്യങ്ങളില് നിന്നാണെന്നും, വ്യക്തിബന്ധങ്ങള്‍ക്കിടയില് പ്രകടമാകുന്നതെങ്കിലും സാമൂഹികതലത്തില് ഇത് നോക്കിക്കാണണമെന്നുമാണ് സാമൂഹ്യശാസ്ത്രജ്ഞരും ഫെമിനിസ്റ്റുകളും കരുതുന്നത്.\nപിന്നീട് പീഡകരായി തീരുന്ന പലരും ആദ്യഘട്ടത്തില്, സ്ത്രീകളില് വളരെ വലിയ മതിപ്പുണ്ടാക്കുന്നവരാണ്. പൂര്‍ണമായ വിശ്വാസം ആർജിച്ചെടുത്ത ശേഷമായിരിക്കും, നിങ്ങള് ഒരിക്കലും പ്രതീക്ഷിക്കാത്ത തരത്തിലുള്ള നിയന്ത്രണങ്ങളുണ്ടാകുന്നത്. അതൊരു പക്ഷെ, അവര് ബോധപൂര്‍വം ആഗ്രഹിക്കുന്നതാവണമെന്ന് തന്നെയില്ല. സ്റ്റീനറുടെ പങ്കാളിയെ പോലെ കുട്ടിക്കാലത്ത് സ്‌നേഹനിരാസവും പീഡനവും അനുഭവിച്ചവരാകാം അവര്. അതുവഴി മനസ്സിന് വൈകല്യം ഉണ്ടായവരായിരിക്കാം. വളരെ പ്രയാസപ്പെട്ടു നേടിയ നിങ്ങളെ നഷ്ടപ്പെടുമെന്ന ചിന്ത തന്നെ അവരെ ഭ്രാന്തരാക്കുന്നു. അവരുടെ അരക്ഷിതാവസ്ഥ നിങ്ങള്‍ക്കുനേരെയുള്ള വയലന്‍സ് ആയി മാറുന്നു. പക്ഷേ, ഇതനുവദിച്ചു കൊടുക്കുന്നതുകൊണ്ട് നിങ്ങള്‍ക്കോ അയാള്‍ക്കോ യാതൊരു പ്രയോജനവുമില്ല. പലരും ചിന്തിക്കുന്നത് അവരെ സ്‌നേഹം കൊണ്ട് മാറ്റിയെടുക്കാമെന്നാണ്. അത് വെറും തോന്നലാണ്. നിങ്ങള് വഴങ്ങുന്തോറും അവര് പിടിയും പിടിവാശിയും മുറുക്കുന്നു. വഴിതെറ്റിയ പുരുഷനെ നേരെയാക്കിയെടുക്കേണ്ടത് സ്ത്രീയുടെ ബാധ്യത എന്ന നിലയ്ക്കാണ് സമൂഹം കാണുന്നത്. യുവാക്കള് തെറ്റിപ്പോകുന്നത് കാണുമ്പോള്, അവരെ കല്യാണം കഴിപ്പിച്ചാല് ശരിയാകുമെന്ന് നാട്ടുകാര് ഉപദേശിക്കുന്നതും വീട്ടുകാര് നടപ്പാക്കുന്നതും കാണാറുണ്ട്. അമിത മദ്യാസക്തിക്ക് ചികിത്സ കൊടുക്കുമ്പോള് അവര് വീണ്ടും അടിപ്പെടാതിരിക്കാന്, അതിന്റെ ദുരിതം അനുഭവിച്ചുകൊണ്ടിരിക്കുന്ന സ്ത്രീകള് തന്നെ വിട്ടുവീഴ്ച ചെയ്യാന് ഉപദേശിക്കുന്നതും കണ്ടിട്ടുണ്ട്.\nചിലപ്പോള് സ്ത്രീകള്‍ക്കും, തങ്ങള് ഒരാള്‍ക്കുവേണ്ടി ത്യാഗം സഹിക്കുന്നത് മഹത്തായ കാര്യമായി തോന്നും. തിങ്കളാഴ്ച വ്രതവും മറ്റും നോക്കുന്ന കൂട്ടുകാരികള്‍ക്കൊപ്പം കഴിയുന്നവരാണ് നമ്മളൊക്കെ. ഒരാളെ രക്ഷപ്പെടുത്താന് കഴിയുമല്ലോ എന്ന അഹന്തയില് അഭിരമിച്ചുപോവുകയും ചെയ്യാം. എന്നാലിത്, ഒരു പരിധി കഴിയുമ്പോള് കൈവിട്ട കളിയാണെന്നും രണ്ടുപേരും എവിടെയും എത്തില്ലെന്നും ബോധ്യമാകും. അപ്പോഴേക്കും രക്ഷപ്പെടാന് പ്രയാസമാകും. സ്റ്റീനര് പറയുന്നത് അവരുടെ പങ്കാളി ആഴ്ചയില് ഒന്നോ രണ്ടോ തവണ വര്‍ഷങ്ങളോളം മര്‍ദിച്ചിട്ടും, തലയിണയ്ക്കടിയില് തോക്ക് സൂക്ഷിച്ച് ഭയത്തിനിരയാക്കി കൊണ്ടിരുന്നിട്ടും അത് പീഡനമായി സ്വയം തിരിച്ചറിഞ്ഞില്ല എന്നാണ്. ഇങ്ങനെ ആയിരക്കണക്കിന് സ്ത്രീകള് ജീവിച്ചുകൊണ്ടിരിക്കുന്നു. സ്ത്രീയ്ക്ക് കല്‍പ്പിച്ചുനല്‍കിയ സഹനത്തിന്റെയും സ്‌നേഹത്തിന്റെയും മൂല്യങ്ങളുടെ ശക്തിയാണത്. അവയെ പ്രതിരോധിക്കുക ദുഷ്‌കരമാണെങ്കിലും സാധ്യമാണ്. ഇത് തുടരുന്നത് ആര്‍ക്കും സഹായകമാവില്ലെന്നും, തുല്യതയിലേയ്ക്കും അവകാശബോധത്തിലേയ്ക്കും നീങ്ങിക്കൊണ്ടിരിക്കുന്ന സമൂഹത്തിന് യോജിക്കുകയില്ലെന്നും ബോധ്യപ്പെടണം.\nനിങ്ങളുടെ സ്വതന്ത്ര ജീവിതത്തെ തടസപ്പെടുത്തുന്ന തരത്തില് എപ്പോഴും പിറകെ, ഉണ്ടായിരിക്കുകയും നിങ്ങളുടെ മറ്റു ബന്ധങ്ങളും ഫോണും മറ്റു വിനിമയങ്ങളും പിന്തുടരുകയും ചെയ്യുന്നതും അപകടകരമാണെന്ന് തിരിച്ചറിയണം. ഇനി, ഇത്തരം അപകട സൂചനകളുണ്ടായാല് സമീപിക്കാവുന്ന സംവിധാനങ്ങള് നമ്മുടെ നാട്ടില് കുറവാണ്.\nബന്ധങ്ങള് ടോക്‌സിക് ആകുന്നത് തിരിച്ചറിയുന്നതിനും പെട്ടെന്ന് സഹായം തേടുന്നതിനുമുള്ള നിര്‍ദേശങ്ങള് ഇപ്പോള് മനഃശാസ്ത്ര വിദഗ്ദ്ധര് നല്‍കുന്നുണ്ട്. ചില അപകടസൂചനകളെ കുറിച്ച് അവര് മുന്നറിയിപ്പ് നല്‍കുന്നു. നിങ്ങള്, എപ്പോഴും എങ്ങനെയാണ് അയാള് പെരുമാറാന് പോകുന്നതെന്നറിയാതെ ആകാംക്ഷയുടെ മുള്‍മുനയിലാണോ, ബന്ധത്തിലെ വൈകാരികമായ പ്രശ്‌നങ്ങള് പരിഹരിക്കാനായി അസാധാരണമാംവിധം സമയം ചെലവഴിക്കേണ്ടി വരുന്നുണ്ടോ, ബന്ധം കൊണ്ടുപോകേണ്ടതിന്റെ ഭാരം മുഴുവന് അഥവാ കൂടുതലായി ഏറ്റെടുക്കേണ്ടിവരുന്നുണ്ടോ, നിങ്ങളുടെ ഉയര്‍ച്ചയിലോ അല്ലാതെയോ പങ്കാളി അസൂയ പ്രകടിപ്പിക്കുന്നുണ്ടോ, എന്നൊക്കെ നോക്കുന്നത് അപകടസൂചന നല്‍കും. നിങ്ങളുടെ സ്വതന്ത്രജീവിതത്തെ തടസപ്പെടുത്തുന്ന തരത്തില് എപ്പോഴും പിറകെ, ഉണ്ടായിരിക്കുകയും നിങ്ങളുടെ മറ്റു ബന്ധങ്ങളും ഫോണും മറ്റു വിനിമയങ്ങളും പിന്തുടരുകയും ചെയ്യുന്നതും അപകടകരമാണെന്ന് തിരിച്ചറിയണം. ഇനി, ഇത്തരം അപകടസൂചനകളുണ്ടായാല് സമീപിക്കാവുന്ന സംവിധാനങ്ങള് നമ്മുടെ നാട്ടില് കുറവാണ്. ജെന്‍ഡര് വൈദഗ്ദ്ധ്യം കൂടി നേടിയ തെറാപ്പിസ്റ്റുകള് നമുക്ക് ആവശ്യമാണ്. ഇപ്പോള് വളരെ കുറച്ചുപേര് മാത്രമേ അങ്ങനെയുള്ളൂ. അവരിലേക്ക് വിധേയര്‍ക്ക് എത്താന് കഴിയുന്ന സംവിധാനങ്ങളുമില്ല. ഹെല്‍പ്ലൈന് സംവിധാനങ്ങളും ഗവണ്‍മെന്റിന്റെ ‘ഭൂമിക' പദ്ധതിയുമൊക്കെ ഇതിനായി പരിശീലിപ്പിക്കപ്പെട്ട തെറാപ്പിസ്റ്റുകളുടെ സേവനം നല്‍കിയാല് നന്നായിരിക്കും.\nപലവിധത്തിലും ദ്രുതഗതിയിലുള്ള പരിവര്‍ത്തനങ്ങള് നമ്മുടെ സമൂഹത്തില് നടന്നുകൊണ്ടിരിക്കുന്നുണ്ട്. സ്വാഭിമാനത്തോടെയുള്ള ജീവിതം എല്ലാ ലൈംഗിക വിഭാഗങ്ങളും ആഗ്രഹിക്കുകയും ജീവിച്ചുതുടങ്ങുകയും ചെയ്യുന്നു. ഇലക്ട്രോണിക്മാധ്യമങ്ങള് വഴി വ്യത്യസ്ത സംസ്‌കാരങ്ങള് പരിചയപ്പെടാന് യുവാക്കള്‍ക്ക് അവസരം ഉണ്ടാകുന്നു. ഒരു വശത്ത് അടിച്ചമര്‍ത്തലിന് സ്ത്രീകള് തയാറാകാതിരിക്കുകയും മറുവശത്ത് പുരുഷന്മാര്‍ക്ക് കൂടുതല് അക്രമപ്രവണതയ്ക്കുള്ള സാഹചര്യങ്ങള് ഉണ്ടാവുകയും ചെയ്യുന്നു. കോവിഡ് മൂലമുണ്ടായ അടച്ചുപൂട്ടലും ഒറ്റപ്പെടലും അക്രമങ്ങള് വര്‍ധിപ്പിക്കുന്നുമുണ്ട്. വര്‍ധിച്ചുവരുന്ന അക്രമങ്ങള് പ്രതിരോധിക്കുക എന്നത് നമ്മുടെ ഉത്തരവാദിത്വമാണ്. പൊള്ളലുകള് അധികമാകാതെ നോക്കണം. പരിഹാരങ്ങള് തേടുമ്പോള് പല വീക്ഷണങ്ങളില് നിന്നും സമഗ്രമായി കാണുന്ന സമീപനമാണ് നല്ലത്. മാനസികപ്രശ്‌നത്തിലോ ജീവശാസ്ത്രപരമായ നിര്‍ണയനത്തിലോ മാത്രം ഒതുക്കി ഈ വിഷയം കണ്ടാല് പോരാ. പുരുഷാധിപത്യപരമായ സാമൂഹ്യഘടനയിലാണ് ഇവ പ്രകടമാകുന്നത്. അതേസമയം എല്ലാ തലങ്ങളിലും ഇടപെടല് ആവശ്യമായി വരും. ഒരു വശത്ത് സ്ത്രീകള് പ്രതിരോധങ്ങളുണ്ടാക്കുമ്പോള് തന്നെ ആണ്‍കുട്ടികളിലെ അക്രമപ്രവണത നേരത്തേ കണ്ടെത്തുകയും ചികിത്സിക്കപ്പെടുകയും, വേണം. വിഷമയമാകുന്ന ബന്ധങ്ങളിലും സമയത്തിനുള്ള കണ്ടെത്തലും പരിഹാരം ചെയ്യാനുള്ള സംവിധാനങ്ങളും വേണം. സമഗ്രമായ ലൈംഗിക വിദ്യാഭ്യാസത്തിലൂടെ തുല്യതാബോധം കുട്ടിക്കാലത്തുതന്നെ വളര്‍ത്തിയെടുക്കണം. ആണ്‍കുട്ടികളെ കരുതലും ശുശ്രൂഷയും പഠിപ്പിക്കുന്നതിലൂടെ ആണത്തത്തെ അപനിര്‍മിക്കാനും അമിതമായ വികാരങ്ങളെ നിയന്ത്രിക്കാനുമുള്ള പ്രാപ്തി ഉണ്ടാക്കാം. ജെന്‍ഡര് പരിശീലനം ഇപ്പോഴത്തെ സാഹചര്യത്തില് പുരുഷന്‍മാര്‍ക്കാണ് കൂടുതല് ആവശ്യം.\nവ്യക്തിപരവും കുടുംബപരവുമായ കാര്യങ്ങള് സാമൂഹ്യവും കൂടിയാണെന്ന് സാധാരണ തിരിച്ചറിയാറില്ല. സാമൂഹികമായ ഘടകങ്ങളും മനസ്സിന്റെ ഘടനാപരമായ പ്രശ്‌നങ്ങളും ഒരേ നാണയത്തിന്റെ രണ്ടുവശങ്ങളായി കണ്ടുകൊണ്ടേ പ്രതിരോധവും ചികിത്സയും രൂപപ്പെടുത്തിയെടുക്കാന് കഴിയൂ. സാമൂഹ്യ ഉത്തരവാദിത്വത്തോടെ പ്രവര്‍ത്തിക്കുന്നവര്‍ക്ക് വ്യക്തിബന്ധങ്ങളിലും അത് പ്രതിഫലിപ്പിക്കാനാവും. സാമൂഹ്യമായി ഇടപെടുന്ന സ്ത്രീകളില് ആത്മവിശ്വാസം കൂടുന്നത് കാണുന്നുണ്ട്. ധാര്‍മികവും വൈകാരികവുമായ ആവശ്യങ്ങള്‍ക്ക് പങ്കാളിയെ മാത്രം ആശ്രയിക്കേണ്ട അവസ്ഥയാണ് സ്ത്രീകളെ ബന്ധങ്ങളില് കുരുക്കിയിടുന്നത്. ‘സ്ത്രീ നന്നായാല് കുടുംബം നന്നാകും’ എന്നൊക്കെ പറഞ്ഞ് സ്ത്രീകളെ കുടുംബത്തിലേക്ക് ഒതുക്കുകയാണെന്ന് തിരിച്ചറിയണം. പുരുഷനും സ്ത്രീയ്ക്കും മറ്റു ജെന്‍ഡര് വിഭാഗങ്ങള്‍ക്കുമെല്ലാം സമൂഹത്തോടും ഉറ്റവരോടും ഒരേ പോലെ കരുതലുണ്ടാകുമ്പോള് വിഷം തീണ്ടാത്ത, ആരോഗ്യകരമായ ബന്ധങ്ങള് ഉണ്ടാകുമെന്ന് പറയാം. ▮


സിനിമ കണ്ട് കരയാറുണ്ടോ; ഇവരെ കുറിച്ച് പഠനം പറയുന്നത് - Boolokam\nHome Boolokam സിനിമ കണ്ട് കരയാറുണ്ടോ; ഇവരെ കുറിച്ച് പഠനം പറയുന്നത്\nസിനിമ കണ്ട് കരയാറുണ്ടോ; ഇവരെ കുറിച്ച് പഠനം പറയുന്നത്\nസിനിമയിലെ തികച്ചും സാങ്കല്‍പ്പികമായ രംഗങ്ങള് കണ്ട് കരയുന്നവര് മറ്റുള്ളവരോട് സഹാനുഭൂതി ഉള്ളവരും ജീവിതത്തിലെ വെല്ലുവിളികള് നേരിടാന് ശക്തരുമാണെന്ന് പഠനം.ക്ലെര്‍മൗണ്ട് സര്‍വകലാശാലയിലെ ന്യൂറോ ഇക്കോണമിസ്റ്റ് പോള് ജെ സാക്ക് നടത്തിയ പഠനത്തിലാണ് ഇത്തരമൊരു കണ്ടെത്തൽ. മനുഷ്യവികാരങ്ങളെ നിയന്ത്രിക്കുന്ന ഓക്‌സിറ്റോസിന് ഹോര്‍മോണാണ് വൈകാരികരംഗങ്ങളോടുള്ള പ്രതികരണങ്ങളെ നിയന്ത്രിക്കുന്നത്.\nസിനിമ കണ്ട് കരയുന്ന എത്രയോ പേരുണ്ട്. ഈക്കൂട്ടർ പൊതുവേ ദുര്‍ബലരാണെന്നാണ് പൊതുവെയുള്ള ധാരണ. എന്നാല് ആ കാഴ്ച്ചപ്പാടിനെ പൂർണമായി തള്ളി പുതിയ പഠനം. സിനിമയിലെ തികച്ചും സാങ്കല്‍പ്പികമായ രംഗങ്ങള് കണ്ട് കരയുന്നവര് മറ്റുള്ളവരോട് സഹാനുഭൂതി ഉള്ളവരും ജീവിതത്തിലെ വെല്ലുവിളികള് നേരിടാന് ശക്തരുമാണെന്ന് പഠനം.\nക്ലെര്‍മൗണ്ട് സര്‍വകലാശാലയിലെ ന്യൂറോ ഇക്കോണമിസ്റ്റ് പോള് ജെ സാക്ക് നടത്തിയ പഠനത്തിലാണ് ഇത്തരമൊരു കണ്ടെത്തൽ. മനുഷ്യവികാരങ്ങളെ നിയന്ത്രിക്കുന്ന ഓക്‌സിറ്റോസിന് ഹോര്‍മോണാണ് വൈകാരികരംഗങ്ങളോടുള്ള പ്രതികരണങ്ങളെ നിയന്ത്രിക്കുന്നത്. വികാരങ്ങള് മറച്ചുവയ്ക്കാതെ പ്രകടിപ്പിക്കുന്നത് മാനസികമായി ശക്തിനേടാന് സഹായിക്കുമെന്ന് സാക്ക് പറയുന്നു.\nസിനിമകള് കണ്ട് കരയുന്നവര് അത്തരത്തില് വികാരങ്ങള് പ്രകടിപ്പിക്കാന് കഴിവുള്ളവരും തങ്ങളുടെ ചിന്തകളില് ഉറച്ചുനില്‍ക്കാന് കഴിയുന്നവരും ആയിരിക്കും എന്നാണ് പഠനത്തിൽ പറയുന്നത്. പെട്ടെന്ന് കരയുന്നവര് മറ്റള്ളവരോട് കൂടുതല് വിശ്വസ്തത പുലര്‍ത്തുന്നവരും ജീവിതം കൂടുതല് ആസ്വദിക്കുന്നവരും ആണെന്നും പോള് ജെ സാക്ക് പറഞ്ഞു.\nPrevious articleനെപ്പോളിയനും ഹിറ്റ്ലറും റഷ്യയിൽ പരാജയപ്പെട്ടതിന് സമാനമായ കാരണം എന്ത് ?\nNext articleനാട്ടുകാരുടെ കയ്യിലെ കാശ് കണ്ട് ഫെയിസ്ബുക്ക് ചാരിറ്റിക്കിറങ്ങുന്നവർക്ക് നിയമങ്ങൾ ബാധകമല്ല എന്നുണ്ടോ ?\nമതത്തെ രാജ്യത്തിൽ നിന്നും പൂർണ്ണമായി മറ്റി നിർർത്തുക എന്നതാണ് നെഹ്‌റു അനുവർത്തിച്ച മതേതരത്വം May 27, 2020


പോണ് ഇങ്ങനെ കണ്ടാലും രക്ഷയില്ല; നിങ്ങള് നിരീക്ഷണത്തിലാണ്.!\nഅന്വേഷണത്തിന് വിധേയമായ സൈറ്റുകളില് 74 ശതമാനം സൈറ്റുകളില് നിന്നുള്ള വിവരങ്ങള് ഗൂഗിള് നിരീക്ഷിക്കുന്നുണ്ട്. ഒറാക്കിള് 24 ശതമാനം വിവരങ്ങള് കൈക്കലാക്കുന്നു. ഫേസ്ബുക്കിന്‍റെ പങ്ക് 10 ശതമാനമാണ്.\nIndia, First Published Jul 19, 2019, 7:22 PM IST\nന്യൂയോര്‍ക്ക്: പോണ് കാണുന്ന ശീലമുള്ളവര് അതിനൊപ്പം പുലര്‍ത്തുന്ന രീതിയാണ് ഓണ്‍ലൈനില് പോണ് കാണുമ്പോള് ഇന്‍കോഗ്നിറ്റോ (incognito) മോഡില് ബ്രൗസ് ചെയ്യുക എന്നത്. സെര്‍ച്ച് ഹിസ്റ്ററി മൂന്നാമത് ഒരാള് കാണില്ല എന്നതാണ് ഇതിന്‍റെ ഗുണം എന്നാണ് സ്വതവേ കരുതപ്പെടുന്നത്. എന്നാല് ഇങ്ങനെ കണ്ടാലും നിങ്ങളെ ചിലര് നിരീക്ഷിക്കുന്നു എന്നാണ് റിപ്പോര്‍ട്ട്. മൈക്രോസോഫ്റ്റ്, യൂണിവേഴ്സിറ്റി ഓഫ് പെന്‍സില്‍വാനിയ, കാര്‍ജീനിയ മെലോണ് യൂണിവേഴ്സിറ്റി എന്നിവര് സംയുക്തമായി നടത്തിയ പഠനത്തിലാണ് ഞെട്ടിപ്പിക്കുന്ന വിവരങ്ങള് കണ്ടെത്തിയത്.\nവെബ് എക്സ് റേ എന്ന ടൂള് ഉപയോഗിച്ച് 22,484 പോണ് സൈറ്റുകളിലാണ് ഈ അന്വേഷണം നടത്തിയത്. ഇത് പ്രകാരം ഈ സൈറ്റുകളിലെ 93 ശതമാനം പേജുകളിലും സന്ദര്‍ശിക്കുന്നവരുടെ വിവരങ്ങള് സൈറ്റുകള് മൂന്നാം കക്ഷിക്ക് കൈമാറുന്നു എന്നാണ് റിപ്പോര്‍ട്ട്. 230 ഒളം കമ്പനികള് പോണ് കാണുവാന് സൈറ്റുകളില് എത്തുന്നവരുടെ വിവരങ്ങള് കൈവശപ്പെടുത്തുന്നുണ്ട്. ടെക് ലോകത്തെ പ്രധാന കമ്പനികള് തന്നെ ഈ വിവരം കൈവശപ്പെടുത്താന് രംഗത്തുണ്ടെന്നും അന്വേഷണം വ്യക്തമാക്കുന്നു.\nഅന്വേഷണത്തിന് വിധേയമായ സൈറ്റുകളില് 74 ശതമാനം സൈറ്റുകളില് നിന്നുള്ള വിവരങ്ങള് ഗൂഗിള് നിരീക്ഷിക്കുന്നുണ്ട്. ഒറാക്കിള് 24 ശതമാനം വിവരങ്ങള് കൈക്കലാക്കുന്നു. ഫേസ്ബുക്കിന്‍റെ പങ്ക് 10 ശതമാനമാണ്. ഇവര്‍ക്ക് പുറമേ പോണ് കമ്പനികളും വിവരം ശേഖരിക്കുന്നുണ്ട് 40 ശതമാനം വിവരങ്ങള് ട്രാക്ക് ചെയ്യുന്നത് എക്സോ ക്ലിക്ക് എന്ന കമ്പനിയാണ്. ജ്യൂസി ആഡ്സ് എന്ന കമ്പനി 11 ശതമാനം കൈയ്യാളുന്നു. ഇറോ അഡ്9ശതമാനം കൈയ്യടക്കുന്നു. പോണ് സൈറ്റുകളില് പരസ്യം ചെയ്യുന്ന കമ്പനികളാണ് ഇവ.\nഇതില് പോണുമായി ബന്ധമില്ലാത്ത കമ്പനികള് അമേരിക്കയില് നിന്നും, പോണ് പരസ്യ കമ്പനികള് യൂറോപ്പില് നിന്നുമാണെന്ന രസകരമായ വിവരവും അന്വേഷണത്തില് വ്യക്തമായി. അന്വേഷണത്തിന്‍റെ ഭാഗമായി 'ജാക്ക്' എന്ന പേരില് ഒരു വ്യാജ വ്യക്തിത്വം വഴി പഠന സംഘം പോണ് സൈറ്റുകളില് കയറി. പല സൈറ്റുകളിലും ഉപയോക്താവിന്‍റെ വിവരം സംരക്ഷിക്കും എന്ന് ഈ സൈറ്റുകള് ഉറപ്പ് നല്‍കിയിട്ടുണ്ട്. ഇന്‍കോഗ്നിറ്റോ മോഡിലാണ് ഈ സൈറ്റുകള് ലോഗിന് ചെയ്തത്. എന്നാല് ഈ മോഡില് നിങ്ങളുടെ ബ്രൗസിംഗ് ഹിസ്റ്ററി നിങ്ങളുടെ കമ്പ്യൂട്ടറില് ശേഖരിക്കപ്പെടുന്നത് മാത്രമേ തടയാന് സാധിക്കൂ. നിങ്ങള് ഓപ്പണ് ചെയ്യുന്ന വെബ് അഡ്രസ് വച്ച് നിങ്ങളെ നിരീക്ഷിക്കുന്നത് തടയാന് പറ്റില്ല.\nഇത്തരത്തില് കാണുന്ന പോണ് വീഡിയോയുടെ സ്വഭാവം വച്ച് സൈറ്റിനോ, ഒരു മൂന്നാംകക്ഷിക്കോ നിരീക്ഷിച്ച് ഒരു ഉപയോക്താവിന്‍റെ പ്രോഫൈല് ഉണ്ടാക്കാനോ, അല്ലെങ്കില് ബിസിനസ് ആവശ്യത്തിന് ഈ വിവരങ്ങള് മറ്റാര്‍ക്കെങ്കിലും കൈമാറാനോ സാധിക്കും എന്ന് പഠന സംഘം പറയുന്നു. ഇത്തരത്തിലുള്ള ഡാറ്റ കൈമാറ്റം ഉപയോക്താവ് അറിയുകയും ഇല്ല. പോണ് സൈറ്റുകളില് സ്വകാര്യ നയങ്ങള് പരസ്യമായി ലംഘിച്ച് ലോക വ്യാപകമായി തന്നെ വലിയതോതില് ഡാറ്റ ചോര്‍ത്തല് നടക്കുന്നുണ്ട് എന്നാണ് ഈ അന്വേഷണം വ്യക്തമാക്കുന്നത്.\n2017 ലെ കണക്ക് വച്ച് ലോകത്തിലെ ഏറ്റവും വലിയ പോണ്‍സൈറ്റായ പോണ്‍ഹബ്ബിന് 28.5 ബില്ല്യണ് സന്ദര്‍ശകര് ഉണ്ടെന്നാണ് കണക്ക്. ഇതില് തന്നെ ഒരു സെക്കന്‍റില് 55,000 സന്ദര്‍ശകര് ഈ സൈറ്റില് എത്തുന്നു. 2017 ലെ കണക്ക് പ്രകാരം തന്നെ പോണ് സൈറ്റുകള് സന്ദര്‍ശിക്കുന്നവരുടെ എണ്ണം നെറ്റ്ഫ്ലിക്സ്, ആമസോണ്, ട്വിറ്റര് സന്ദര്‍ശകരുടെ എണ്ണം കൂട്ടിയാല് കിട്ടുന്നതിനെക്കാള് കൂടുതലാണ്. ലോകത്തിലെ ഇന്‍റര്‍നെറ്റ് ഡാറ്റ കൈമാറ്റത്തിന്‍റെ 30 ശതമാനത്തോളം പോണുമായി ബന്ധപ്പെട്ടതെന്നാണ് പഠനം പറയുന്നത്.\nഇതേ സമയം പോണ്‍കാഴ്ചയെ പ്രോത്സാഹിപ്പിക്കുന്നതല്ല, അതിനെ നിയന്ത്രിക്കാന് പുതിയ രീതികള് വരുമെന്ന് പ്രതീക്ഷയാണ് പഠനത്തിലൂടെ മുന്നോട്ട് വയ്ക്കുന്നത് എന്നാണ് മൈക്രോസോഫ്റ്റ്, യൂണിവേഴ്സിറ്റി ഓഫ് പെന്‍സില്‍വാനിയ, കാര്‍ജീനിയ മെലോണ് യൂണിവേഴ്സിറ്റി എന്നിവര് സംയുക്തമായി നടത്തിയ അന്വേഷണം പറയുന്നത്.\nLast Updated Jul 19, 2019, 7:22 PM IST\nപോണ് കാണുന്ന ശീലം


1. ബെന്യാമീന് മക്കളേ, യെരൂശലേമിന്റെ നടുവില്‍നിന്നു ഔടിപ്പോകുവിന് ; തെക്കോവയില് കാഹളം ഊതുവിന് ; ബേത്ത്--ഹക്കേരെമില് ഒരു തീക്കുറി ഉയര്‍ത്തുവിന് വടക്കു നിന്നു അനര്‍ഥവും മഹാ നാശവും കാണായ്‍വരുന്നു.\n2. സുന്ദരിയും സുഖഭോഗിനിയുമായ സീയോന് പുത്രിയെ ഞാന് മുടിച്ചുകളയും.\n3. അവളുടെ അടുക്കല് ഇടയന്മാര് ആട്ടിന് കൂട്ടങ്ങളോടുകൂടെ വരും; അവര് അവള്‍ക്കെതിരെ ചുറ്റിലും കൂടാരം അടിക്കും; അവര് ഔരോരുത്തന് താന്താന്റെ ഭാഗത്തു മേയിക്കും.\n4. അതിന്റെ നേരെ പടയൊരുക്കുവിന് ! എഴുന്നേല്പിന് ഉച്ചെക്കു തന്നേ നമുക്കു കയറിച്ചെല്ലാം! അയ്യോ കഷ്ടം! നേരം വൈകി നിഴല് നീണ്ടുപോയി.\n5. എഴുന്നേല്പിന് ! രാത്രിയില് നാം കയറിച്ചെന്നു അതിലെ അരമനകളെ നശിപ്പിക്കുക!\n6. സൈന്യങ്ങളുടെ യഹോവ ഇപ്രകാരം കല്പിക്കുന്നുവൃക്ഷം മുറിപ്പിന് ! യെരൂശലേമിന്നു നേരെ വാട കോരുവിന് ! സന്ദര്‍ശിക്കപ്പെടുവാനുള്ള നഗരം ഇതുതന്നേ; അതിന്റെ അകം മുഴുവനും പീഡനം നിറഞ്ഞിരിക്കുന്നു;\n7. കിണറ്റില് പച്ചവെള്ളം നിറഞ്ഞിരിക്കുന്നതുപോലെ അതില് എപ്പോഴും പുതിയ ദുഷ്ടത സംഭവിക്കുന്നു; സാഹസവും കവര്‍ച്ചയുമേ അവിടെ കേള്‍പ്പാനുള്ളു; എന്റെ മുമ്പില് എപ്പോഴും ദീനവും മുറിവും മാത്രമേയുള്ളു.\n8. യെരൂശലേമേ, എന്റെ ഉള്ളം നിന്നെ വിട്ടുപിരിയാതെയും ഞാന് നിന്നെ ശൂന്യവും നിര്‍ജ്ജനപ്രദേശവും ആക്കാതെയും ഇരിക്കേണ്ടതിന്നു ഉപദേശം കൈക്കൊള്‍ക.\n9. സൈന്യങ്ങളുടെ യഹോവ ഇപ്രകാരം അരുളിച്ചെയ്യുന്നുയിസ്രായേലിന്റെ ശേഷിപ്പിനെ മുന്തിരിപ്പഴംപോലെ അരിച്ചു പറിക്കും; മുന്തിരിപ്പഴം പറിക്കുന്നവനെപ്പോലെ നിന്റെ കൈ വീണ്ടും വള്ളികളിലേക്കു നീട്ടുക.\n10. അവര് കേള്‍പ്പാന് തക്കവണ്ണം ഞാന് ആരോടു സംസാരിച്ചു സാക്ഷീകരിക്കേണ്ടു? അവരുടെ ചെവിക്കു പരിച്ഛേദന ഇല്ലായ്കയാല് ശ്രദ്ധിപ്പാന് അവര്‍ക്കും കഴികയില്ല; യഹോവയുടെ വചനം അവര്‍ക്കും നിന്ദയായിരിക്കുന്നു; അവര്‍ക്കും അതില് ഇഷ്ടമില്ല.\n11. ആകയാല് ഞാന് യഹോവയുടെ ക്രോധംകൊണ്ടു നിറഞ്ഞിരിക്കുന്നു; അതു അടക്കിവെച്ചു ഞാന് തളര്‍ന്നുപോയി; ഞാന് അതു വീഥികളിലെ കുട്ടികളിന്മേലും യൌവനക്കാരുടെ സംഘത്തിന്മേലും ഒരുപോലെ ഒഴിച്ചുകളയും; ഭര്‍ത്താവും ഭാര്യയും വൃദ്ധനും വയോധികനും കൂടെ പിടിപെടും.\n12. അവരുടെ വീടുകളും നിലങ്ങളും ഭാര്യമാരും എല്ലാം അന്യന്മാര്‍ക്കും ആയിപ്പോകും; ഞാന് എന്റെ കൈ ദേശത്തിലെ നിവാസികളുടെ നേരെ നീട്ടും എന്നു യഹോവയുടെ അരുളപ്പാടു.\n13. അവരൊക്കെയും ആബാലവൃദ്ധം ദ്രവ്യാഗ്രഹികള് ആകുന്നു; പ്രവാചകന്മാരും പുരോഹിതന്മാരും ഒരുപോലെ വ്യാജം പ്രവര്‍ത്തിക്കുന്നു.\n14. സമാധാനം ഇല്ലാതിരിക്കെ, സമാധാനം സമാധാനം എന്നു അവര് പറഞ്ഞു എന്റെ ജനത്തിന്റെ മുറിവിന്നു ലഘുവായി ചികിത്സിക്കുന്നു.\n15. മ്ളേച്ഛത പ്രവര്‍ത്തിച്ചതുകൊണ്ടു അവര് ലജ്ജിക്കേണ്ടിവരും; അവര് ലജ്ജിക്കയോ നാണം അറികയോ ചെയ്തിട്ടില്ല; അതുകൊണ്ടു വീഴുന്നവരുടെ ഇടയില് അവര് വീണുപോകും; ഞാന് അവരെ സന്ദര്‍ശിക്കുന്ന കാലത്തു അവര് ഇടറി വീഴും എന്നു യഹോവയുടെ അരുളപ്പാടു.\n16. യഹോവ ഇപ്രകാരം അരുളിച്ചെയ്യുന്നുനിങ്ങള് വഴികളില് ചെന്നു നല്ലവഴി ഏതെന്നു പഴയ പാതകളെ നോക്കി ചോദിച്ചു അതില് നടപ്പിന് ; എന്നാല് നിങ്ങളുടെ മനസ്സിന്നു വിശ്രാമം ലഭിക്കും. അവരോഞങ്ങള് അതില് നടക്കയില്ല എന്നു പറഞ്ഞു.\n17. ഞാന് നിങ്ങള്‍ക്കു കാവല്‍ക്കാരെ ആക്കികാഹളനാദം ശ്രദ്ധിപ്പിന് എന്നു കല്പിച്ചു; എന്നാല് അവര്‍ഞങ്ങള് ശ്രദ്ധിക്കയില്ല എന്നു പറഞ്ഞു.\n18. അതുകൊണ്ടു ജാതികളേ, കേള്‍പ്പിന് ; സഭയേ, അവരുടെ ഇടയില് നടക്കുന്നതു അറിഞ്ഞുകൊള്‍ക.\n19. ഭൂമിയോ, കേള്‍ക്ക; ഈ ജനം എന്റെ വചനങ്ങളെ ശ്രദ്ധിക്കാതെ എന്റെ ന്യായപ്രമാണത്തെ നിരസിച്ചുകളഞ്ഞതുകൊണ്ടു, ഞാന് അവരുടെ വിചാരങ്ങളുടെ ഫലമായി അനര്‍ത്ഥം അവരുടെമേല് വരുത്തും.\n20. ശെബയില്‍നിന്നു കുന്തുരുക്കവും ദൂരദേശത്തുനിന്നു വയമ്പും എനിക്കു കൊണ്ടുവരുന്നതു എന്തിനു? നിങ്ങളുടെ ഹോമയാഗങ്ങളില് എനിക്കു പ്രസാദമില്ല; നിങ്ങളുടെ ഹനനയാഗങ്ങളില് എനിക്കു ഇഷ്ടവുമില്ല.\n21. ആകയാല് യഹോവ ഇപ്രകാരം അരുളിച്ചെയ്യുന്നുഞാന് ഈ ജനത്തിന്റെ മുമ്പില് ഇടര്‍ച്ചകളെ വേക്കും; പിതാക്കന്മാരും പുത്രന്മാരും ഒരുപോലെ അതിന്മേല് തട്ടി വീഴും; അയല്‍ക്കാരനും കൂട്ടുകാരനും നശിച്ചുപോകും.\n22. യഹോവ ഇപ്രകാരം അരുളിച്ചെയ്യുന്നുഇതാ, വടക്കുദേശത്തുനിന്നു ഒരു ജാതി വരുന്നു; ഭൂമിയുടെ അറ്റങ്ങളില്‍നിന്നു ഒരു മഹാജാതി ഉണര്‍ന്നുവരും.\n23. അവര് വില്ലും കുന്തവും എടുത്തിരിക്കുന്നു; അവര് ക്രൂരന്മാര്; കരുണയില്ലാത്തവര് തന്നേ; അവരുടെ ആരവം കടല്‍പോലെ ഇരെക്കുന്നു; സീയോന് പുത്രീ, അവര് നിന്റെ നേരെ യുദ്ധസന്നദ്ധരായി ഔരോരുത്തരും കുതിരപ്പുറത്തു കയറി അണിനിരന്നു നിലക്കുന്നു.\n24. അതിന്റെ വര്‍ത്തമാനം കേട്ടിട്ടു ഞങ്ങളുടെ ധൈര്യം ക്ഷയിച്ചു, നോവു കിട്ടിയ സ്ത്രീയെപ്പോലെ മഹാവ്യസനവും അതിവേദനയും ഞങ്ങളെ പിടിച്ചിരിക്കുന്നു.\n25. നിങ്ങള് വയലിലേക്കു ചെല്ലരുതു; വഴിയില് നടക്കയുമരുതു; അവിടെ ശത്രുവിന്റെ വാളും ചുറ്റും ഭയവും ഉണ്ടു.\n26. എന്റെ ജനത്തിന്റെ പുത്രീ, രട്ടുടുത്തു വെണ്ണീറില് ഉരുളുക; ഏകജാതനെക്കുറിച്ചു എന്നപോലെയുള്ള ദുഃഖവും കഠിനമായുള്ള വിലാപവും കഴിച്ചുകൊള്‍ക; സംഹാരകന് പെട്ടെന്നു നമ്മുടെ നേരെ വരും.\n27. നീ എന്റെ ജനത്തിന്റെ നടപ്പു പരീക്ഷിച്ചറിയേണ്ടതിന്നു ഞാന് നിന്നെ അവരുടെ ഇടയില് ഒരു പരീക്ഷകനും മാറ്റുനോക്കുന്നവനും ആക്കി വെച്ചിരിക്കുന്നു.\n28. അവരെല്ലാവരും മഹാ മത്സരികള്, നുണപറഞ്ഞു നടക്കുന്നവര്; ചെമ്പും ഇരിമ്പും അത്രേ; അവരെല്ലാവരും വഷളത്വം പ്രവര്‍ത്തിക്കുന്നു.\n29. തുരുത്തി ഊതുന്നു; തീയില്‍നിന്നു വരുന്നതു ഈയമത്രേ; ഊതിക്കഴിക്കുന്ന പണി വെറുതെ; ദുഷ്ടന്മാര് നീങ്ങിപ്പോകുന്നില്ലല്ലോ.\n30. യഹോവ അവരെ ത്യജിച്ചുകളഞ്ഞതുകൊണ്ടു അവര്‍ക്കും കറക്കന് വെള്ളി എന്നു പേരാകും. sയഹോവയിങ്കല്‍നിന്നു യിരെമ്യാവിന്നുണ്ടായ അരുളപ്പാടു എന്തെന്നാല്


മലയാളത്തെ ദേശാന്തരീയതയിലേക്ക് ഉയർത്തിയ അരവിന്ദൻ : Director Special\nSaturday, June 3, 2017 1:56 AM IST\nമൗലികമായ പരീക്ഷണങ്ങളിലൂടെ കാവ്യാത്മകമായ ചിത്രങ്ങളൊരുക്കിയ സംവിധായകനാണ് അരവിന്ദൻ. താനൊരുക്കിയ സമാന്തര സിനിമകളിലൂടെ പ്രേക്ഷകരെ വ്യത്യസ്തങ്ങളായ അനുഭവതലങ്ങളിലേക്കു കൂട്ടിക്കൊണ്ടുപോയ ഇദ്ദേഹം മലയാള സിനിമയെ ദേശാന്തരീയ പ്രശസ്തിയിലേയ്ക്ക് ഉയർത്തി. അരവിന്ദന്‍റെ സിനിമകൾ പുതിയ തലമുറയിലെ ചലച്ചിത്ര പ്രവർത്തകർക്കും റഫറൻസ് പുസ്തകങ്ങളാണ്.\n1935-ൽ കോട്ടയത്താണ് അരവിന്ദന്‍റെ ജനനം. പ്രശസ്ത സാഹിത്യകാരനും അഭിഭാഷകനുമായ എം.എൻ. ഗോവിന്ദൻ നായരായിരുന്നു പിതാവ്. കോട്ടയം സിഎംഎസ് കോളജിൽ നിന്നു ബിരുദം നേടിയ അരവിന്ദന് റബർ ബോർഡിൽ ഉദ്യോഗം ലഭിച്ചു. ഇതിനിടയിലും ചലച്ചിത്രാസ്വാദനവും വായനയുമൊന്നും അദ്ദേഹം ഒഴിവാക്കിയില്ല. ശാസ്ത്രീയ സംഗീതവും ഹിന്ദുസ്ഥാനി സംഗീതവും അഭ്യസിച്ചിരുന്ന അരവിന്ദൻ ധാരാളം പെയിന്‍റിംഗുകളും ചെയ്തിരുന്നു.\n1952-ൽ ഇന്ത്യയിൽ തുടങ്ങിയ അന്തർദേശീയ ഫിലിം ഫെസ്റ്റിവലുകളാണ് അരവിന്ദന്‍റെ ചലച്ചിത്രമോഹങ്ങൾക്ക് ഉൗർജം പകർന്നത്. റാഷമോണ്, ബൈസിക്കിൾ തീവ്സ് തുടങ്ങിയ നവ സിനിമാ സംസ്കാരത്തിന്‍റെ തുടക്കങ്ങൾ എന്നു കരുതപ്പെടുന്ന പാശ്ചാത്യ ചിത്രങ്ങൾ വ്യത്യസ്തമായ സിനിമാ ചിന്ത അരവിന്ദനിൽ എത്തിച്ചു.\nതിക്കൊടിയന്‍റെ കഥയെ ആധാരമാക്കി 1974-ൽ പുറത്തിറക്കിയ ഉത്തരായനത്തിലൂടെ സംവിധായകനായി അരങ്ങേറ്റം കുറിച്ചു. ചലച്ചിത്ര രംഗത്തെ നൂതനപ്രവണതകളെക്കുറിച്ച് ആകൃഷ്ടരായ കോഴിക്കോട്ടുള്ള ഒരു സംഘമായിരുന്നു അരവിന്ദനൊപ്പം. നിരവധി അംഗീകാരങ്ങൾ നേടിയ ഈ ചിത്രത്തിനു ശേഷം മൂന്നു വർഷങ്ങൾ പിന്നിട്ടപ്പോൾ കാഞ്ചനസീതയിലൂടെ അദ്ദേഹം സിനിമാ സൗന്ദര്യ സങ്കൽപത്തിനു വേറിട്ട ഒരു വഴി തുറന്നുവച്ചു. പിന്നീടു തന്പ്, കുമ്മാട്ടി, എസ്തപ്പാൻ, പോക്കുവെയിൽ, ചിദംബരം, ഒരിടത്ത്, വാസ്തുഹാര എന്നീ ചിത്രങ്ങളിലൂടെ തന്‍റെ അപ്രമാദിത്വം അദ്ദേഹം നിലനിർത്തുകയും ചെയ്തു.\nവിജയിച്ച രീതി തന്നെ പിന്തുടരുക എന്ന സാധാരണ കേരളീയ കലാകാരന്‍റെ രീതിയായിരുന്നില്ല അരവിന്ദന്. വ്യത്യസ്ത പ്രമേയങ്ങൾക്ക് അരവിന്ദൻ നൽകിയിരുന്ന പരിചരണ രീതി എക്കാലത്തും ശ്രദ്ധിക്കപ്പെട്ടതും ഇതുകൊണ്ടാണ്. നിർവികാരമായ മുഖങ്ങൾ, നീണ്ടുനിൽക്കുന്ന ക്ലോസപ്പുകൾ തുടങ്ങിയവയായിരുന്നു ഉത്തരായനത്തിന്‍റെ പ്രത്യേകത. പ്രകൃതിയുടെ സാന്നിധ്യം അദൃശ്യമായി പ്രേക്ഷകരെ അനുഭവിപ്പിച്ച ചിത്രമാണ് കാഞ്ചനസീത. സർക്കസ് ട്രൂപ്പിന്‍റെ കഥ പറഞ്ഞ തന്പ് എന്ന ചിത്രത്തിൽ എല്ലാ അഭിനേതാക്കളും അമച്വർ നടൻമാരായിരുന്നു എന്ന പ്രത്യേകതയാണുള്ളത്. പോക്കുവെയിലാകട്ടെ സ്ക്രിപ്റ്റിന്‍റെ പിന്തുണയില്ലാതെ സംഗീതാത്കമായാണ് ചിത്രീകരിച്ചത്.\nപുതിയ കാലത്തെ ചിത്രങ്ങളിലേതുപോലെ ദൈർഘ്യമേറിയ സംഭാഷണങ്ങൾ ഉപയോഗിച്ച് സിനിമയ്ക്കു ശക്തി പകരാൻ ശ്രമിച്ചിരുന്നില്ല എന്നതാണ് അരവിന്ദൻ സിനിമകളുടെ പ്രത്യേകത. ഇദ്ദേഹത്തിന്‍റെ ചിത്രങ്ങളിൽ സംഭാഷണം എന്നത് പശ്ചാത്തലം, ശബ്ദം തുടങ്ങിയവപോലെ ഒരു ഘടകം മാത്രമായിരുന്നു. ചിദംബരത്തിന്‍റെ ചിത്രീകരണത്തിനുമുന്പ് സ്ക്രിപ്റ്റിലെ ഡയലോഗുകൾ നീണ്ട സമയമെടുത്ത് വെട്ടിവെട്ടിക്കളയുന്ന അരവിന്ദനെ അദ്ദേഹത്തിനൊപ്പം പ്രവർത്തിച്ചവർ ഇന്നും അനുസ്മരിക്കുന്നു. സി.വി. ശ്രീരാമന്‍റെ ചെറുകഥയെ ആധാരമാക്കിയെടുത്ത ഈ ചിത്രത്തിൽ ഭരത് ഗോപി, ശ്രീനിവാസൻ, സ്മിതാ പാട്ടീൽ എന്നിവരായിരുന്നു മുഖ്യവേഷം ചെയ്തത്.\nകാഞ്ചനസീത മുതൽ പോക്കുവെയിൽ വരെയുള്ള ചിത്രങ്ങളിൽ മുടക്കുമുതലിനെപ്പറ്റി വ്യഗ്രതയില്ലാത്ത രവീന്ദ്രനാഥൻ നായർ എന്ന നിർമാതാവായിരുന്നു അരവിന്ദനുണ്ടായിരുന്നത്. പൂർണ സ്വാതന്ത്ര്യത്തോടെ ചിത്രമൊരുക്കാൻ ഇത് അരവിന്ദനു സഹായകമായി. എന്നാൽ, ചിദംബരം മുതൽ ഗതി മാറി. തിയറ്റർ വിജയം ലക്ഷ്യമാക്കി അദ്ദേഹം ചില വിട്ടുവീഴ്ചകൾ ചെയ്തു. തന്‍റെ പതിവു രീതിയിൽ നിന്നു വ്യത്യസ്തമായി അമച്വർ താരങ്ങൾക്കു പകരം സൂപ്പർ താരങ്ങളെ വരെ ചിത്രത്തിൽ ഉൾപ്പെടുത്തേണ്ടി വന്നു. എങ്കിലും ഗുണമേൻമ ഒട്ടും കുറഞ്ഞില്ലെന്നു മാത്രമല്ല, ഈ ചിത്രങ്ങളിലൂടെ ശരാശരി പ്രേക്ഷകരെ രസിപ്പിക്കാനും ഇദ്ദേഹത്തിനു സാധിച്ചു. ഈ ഗണത്തിൽപ്പെട്ട ചിദംബരവും ഒരിടത്തും വാസ്തുഹാരയുമൊക്കെ അദ്ദേഹത്തിന്‍റെ മികച്ച ചിത്രങ്ങളുടെ പട്ടികയിൽ ഉൾപ്പെടുന്നവയാണ്. ബംഗാളിലെ അഭയാർഥികളുടെ കഥ പറഞ്ഞ വാസ്തുഹാരയാണ് അദ്ദേഹം അവസാനമായി സംവിധാനം ചെയ്ത ചിത്രം. 1991-ൽ അരവിന്ദൻ അന്തരിച്ചു.


ചന്ദാവര്‍ക്കര്, എന്.ജി. (1855 - 1923) - സര്‍വ്വവിജ്ഞാനകോശം\nചന്ദാവര്‍ക്കര്, എന്.ജി. (1855 - 1923)\nഇന്ത്യയിലെ രാഷ്ട്രീയ പ്രവര്‍ത്തകനും സാമൂഹിക പ്രവര്‍ത്തകനും. 1855 ഡി. 2-ന് കര്‍ണാടകത്തിലെ ഹൊനോവറില് ജനിച്ചു. സ്വന്തം നാട്ടിലെ പ്രാഥമിക വിദ്യാഭ്യാസത്തിനുശേഷം ഹൈസ്കൂള് വിദ്യാഭ്യാസം മുംബൈയില് പൂര്‍ത്തിയാക്കി. തുടര്‍ന്ന് മുംബൈയിലെ എല്‍ഫിന്‍സ്റ്റന് കോളജില് ചേര്‍ന്നു (1873). 1877-ല് ചരിത്രവും ധനശാസ്ത്രവും ഐച്ഛികമായി ബിരുദമെടുത്തു. 1881-ല് എല്.എല്.ബി. പാസായി. ഇരുപതാമത്തെ വയസ്സില് വിവാഹിതനായി. 1878-ല് ഇദ്ദേഹം ഇന്ദുപ്രകാശ് വാരികയുടെ പത്രാധിപരായി. ഇന്ത്യന് നാഷണല് കോണ്‍ഗ്രസ് സ്ഥാപിതമാകുന്നതിനു തൊട്ടുമുന്‍പ് ചന്ദാവര്‍ക്കര് ഇന്ത്യയിലെ പൊതുജനാഭിപ്രായം പ്രചരിപ്പിക്കുന്നതിനായി മൂന്നംഗസമിതിയിലെ അംഗമായി ഇംഗ്ലണ്ടിലേക്കുപോയി. മുംബൈ ഹൈക്കോടതിയില് അഭിഭാഷകനായിരുന്ന ഇദ്ദേഹം 1901-ല് മുംബൈ ഹൈക്കോടതി ജഡ്ജിയായി. 1912-ല് ഇദ്ദേഹം ഇന്‍ഡോറിലെ മഹാരാജാവിന്റെ ദിവാനായി. 1914 വരെ ഈ സ്ഥാനത്തു തുടര്‍ന്നു. ബോംബെ ലെജിസ്ലേറ്റീവ് കൗണ്‍സിലിന്റെ അനൗദ്യോഗിക പ്രസിഡന്റായി ചന്ദ്രാവര്‍ക്കറെ നാമനിര്‍ദേശം ചെയ്തു (1917).\n1885-ല് ഇന്ത്യന് നാഷണല് കോണ്‍ഗ്രസ് സ്ഥാപിച്ചതോടുകൂടി ചന്ദാവര്‍ക്കര് അതിലെ സജീവ പ്രവര്‍ത്തകനായി. 1900-ത്തില് കോണ്‍ഗ്രസ് പാര്‍ട്ടിയുടെ ലാഹോര് സമ്മേളനത്തില്‍വച്ച് ഇദ്ദേഹം അതിന്റെ പ്രസിഡന്റായി. ഹൈക്കോടതി ജഡ്ജിയായതോടെ രാഷ്ട്രീയത്തില്‍നിന്നും വിരമിച്ച ഇദ്ദേഹം 1914-ല് ഇന്‍ഡോറില് നിന്നും വീണ്ടും രാഷ്ട്രീയരംഗത്തേക്കു കടന്നു.\nരാഷ്ട്രീയത്തില്‍നിന്നും വിട്ടുനിന്ന ഹ്രസ്വകാലഘട്ടത്തില് ഇദ്ദേഹം മുംബൈയിലെ പല സാമൂഹിക സംഘടനകളുടെയും നേതൃസ്ഥാനം വഹിച്ചു. ഉദാ. ബോംബെ സോഷ്യല് റിഫോം അസോസിയേഷന് (1903), സോഷ്യല് സര്‍വീസ് ലീഗ് (1911). റോയല് ഏഷ്യാറ്റിക് സൊസൈറ്റിയുടെ മുംബൈ ശാഖയുടെ പ്രസിഡന്റായിരുന്നു. നാല് വര്‍ഷത്തോളം ഇദ്ദേഹം ബോംബെ യൂണിവേഴ്സിറ്റിയുടെ വൈസ് ചാന്‍സലറുമായിരുന്നു. 1923 മേയ് 14-ന് ബാംഗ്ളൂരില് ചന്ദാവര്‍ക്കര് നിര്യാതനായി.\n"http://web-edition.sarvavijnanakosam.gov.in/index.php?title=%E0%B4%9A%E0%B4%A8%E0%B5%8D%E0%B4%A6%E0%B4%BE%E0%B4%B5%E0%B4%B0%E0%B5%8D%E2%80%8D%E0%B4%95%E0%B5%8D%E0%B4%95%E0%B4%B0%E0%B5%8D%E2%80%8D,_%E0%B4%8E%E0%B4%A8%E0%B5%8D%E2%80%8D.%E0%B4%9C%E0%B4%BF._(1855%C2%A0-%C2%A01923)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 08:23, 11 ജനുവരി 2016.


ലേൺ ദി ഖുർആൻ ഫൈനൽ പരീക്ഷ, ആവേശത്തോടെ ഏറ്റെടുത്ത് പ്രവാസി സമൂഹം.\nറിയാദ്: നവംബർ 8ന്, സൗദി അറേബ്യയിലെ എല്ലാ പ്രവിശ്യയിലും നടന്ന ലേൺ ദി ഖുർആൻ ഫൈനൽ എഴുത്തുപരീക്ഷയും, ഓൺലൈൻ പരീക്ഷയും ആവേശപൂർവ്വം ഏറ്റെടുത്ത് പ്രവാസി സമൂഹം.\nസൗദി അറേബ്യയിലെ മുപ്പതോളം പരീക്ഷാകേന്ദ്രങ്ങളിൽ നടന്ന എഴുത്തു പരീക്ഷക്ക് രാവിലെ എട്ടുമണിക്ക് തന്നെ ആളുകൾ എത്തിത്തുടങ്ങി. ഒരുവർഷത്തെ തുടർച്ചയായ പഠനവും, ക്ലാസ്സുകളിലെ പഠിതാക്കളുടെ സ്ഥിര സാന്നിധ്യവും പ്രത്യേക സാഹചര്യ ത്തിലും പരീക്ഷാർത്ഥികളുടെ എണ്ണത്തിൽ വലിയ വർദ്ധനവ് ഉണ്ടാക്കി.\nആയിരത്തോളം പുരുഷന്മാരും സ്ത്രീകളും, ആയിരത്തിന് മുകളിൽ കുട്ടികളും ഫൈനൽ എഴുത്തുപരീക്ഷയിൽ പങ്കെടുത്തു. രാവിലെ 8.30 ന് തന്നെ എഴുത്തുപരീക്ഷ ആരംഭിച്ചു. മലയാളത്തിലും, ഇംഗ്ലീഷിലും, കന്നടയിലും വിവിധ പ്രവിശ്യകളിൽ പരീക്ഷ നടന്നു\nറിയാദ് ഇന്ത്യൻ ഇസ്ലാഹി സെന്ററിന് കീഴിൽ നടക്കുന്ന ഈ പഠന പദ്ധതിയിൽ മുഹമ്മദ് അമാനി മൗലവി രചിച്ച ഖുർആൻ വിവരണ പാഠഭാഗത്തിലെ ” “തബാറക്ക ജുസ്അ്” ആയിരുന്നു പരീക്ഷ ഭാഗം. പരീക്ഷാർത്ഥികൾക്ക് എല്ലാ കേന്ദ്രങ്ങളിലും പ്രാതൽ കഴിക്കുന്നതിനുള്ള സൗകര്യങ്ങളും ഒരുക്കിയിരുന്നു.\nഒരു വർഷത്തോളമായ തുടർച്ചയായ പഠനത്തിൽ പഠിതാക്കൾക്ക് ഒരു പ്രത്യേക പാഠഭാഗം പൂർണ്ണമായും വിശദാംശങ്ങളോടെ പഠിക്കുവാനും, യഥാർത്ഥ ഖുർആനിക ആശയങ്ങൾ മനസ്സിലാക്കുവാനും, സമൂഹത്തിലെ മാതൃകാപരമല്ലാത്ത ചുറ്റുപാടു കളോട് വ്യതിരിക്തത പുലർത്തുവാനും സാധിക്കുകയും, പഠനത്തോടൊപ്പം പരീക്ഷ കളിൽ പങ്കെടുത്ത് സാന്നിധ്യം അറിയിക്കുവാനും സാധിക്കുന്നുണ്ട്.\nനേരിട്ട് പരീക്ഷ എഴുതുവാൻ സാധിക്കാത്ത ആളുകൾക്കായി ഏർപ്പെടുത്തിയ ഓൺ ലൈൻ പരീക്ഷയെ ലോകത്തിന്റെ വിവിധ ഭാഗങ്ങളിൽ നിന്നുള്ള മലയാളികൾ പൂർണ്ണമായും ഉപയോഗപ്പെടുത്തി.\nയൂറോപ്പ്, അമേരിക്ക, ആഫ്രിക്ക, മിഡിലീസ്റ്റ്, ഇന്ത്യയിലെ കേരളമുൾപ്പെടെയുള്ള മറ്റു സംസ്ഥാനങ്ങളിലെ പരീക്ഷ കേന്ദ്രങ്ങൾ ഇല്ലാത്ത സ്ഥലത്തെ മലയാളികൾ ഓൺലൈൻ പരീക്ഷാർത്ഥികളായി പങ്കെടുത്തതായി ലേൺ ദി ഖുർആൻ പരീക്ഷ കൺട്രോളർ അബ്ദുൽ ഖയ്യൂം ബുസ്താനി അറിയിച്ചു.\nഅഭ്യസ്തവിദ്യരും, സാധാരണക്കാരും ഉൾപ്പെടെ ഉള്ള ആളുകൾക്ക് എളുപ്പം ഉപയോഗിക്കാവുന്ന തരത്തിൽ സംവിധാനിച്ച ഓൺലൈൻ പരീക്ഷ, പരീക്ഷാർ ത്ഥികൾക്ക് വ്യത്യസ്തമായ അനുഭവം നൽകി. ഓൺലൈൻ പരീക്ഷാർത്ഥികൾക്ക് അവരുടെ സർട്ടിഫിക്കറ്റുകൾ ലേൺ ദി ഖുർആൻ വെബ്സൈറ്റിൽ നിന്നും ഡൗൺലോഡ് ചെയ്ത് എടുക്കുവാൻ സൗകര്യമുണ്ടായിരിക്കും.\nരണ്ടുമണിക്കൂർ ആയിരുന്നു എഴുത്തുപരീക്ഷയുടെയും ഓൺലൈൻ പരീക്ഷയുടെയും പരീക്ഷ സമയം. കേരളത്തിലും, കവരത്തിയിലും, കോയമ്പത്തൂരിലുമായി നവംബർ 10ന് നടന്ന ഫൈനൽ എഴുത്തുപരീക്ഷയിൽ മൂവായിരത്തിലധികം ആളുകൾ പങ്കെടുത്തു.\nഫൈനൽ എഴുത്തുപരീക്ഷയുടെ പരീക്ഷാഫലം ഡിസംബർ 30ന് മുമ്പ് പ്രഖ്യാപിക്കു ന്നതാണ്. 2020 ൽ നടക്കുന്ന ലേൺ ദി ഖുർആൻ ദേശീയ സംഗമത്തിൽ വിജയികൾക്കുള്ള സമ്മാനങ്ങൾ വിതരണം ചെയ്യും.\nലേൺ ദി ഖുർആൻ പുനരാവർത്തനം മൂന്നാംഘട്ടം ജുസ്‌അ് 28 സൂറത്തുൽ മുജാദില മുതൽ തഹ്‌രീം വരെയുള്ള പുതിയ പാഠഭാഗം പരീക്ഷാകേന്ദ്രങ്ങളിൽ വിതരണം ചെയ്തു. മുഴുവൻ പ്രവിശ്യകളിലും അടുത്ത ആഴ്ച മുതൽ ക്ലാസുകൾ ആരംഭിക്കു ന്നതാണ്. പുതിയ പാഠഭാഗം ലഭിക്കാത്തവർക്ക് ലേൺ ദി ഖുർആൻ സെന്ററുകളിൽ നിന്നും പാഠപുസ്തകം ലഭിക്കുന്നതാണ്.\nഅതിരാവിലെ തന്നെ കുടുംബസമേതം വന്ന് പരീക്ഷ എഴുതുവാൻ പ്രവാസി കുടുംബ ങ്ങളും, പ്രവാസികളായ യുവാക്കളും, മധ്യവയസ്കരും കാണിച്ച ആത്മാർത്ഥതയെ പ്രത്യേകം അഭിനന്ദിക്കുന്നതായി റിയാദ് ഇന്ത്യൻ ഇസ്ലാഹി സെൻറർ ഭാരവാഹികൾ അറിയിച്ചു.\nസൗദി അറേബ്യയിലെ മതകാര്യ വകുപ്പിനു കീഴിലുള്ള കോൾ& ഗൈഡൻസ് സെന്ററു കളുടെ സഹകരണത്തോടെ വിവിധ പ്രവിശ്യകളിലെ ഇസ്ലാഹി സെൻററുകൾ പരീക്ഷ പ്രവർത്തനങ്ങൾക്ക് നേതൃത്വം നൽകി.


Kerala PSC Malayalam General Knowledge Questions and Answers - 214 - Kerala PSC Malayalam GK Questions\nHome / Expected Malayalam Questions / Kerala PSC Malayalam General Knowledge Questions and Answers - 214\nKerala PSC Malayalam General Knowledge Questions and Answers - 214\nHARI Mash August 07, 2015 Expected Malayalam Questions\n211. കറുത്ത ചന്ദ്രൻ എന്നറിയപ്പെടുന്ന, ചൊവ്വയുടെ ഉപഗ്രഹം ഏതാണ്?\n212. ഭൂമിയുടേതിനു സമാനമായ ദിനരാത്രങ്ങൾ ഏതു ഗ്രഹത്തിനാണുള്ളത്?\n213. കഴുത്ത് പൂർണവ്യത്തത്തിൽ തിരിക്കാൻ കഴിയുന്ന പക്ഷി ഏതാണ് ?\n214. കനിഷകന്റെ സദസ്സിലെ ഏറ്റവും പ്രഗല്ഭനായ പണ്ഡിതൻ ആരായിരുന്നു?\n215. കവിരാജമാർഗം രചിച്ചത് ആരാണ്?\n216. ശകവംശത്തിലെ ഏറ്റവും പ്രശസ്തനായ ഭരണാധികാരി ആരായിരുന്നു?\n217. ലോക്സഭ ആരംഭിച്ചാൽ ആദ്യത്തെ സെഷൻ ഏതാണ്?\n218. ഹെർക്കുലീസിന്റെ സ്തൂപങ്ങൾ എന്നറിയപ്പെടുന്നത്\n219. ശകാരി എന്ന അപരനാമത്തിൽ അറിയപ്പെട്ടിരുന്നത് ആരാണ്?\n220. കാന്ദരീയ മഹാദേവ ക്ഷേത്രം എവിടെയാണ്\nBy HARI Mash at August 07, 2015


ടെലികോം മേഖല തകര്‍ച്ചയുടെ വക്കിലാണെന്ന് മനസിലാക്കിയിട്ടുണ്ടോ?\nരാജ്യത്തെ ടെലികോം മേഖല തകര്‍ച്ചയുടെ വക്കിലാണെന്ന കാര്യം സര്‍ക്കാര് മനസിലാക്കിയിട്ടുണ്ടോ? കേന്ദ്രത്തിനെതിരെ ആഞ്ഞടിച്ച് പി. ചിദംബരം\nരാജ്യത്തെ സാമ്പത്തിക പ്രതിസന്ധി രൂക്ഷമാകുന്നുവെന്ന് മുന് ധനമന്ത്രിയും മുതിര്‍ന്ന കോണ്‍ഗ്രസ് നേതാവുമായ പി. ചിദംബരം\n30 Jul, 2020 at 02:55 PM\nരാജ്യത്തെ സാമ്പത്തിക പ്രതിസന്ധി രൂക്ഷമാകുന്നുവെന്ന് മുന് ധനമന്ത്രിയും മുതിര്‍ന്ന കോണ്‍ഗ്രസ് നേതാവുമായ പി. ചിദംബരം. ടെലികോം, വ്യോമയാനം എന്നീ പ്രമുഖ വ്യവസായ മേഖലകള് തകര്‍ച്ചയുടെ വക്കിലാണെന്നും അദ്ദേഹം ചൂണ്ടിക്കാട്ടി.\nരാജ്യത്ത് ലക്ഷക്കണക്കിന് ആളുകളാണ് കഴിഞ്ഞ 12 മാസത്തിനിടെ തൊഴില്‍രഹിതരായത്. രണ്ട് പ്രമുഖ വ്യവസായ മേഖലകള്‍കൂടി തകരാനിടയായാല് ഇനിയും ആയിരക്കണക്കിന് പേര്‍ക്ക് തൊഴില് നഷ്ടപ്പെടും. രാജ്യത്തെ സാമ്പത്തിക പ്രതിസന്ധി ആഴത്തിലുള്ളതാണെന്ന് ബി.ജെ.പി. സര്‍ക്കാര് എന്ന് അംഗീകരിക്കും? തന്റെയും ഒപ്പമുള്ള സാമ്പത്തിക വിദഗ്ധരുടെയും പരാജയം പ്രധാനമന്ത്രി നരേന്ദ്ര മോദി എന്ന് അംഗീകരിക്കാന് തയ്യാറാവുമെന്നും ചിദംബരം ട്വിറ്ററിലൂടെ ചോദിച്ചു.\nകനത്ത നഷ്ടം നേരിടേണ്ടിവന്ന വ്യോമയാന മേഖലയുടെ ഭാവി കേന്ദ്ര സര്‍ക്കാര് രക്ഷാപദ്ധതി പ്രഖ്യാപിക്കാത്തപക്ഷം അനിശ്ചിതത്വത്തിലാകും. രാജ്യത്തെ ടെലികോം മേഖല തകര്‍ച്ചയുടെ വക്കിലാണെന്ന കാര്യം സര്‍ക്കാര് മനസിലാക്കിയിട്ടുണ്ടോ? കനത്ത പ്രതിസന്ധി നേരിടുന്ന ടെലികോം മേഖലയുടെ രക്ഷക്കായി എന്തെങ്കിലും പദ്ധതി പ്രഖ്യാപിക്കാന് സര്‍ക്കാര് തയ്യാറാകുമോ? വ്യോമയാന മേഖല നേരിടുന്ന പ്രതിസന്ധി സര്‍ക്കാരിന് ബോധ്യമായിട്ടുണ്ടോ? സര്‍ക്കാരിന്റെ ഭാഗത്തുനിന്ന് യാതൊരു നടപടിയും ഉണ്ടാകാത്തപക്ഷം എയര് ഇന്ത്യയുടെ അവസ്ഥയിലാകും മറ്റ് വിമാനക്കമ്പനികളെന്നും ചിദംബരം ട്വീറ്റ് ചെയ്തു.